America ah rakkatherikn hoadhaidheveyne candidate akee aharen: Trump\nއެމެރިކާގެ ރިޔާސީ އިންތިހާބު 2016\n"އެމެރިކާއަށް ރައްކާތެރިކަން ހޯދައިދޭނެ ކެނޑިޑޭޓަކީ އަހަރެން"\nއެމެރިކާގެ ރިޔާސީ ރޭހުގައި ވާދަ ކުރައްވާ ކެނޑިޑޭޓް ޑޮނަލްޑް ޓްރަމްޕް -- ފޮޓޯ: އޭއެފްޕީ\nޖޫން، 12 (ވާޖިނިއާ): އެމެރިކާގައި އެގައުމުގެ ރައްޔިތުންނަށް ސަލާމަތްތެރިކަން ހޯދައި ދެވޭނެ ހަމަ އެކަނީ ކެނޑިޑޭޓަކީ އޭނާ އެކަނިކަމަށް އެމެރިކާގެ ރިޕަބްލިކަން ޕާޓީގެ ރިޔާސީ ކެނޑިޑޭޓް ޑޮނަލްޑް ޓްރަމްޕް ވިދާޅުވެއްޖެއެވެ.\nއެމެރިކާގެ ވާޖިނިއާގެ ބީޗްގައި ރޭ ބޭއްވި، ކެމްޕޭން އެއް ވުމެއްގައި ޓްރަމްޕް ވިދާޅުވީ އެމެރިކާގައި ގާނޫނު ތަންފީޒު ކުރެވޭނެ ހަމައެކަނި ކެނޑިޑޭޓަކީ އޭނާ ކަމަށެވެ.\nމިދިޔަ ހުކުރު ދުވަހު އެމެރިކާގެ ޑަލަސްގައި ފުލުހުންނަށް ދިން ހަމަލާތަކާ ގުޅިގެން ހަ ފުހުހަކު ވަނީ މަރުވެފައެވެ. ޓްރަމްޕް ވިދާޅުވީ ޑަލަސްގެ ފުލުހުންނަށް ދިން ހަމަލާއަކީ މުޅި އެމެރިކާއަށް ދިން ހަމަލާއެއް ކަމަށާއި، އޭގެ އަސަރު މުޅި އެމެރިކާއަށް ކޮށްފައިވާ ކަމަށެވެ.\nއަދި އޭނާ ވިދާޅުވީ ގާނުނު ތަންފީޒު ކުރާ ފަރާތްތަކަށް މައި ސަރުކާރުން ލިބެންޖެހޭ ފުރިހަމަ ސަޕޯޓް ލިބިވަޑައިގަންނަވަންދެން، އެގޮތުގައި އޭނާ ދެމި ހުންނަވާނެ ކަމަށެވެ.\nއޭނާ ވިދަޅުވީ ޑަލަސްގެ ހަމަލާއަށް ހަމްދަރުދީ ވާކަން ހާމަ ކުރި ނަމަވެސް، ރައްޔިތުންނަށް ފޯރުކޮށްދެން ޖެހޭ ހަގީގީ ސަލާމަތްތެރިކަން ފޯރުކޮށް ނުދޭ ހިނދު، އެ ހަމްދަރުދީ ބަލައި ނުގަނެވޭނެ ކަމަށެވެ.\n"އެމެރިކާގެ ސަލާމަތްތެރިކަން ނެތި އަހަރެމެންގެ އަތުގައި އެކައްޗެއްވެސް ނެތް" ޓްރަމްޕް ވިދާޅުވީއެވެ.\nމިދިޔަ ހަފުތާގައި، އެމެރިކާ ފުލުހުންގެ ބަޑީ ހަމަލާއެއްގައި، ކަޅު ނަސްލުގެ ދ ެމީހަކު މަރުވުމުން، ފުލުހުންނަށް ފާޑު ވިދަޅުވި ޓްރަމްޕް ރޭ ވަނީ، ފުލުހުންނަށް ތައުރީފް ކުރައްވާފައެވެ.\nއޭނާ ވިދާޅުވީ ފުލހުންނަށާއި ގާނޫނު ތަންފީޒު ކުރަ ފަރާތްތަކަށް ބާރުވެރިކަން ހޯދައިދޭނެ ކެނޑިޑޭޓަކީ އޭނާ ކަމަށެވެ. އިދިކޮޅު ޑިމޮކްރެޓިކް ޕާޓީގެ ރިޔާސީ ކެނޑިޑޭޓް "ހިލަރީ ކުލިންޓަން ވަނީ އެކަމުގައި ފަހަތު ފަޔަށް ބުރަވެފައި" ކަމަށެވެ. (އޭއެފްޕީ)\nޑޮނަލްޑް ޓްރަމްޕް އެމެރިކާގެ ރިޔާސީ އިންތިހާބު 2016 އެމެރިކާ\nޓްރަމްޕް-ރަޝިއާ ރިޕޯޓް އޭޕްރީލްގައި އާންމުކުރަނީ\nރިޔާސީ އިންތިހާބުގައި ވާދަނުކުރައްވަން ހިލަރީ ނިންމަވައިފި\nޖަލަށް ދާން ޖެހުނީ ޓްރަމްޕްގެ ވިޔާނުދާ އަމަލުތަކާ ހެދި: ކުރީގެ ވަކީލު\nއެމެރިކާ އެއް ބައެއްގެ ގޮތު ތެދުވަން ޓްރަމްޕް ގޮވާލައްވައިފި


Kangana ge "Lock Upp" kaamiyaabu kuree Munavvar Farouqi\nކަންގަނާގެ "ލޮކް އަޕް" ކާމިޔާބުކުރީ މުނައްވަރު ފާރޫގީ\n"ލޮކް އަޕް" ފިނާލޭގައި ކަންގަނާ އާއި މުނައްވަރު\nކަންގަނާ ރަނާވަތު ހޯސްޓް ކުރި އޯޓީޓީ ޕްލެޓްފޯމް ޝޯ "ލޮކް އަޕް" ގެ ގްރޭންޑް ފިނާލޭ ރޭ ވަނީ ބާއްވާފަ އެވެ. ގްރޭންޑް ފިނާލޭގައި އިއުލާން ކުރި ގޮތުގައި މިފަހަރުގެ ޝޯ ކާމިޔާބުކުރީ ކޮމޭޑިއަން މުނައްވަރު ފާރޫގީ އެވެ.\nމަޝްހޫރު ޝޯ "ބިގް ބޮސް" ސްޓައިލްގެ މި ޝޯގައި އެއްވަނަ އަށް ދާ ފަރާތަށް ލިބޭ ޓްރޮފީއަށް ވާދަކުރީ މުނައްވަރާއި ޕާޔަލް ރޯހަތުގީ އެވެ. މި ޝޯ ކާމިޔާބު ކުރުމުން މުނައްވަރަށް 20 ލައްކަ ރުޕީސް އާއި އިޓަލީ ދަތުރަކާއި ކާރެއް އިނާމަކަށް ލިބިފައި ވެއެވެ.\nމި ޝޯގައި ވާހަކަ ދައްކަމުން ހޯސްޓް ކަންގަނާ ބުނީ އާ ސީޒަނަކާއެކު ވަރަށް އަވަހަށް ބެލުންތެރިންނާ ބައްދަލު ކުރާނެ ކަމަށެވެ. އަދި ދެން ފެށޭ ސީޒަން މި ސީޒަނަށް ވުރެ މާ ޝައުގުވެރިވާނެ ކަމަށެވެ.\nއެކްތާ ކަޕޫރު ޕްރޮޑިއުސް ކުރާ މި ޝޯ ފެށިއިރު މާ ބޮޑު މަގްބޫލުކަމެއް ހޯދޭނެ ކަމަކަށް ގިނަ ބަޔަކު ހިއެއް ނުކުރެ އެވެ. ނަމަވެސް ކަންގަނާގެ ހޯސްޓް ކުރުމުގެ ގާބިލް ކަމާއި ޝޯގެ ބައިވެރިންގެ ހަޔާތުގައި ދިމާވެފައިވާ ކަމަށް ކިޔައިދިން އަސަރުގަދަ ގިނަ ވާހަކަތަކެއްގެ ސަބަބުން ބެލުންތެރިންގެ ސަމާލުކަން ޝޯ އަށް ލިބުނީ އެވެ.\nމިހާރު ގިނަ ބަޔަކު ބުނަނީ ސަލްމާން ހާން ހޯސްޓްކުރާ "ބިގް ބޮސް" އަށް ވުރެ ހުރިހާ ގޮތަކުން ވެސް "ލޮކް އަޕް" މާ މޮޅުވެފައި ޝައުގުވެރި ކަމަށެވެ.\n"ބިގް ބޮސް" ގައި ބައިވެރިން ތިބެނީ ގެއެއްގައި ބަންދު ކޮށްފަ އެވެ. "ލޮކް އަޕް" ގައި ބައިވެރިން ތިބެނީ ޖަލެއްގަ އެވެ.\n"ލޮކް އަޕް" ދައްކަން ފެށީ މިއަހަރުގެ ފެބްރުއަރީ 27 ވަނަ ދުވަހު އެވެ. އަދި މޭ އަށެއްގައި ނިންމާލާފައި ވަނީ 10 ހަފުތާ ފަހުންނެވެ. އޮންލައިންކޮށް ދެއްކި މި ޝޯ އަށް 500 މިލިއަން ވިއުޒް ލިބިފައި ވެއެވެ. މިކަމުން ވެސް ޝޯގެ މަގްބޫލުކަން ވަނީ ހާމަވެފަ އެވެ.


Libey minvarah ruhi gabooluvun\nލިބޭ މިންވަރަށް ރުހި ގަބޫލު ވުން\nދުނިޔޭގެ ތަނަވަސްކަމަކީ އެއީ މުހިއްމު ކަމެއް ނޫން\nﷲގެ ހަޟުރަތުގައި މުއްސަނދިންނަށް ވުރެ ފަޤީރުންގެ ދަރަޖަ މަތިވެރި\nކ. މާލެ | 28 އޭޕްރިލް 2020 | އަންގާރަ 00:30 | 4,776\nމިސްކިތެއްގައި ނަމާދު ކުރަނީ - ޖަމާއަތުގައި މިއަދު ނަމާދު ނުކުރެވުނު ނަމަވެސް ފަރުޟު ފަސް ނަމާދަށް ރައްކާތެރި ވާން ޖެހޭ - މުހައްމަދު ޝަރުހާން\nލިބޭ މިންވަރަށް ރުހި ގަބޫލުވުމަކީ ތަނަވަސްކަމުގެ ހާލުގައި ވިޔަސް އަދި ދަތި ހާލުގައި ވިޔަސް އިންސާނާއަށް ﷲ ސުބުޙާނަހޫ ވަތަޢާލާ ދެއްވާ މިންވަރަށް ނުވަތަ ﷲ ގެ ހުކުމްފުޅަށް ނުވަތަ ﷲގެ މިންވަރުފުޅަށް އެމީހަކު އީމާންވުމެވެ. އަދި އެއީ ﷲގެ މިންވަރުފުޅުކަން ރުހި ގަބޫލުކުރުމެވެ. ހަމަ އެހެންމެ ރިޒުޤަކީ ވެސް އެހެނިހެން ކަންތައްތައް މީސްތަކުންގެ މެދުގައި ﷲ ސުބުޙާނަހޫ ވަތަޢާލާ ބައްސަވާފައިވާ ފަދައިން ބައްސަވާފައިވާ އެއްޗެކެވެ.\nﷲ ސުބުޙާނަހޫ ވަތަޢާލާ ކީރިތި ޤުރުއާނުގައި ވަޙީ ކުރައްވާފައިވާ އާޔަތެއްގެ މާނާގައިވެއެވެ. " ދުނިޔޭގެ ދިރިއުޅުމުގައި އެއުރެންގެ މެދުގައި، ދިރިއުޅުމުގެ ކަންތައްތައް ބެއްސެވީ ތިމަން ﷲއެވެ."\nމި އާޔަތުގެ މާނައިން ވެސް އަޅުގަނޑުމެންނަށް އެގިގެން މިދަނީ ﷲ ސުބުޙާނަހޫ ވަތަޢާލާ ހުރިހާ އެއްޗެއްވެސް މިވަނީ އިންސާނުންގެ މެދުގައި ބައްސަވާފައި ކަމެވެ. އަދި އެކަލާނގެ ގިނައިން ދެއްވަން އެދިވޮޑިގެންވާ ފަރާތަކަށް ގިނައިން ދެއްވާކަމެވެ. އަދި މަދުން ދެއްވަން އެދިވަޑައިގަންނަވާ ފަރާތަކަށް މަދުންވެސް ދެއްވާ ކަމެވެ. ރަސޫލުއްލާޙި ސައްލައްﷲ އަލައިޙި ވަސައްލަމުގެ ހަދީޘް ފުޅަކަށް ބަލާއިރުގައި އެކަލޭނގެފާނު ހަދީޘް ކުރައްވާފައިވަނީ ތިޔަބައިމީހުންގެ މެދުގައި ރިޒުޤު ބައްސަވާފައިވާ ފަދައިން ތިޔަބައިމީހުންގެ މެދުގައި އަޚުލާގުވެސް ވަނީ ބައްސަވާފައެވެ.\nﷲ ސުބުޙާނަހޫ ވަތަޢާލާ އެކަލާންގެ ލޯބިވެ ވޮޑިގަންނަވާ ބޭފުޅުންނަށް ވެސް އަދި ލޯބިވޮޑިނުގަންނަވާ ބޭފުޅުންނަށް ވެސް ދެއްވައެވެ. އެހެން ނަމަވެސް އީމާންކަން އެކަލާނގެ ލޯބިވޮޑިގަންނަވާ މީހަކަށް މެނުވީ ނުދެއްވައެވެ. މުއްސަނދިން ސުވަރުގެ ވެއްދުމުގައި 500 އަހަރު ކުރިން ފަޤީރުން ސުވަރުގެ ވެއްދެވޭނެއެވެ.\nއެހެންކަމުން މި ހަދީޘްފުޅަށް ބަލާލުމުން ވެސް އަޅުގަނޑުމެންނަށް އެނގިގެންދާ އެއްޗަކީ ދުނިޔޭގެ ތަނަވަސްކަމަކީ އެއީ މުހިއްމު ކަމެއް ނޫންކަމެވެ. ދުނިޔޭގެ ތަނަވަސްކަމަކީ އެއީ ﷲ އަށް އީމާން ނުވާ ޣައިރު މުސްލިމުންނަށް ވެސް ލިބިދާނެ އެއްޗެއް ކަމެވެ. އަދި އެއީ މުސްލިމުންނަށް ވެސް ލިބިދާނެ އެއްޗެއް ކަމެވެ.\nމިހަދީޘުން އަޅުގަނޑުމެންނަށް ދޭ އެންމެ މުހިއްމު ފިލާވަޅަކީ މުއްސަނދިންނަށްވުރެ ކުރިން ﷲ ސުބުޙާނަހޫ ވަތަޢާލާ ފަޤީރުން 500 އަހަރު ކުރިން ސުވަރުގެ ވައްދަވާ ކަމެވެ. މިއީ އަޅުގަނޑުމެން ރުހިގަބޫލުވާންޖެހޭނެ ކަމެކެވެ. ﷲ ސުބުޙާނަހޫ ވަތަޢާލާގެ ހަޟުރަތުގައި މުއްސަނދިންނަށްވުރެ މިތަނުގައި ބަޔާންކުރައްވާފައިވާ ފަދައިން ފަޤީރުންގެ ދަރަޖަ މަތިވެރިއެވެ. ލިބޭ މިންވަރަށް އީމާންވެހުރެ ޤަބޫލުވާ މީހާ، ހަރާމްގެ ގޮތުގައި އެއްވެސް އެއްޗެއް ނުހޯދާ އޭނަ ﷲ ސުބުޙާނަހޫ ވަތަޢާލާ ހަރާމްކުރައްވާފައިވާ އެއްވެސް ކަމަކަށް އަރައިނުގަންނާނެއެވެ.\nމިސާލަކަށް ރިޝްވަތެއްގައި އަތެއް ނުލާނެއެވެ. މަސްތުވާތަކެއްޗެއް ނުވިއްކާނެއެވެ. އަދި ބަދުއަޚުލާގީ އަމަލެއް ހިންގައިގެން ލާރިއެއް ނުހޯދާނެއެވެ. އަދި އެނޫންވެސް ﷲ ސުބުޙާނަހޫ ވަތަޢާލާ ހަރާމްކުރައްވާފައިވާ އެއްވެސް މަގަކުން ނުވަތަ ﷲ ނަހީކުރައްވާފައިވާ އެއްވެސް ކަމެއް ކޮށްގެން ފައިސާއެއް އޭނާ ނުހޯދާނެއެވެ. އެހެންކަމުން އަޅުގަނޑުމެން އެންމެން ވެސް ލިބޭ މިންވަރަށް ރުހި ގަބޫލުވާން ވާނެއެވެ.


ރައީސުލްޖުމްހޫރިއްޔާ ހުޅުމާލެއަށް ޒިޔާރަތް ކުރައްވައިފި – Maldivian Democratic Party\nރައީސުލްޖުމްހޫރިއްޔާ ހުޅުމާލެއަށް ޒިޔާރަތް ކުރައްވައިފި\n14 އޭޕްރިލް 2011\nރައީސުލްޖުމްހޫރިއްޔާ މުޙަންމަދު ނަޝީދު، އިއްޔެ މެންދުރުފަހު ހުޅުމާލެއަށް ޒިޔާރަތް ކުރައްވައި، ހުޅުމާލޭގައި ހިނގަމުންދާ މަޝްރޫޢުތައް ބައްލަވާލައްވައިފިއެވެ.\nރައީސުލްޖުމްހޫރިއްޔާ، މި ކުރެއްވި ޒިޔާރަތުގައި، ސަރުކާރުގެ ހައުސިންގ މަޝްރޫޢުގެ ދަށުން، ހުޅުމާލޭގައި ޢިމާރާތް ކުރަމުންދާ ހައުސިންގ ޔުނިޓުތަކުގެ މަސައްކަތް ކުރިއަށްދާގޮތް ބައްލަވާލެއްވިއެވެ.\nރާއްޖޭގެ ރައްޔިތުންނަށް، އަތްފޯރާ އަގުގައި ބޯހިޔާވަހިކަން ހޯއްދަވައިދެއްވުމަށް ސަރުކާރުން ވެވަޑައިގެންފައިވާ ވަޢުދުގެ ދަށުން، ރާއްޖޭގައި 10000 ހައުސިން ޔުނިޓް ޢިމާރާތް ކުރެއްވުމަށް ކުރިއަށް ގެންދަވާ މަޝްރޫޢުގެ ދަށުން، ސަރުކާރުން 1700 ހައުސިން ޔުނިޓް ބިނާކުރެއްވުމަށް ސަރުކާރުން ހަމަޖައްސަވާފައިވެއެވެ.\nމިގޮތުން، ހައުސިން ޑިވެލޮޕްމަންޓް ކޯޕަރޭޝަނާއި ތައިލެންޑްގެ ޕްރުކްސާ ގުޅިގެން، ހުޅުމާލޭގައި އެޅުމަށް ހަމަޖެހިފައިވާ ކޮރަލް ވިލްގެ 1120 ހައުސިން ޔުނިޓްގެ މަސައްކަތް މިދިޔަ އަހަރުގެ ޖުލައިމަހު ފެށި، މުޅި މަޝްރޫޢުގެ 45 އިންސައްތަ މަސައްކަތްވަނީ ނިމިފައެވެ. މީގެއިތުރުން، ޗައިނާ ސަރުކާރުގެ އެހީގައި، ހުޅުމާލޭގައި 1000 ހައުސިން ޔުނިޓް އެޅުމަށް ހަމަޖެހިފައިވެއެވެ. މިދިޔަ ނޮވެމްބަރުމަހުގެ 10 ވަނަ ދުވަހު ރައީސުލްޖުމްހޫރިއްޔާ ބިންގާ އަޅުއްވައިދެއްވި މި މަޝްރޫޢުގެ މަސައްކަތުގެ ތެރެއިން، މި މަޝްރޫޢު ހިންގެވުމަށް ކަނޑައަޅުއްވާފައިވާ ބިން ސާފުކޮށް، މިހާރު ކުރަމުންދަނީ އެކޮމޮޑޭޝަން ބްލޮކްތަކުގެ މަސައްކަތެވެ. އަދި ހުޅުމާލޭގައި ޢިމާރާތް ކުރަމުންދާ 12 ރޯހައުސްގެ މަސައްކަތުގެ 80 އިންސައްތަ މިހާރުވަނީ ނިމިފައެވެ. މީގެއިތުރުން، އަމިއްލަ ދެ ކުންފުންޏަކުން، ހުޅުމާލޭގައި ޖުމްލަ 232 ކޮންޑޮމިނިއަމް ހައުސިންގ ޔުނިޓް އެޅުމުގެ މަޝްރޫޢުގެ މަސައްކަތްވެސް ކުރިއަށް އެބަ ގެންދެއެވެ. އަދި ޖުމްލަ 30 އެޕާޓްމަންޓްގެ ތިން އެޕާޓްމަންޓް ކޮމްޕްލެކްސް ޢިމާރާތްކުރުމުގެ މަސައްކަތްވެސް، އަމިއްލަ ތިން ކުންފުންޏަކުން ހުޅުމާލޭގައި މިހާރު ހިންގަމުން އެބަ ގެންދެއެވެ.\nރައީސުލްޖުމްހޫރިއްޔާ، ހުޅުމާލެއަށް އިއްޔެ ކުރެއްވި ޒިޔާރަތުގައި، ހުޅުމާލޭ ޣާޒީ ސްކޫލަށް ޒިޔާރަތްކުރައްވައި، ސްކޫލުގެ އިސްވެރިންނާ ބައްދަލުކުރައްވައި، ސްކޫލްގެ މަސައްކަތް ހިނގަމުންދާ ގޮތް ބައްލަވާލެއްވިއެވެ. އަދި ހުޅުމާލޭ ޕްރީ ސްކޫލަށް ޒިޔާރަތް ކުރެއްވިއެވެ.\nރައީސުލްޖުމްހޫރިއްޔާ ހުޅުމާލެއަށް ކުރެއްވި ދަތުރުފުޅު ނިންމަވާލެއްވުމަށްފަހު، މާލެ އަތޮޅުގެ ބައެއް ރަށްރަށަށް ކުރައްވާ ދަތުރުފުޅެއް މިހާރުވަނީ ފަށްޓަވާފައެވެ. މި ދަތުރުފުޅުގައި، ރައީސުލްޖުމްހޫރިއްޔާ ފުރަތަމަ ވަޑައިގަތީ ދިއްފުށްޓަށެވެ. ރައީސުލްޖުމްހޫރިއްޔާ، ދިއްފުށްޓަށް ކުރެއްވި ދަތުރުފުޅުގައި ރަށު ކައުންސިލާ ބައްދަލުކުރައްވައި، ރަށުގެ ތަރައްޤީގެ ކަންކަމާގުޅޭގޮތުން މަޝްވަރާ ކުރެއްވިއެވެ.


Venezuela aai Equardo ah ithuru masahkatheh\nއެއްވަރުވެ ވެނެޒުއެލާ އާއި އެކުއާޑޯއަށް އިތުރު މަސައްކަތެއް\nވެނެޒުއެލާ އާއި އެކުއާޑޯ ބައްދަލު ކުރި މެޗުގެ ތެރެއިން --ފޮޓޯ: ދަ ޕީކޭ ޓައިމްސް\nބްރެޒިލްގެ އޮލިމްޕިކް ސްޓޭޑިއަމްގައި ރޭ ވެނެޒުއެލާ އާއި އެކުއާޑޯ ބައްދަލު ކުރި މެޗު 2-2 އިން އެއްވަރުވެ ދެޓީމަށް ވެސް އިތުރު މަސައްކަތްތަކެއް ކުރަން ޖެހިއްޖެ އެވެ.\nރޭ ކުޅުނު މި މެޗުގައި ފުރަތަމަ ގޯލު ޖަހައި ކުރި ހޯދާފައި ވަނީ މެޗުގައި މޮޅަށް ކުޅުނު އެކުއާޑޯ އިންނެވެ. މި ލަނޑު 39 ވަނަ މިނެޓުގައި އެޓީމަށް ކާމިޔާބު ކޮށްދިނީ އެއިޓަން ޕްރެސިއާޑޯ އެވެ. ލިބުނު ހިލޭ ޖެހުމެއް ކީޕަރުގެ ގައިގައި ޖެހިފައި ނިކުތުމުން އެއިޓަން ވަނީ ހުސް ގޯލުގެ ތެރެއަށް ފޮނުވާލާފަ އެވެ.\nދެވަނަ ހާފުގެ 51 ވަނަ މިނެޓުގައި ވެނެޒުއޭލާއިން ނަތީޖާ ހަމަހަމަ ކުރީ އެޑްސަން ކަސްޓިއޯ ޖަހައިދިން ލަނޑަކުންނެވެ. ޓީމުގެ ކުޅުންތެރިއެއް ނަގައިދިން ހުރަހެއް އެއްކޮށް ހުސްކޮށް ހުރެފައި ކަސްޓިއޯ ވަނީ ގޯލުގެ ކަނަށް ފޮނުވާލާފަ އެވެ. މިއީ ކަސްޓިއޯ ވެނެޒުއެލާ ޓީމުގެ ފުރަތަމަ 11 ގައި ހިމެނުނު ފުރަތަމަ މެޗެވެ.\nމެޗު ނިމެން 19 މިނެޓަށް ވެފައި ވަނިކޮށް އަނެއްކާވެސް އެކުއާޑޯއަށް ލީޑު ހޯދައިދިނީ ގޮންޒާލޯ ޕްލާޓާ އެވެ. މުޅިން ހުސްކޮށް އިދިކޮޅު އޭރިއާ ތެރެއަށް ވަދެ ފޮނުވާޅި ބޯޅާ ކީޕަރު މަތަކުރި ނަމަވެސް އޭނާ ވަނީ އަލުން ބޯޅަ ގޯލުގެ ތެރެއަށް ފުރޮޅާލާފަ އެވެ.\nމެޗުގައި އެންމެން ހައިރާން ކޮށްލާ ވެނެޒުއެލާ އަށް ނަތީޖާ ހަމަހަމަ ކޮށްދިނީ މެޗުގެ އިތުރު ވަގުތުގައި ރޮނާލްޑް ހެނާންޑެޒް އެވެ. އޭނާއަށް މަތިން ލިބުނު ދިގު ޕާސް ޕޮލުން ޖަހާ ގޯލުގެ ތެރެއަށް ވައްދާލީ ވަރަށް ހަމަ ޖެހިފަ އެވެ.\nވެނެޒުއެލާ އާއި އެކުއާޑޮ އަކީ މިހާތަނަށް ކޮޕަ އެމެރިކާގެ ތަށި ހިއްލާލެވިފައި ނުވާ ދެ ޓީމެވެ. ސައުތު އެމެރިކާގެ އެހެން ހުރިހާ ޓީމަކުންވެސް މިޙާރު ވަނީ ކޮޕަ އެމެރިކާ ކާމިޔާބު ކޮށްފަ އެވެ. އެހެން ކަމުން ދެ ޓީމުންވެސް މަރުދެނީ މުބާރާތުގެ ޗެމްޕިއަންކަން ހޯދުމަށެވެ.\nރޭ ކުޅުނު މެޗުން އެއްވަރުވެ އެކުއާޑޯ އޮތީ ގްރޫޕުގެ ފުލުގަ އެވެ. ދެ މެޗުން މޮޅުވެ ބްރެޒިލް އޮތީ ހަ ޕޮއިންޓާއި އެކު އެއް ވަނައިގަ އެވެ. ހަތަރު ޕޮއިންޓާއި އެކު ދެ ވަނައިގައި ކޮލަމްބިއާ އޮތްއިރު ތިން ޕޮއިންޓާއި އެކު ތިން ވަނައިގަ އޮތީ ޕެރޫ އެވެ. ވެނެޒުއެލާ ހަތަރު ވަނައިގައި އޮތީ ދެ ޕޮއިންޓާއި އެކުގަ އެވެ.


Dhanduverikamah haahsakuraa2falhu rah kanda alhaifi\nކަކާއެރިޔަދޫ އަދި މަޑުލު\nދަނޑުވެރިކަމަށް ހާއްސަކުރާ2ފަޅު ރަށް ކަނޑައަޅައިފި\n01 އޭޕްރީލް 2021 - 10:24:50\nދަނޑުވެރިކަމަށް ހާއްސަކުރާ2ފަޅު ރަށުގެ ގޮތުގައި ށ. ކަކާއެރިޔަދޫ އަދި ހއ. މަޑުލް ކަނޑައަޅައިފި އެވެ.\nފުރަތަމަ ބުރުގައި ހަ ފަޅުރަށެއް ބީލަމުގެ އުސޫލުން ސަރުކާރުގެ ސްޓްރެޓަޖިކް އެކްޝަން ޕްލޭންގައި ކަނޑައެޅިފައިވާ ދަނޑުވެރިކަމުގެ ސިޔާސަތުތައް ތަންފީޒު ކުރުމުގެ ގޮތުން، 21 އަހަރު ދުވަހުގެ މުއްދަތަށް ކުއްޔަށް ދޫކުރުމަށް އިއުލާންކޮށްފައިވަނީ 2020ވަނަ އަހަރުގެ އޮކްޓޫބަރު މަހުގެ އަށް ވަނަ ދުވަހު އެވެ.\nއެގޮތުން އިއުލާން ކުރެވުނު ރަށްތަކުގެ ތެރޭގައި ހިމެނެނީ، ހއ. މަޑުލު އާއި، ށ. ކަކާއެރިޔަދޫ އާއި، ށ. ނެޔޮ، އާއި، ނ. ތޮޅެންދޫ އަދި ބ. މާއްޑޫގެ އިތުރުން ގދ. އޮއިނިގިއްލާ އެވެ.\nމި ހަ ރަށުގެ ތެރެއިން ބިޑް ކާމިޔާބު ކޮށްފައިވަނީ ށ. ކަކާއެރިޔަދޫ އަދި ހއ. މަޑުލް އެވެ. ށ. ކަކާއެރިޔަދޫގެ ބޮޑުމިނުގައި 14.4 ހެކްޓަރު ހުންނައިރު މަޑުލްގެ ބޮޑު މިނަކީ 16.1 ހެކްޓަރެވެ.\nމި ފަޅުރަށްތައް ކުއްޔަށް ދޫކުރުމުގެ މަގްސަދަކީ ދިވެހިރާއްޖޭގައި ކާބޯތަކެތި އުފެއްދޭ މިންވަރު އިތުރުކޮށް، ރާއްޖެއަށް އެތެރެކުރަންޖެހޭ ކާބޯތަކެތީގެ މިންވަރު މަދުކޮށް، ކާނާގެ ޔަގީންކަން ކަށަވަރުކޮށް ދިނުމެވެ. އަދި، ކޯލި (ޕޯލްޓްރީ) އާއި ބަކަރި ގެންގުޅުމާއި ރާއްޖެއަށް ބޭނުންވާ އެކި ބާވަތްތަކުގެ ގަސްގަހާގެހި ރާއްޖޭގައި އުފައްދައިގެން އާމްދަނީ ހޯދުމުގެ ފުރުސަތުތައް އިތުރުކުރުންވެސް މަގުސަދުތަކުގެ ތެރޭގައި ހިމެނެއެވެ.\nމިކަމަށް ޝައުގުވެރިކަން ފާޅުކޮށް ބީލަން ފޮތް ބައްލައިގަތުމުގެ ފުރުސަތު ހުޅުވާލާފައިވަނީ، 14 އޮކްޓޫބަރު 2020 ވަނަ ދުވަހުން ފެށިގެން5ނޮވެންބަރު 2020 ވަނަ ދުވަހާއި ހަމައަށް ރަސްމީ ބަންދުނޫން ކޮންމެ ދުވަހެއްގެ 09:00 އިން 14:00 އަށެވެ.\nކޮވިޑް-19 ގެ ހާލަތާ ގުޅިގެން ހެލްތް ޕްރޮޓެކްޝަން އެޖެންސީ (އެޗްޕީއޭ) އިން އޭރު އަމަލު ކުރުމަށް\nކަނޑައަޅާފައިވާ ގައިޑްލައިންގައިވާ ގޮތުގެމަތިން، ގިނަ މީހުން އެއްތަނަކަށް އެއްވެއުޅުމަށް ހުރަސްތަކެއް ހުރުމާއެކު ބީލަން ފޮތް ވިއްކުމާއި ބިޑް ބަލައިގަތުމަށް އެދުމުގެ ފުރުސަތު ހުޅުވާލާފައިވަނީ، ފިޝަރީޒް މިނިސްޓްރީއަށް މެސެޖު އަދި އީމޭލް މެދުވެރިކޮށް ފޮނުވާގޮތަށެވެ. ބީލަން ފޮތެއް ވިއްކާފައިވަނީ 2000 ރުފިޔާއަށެވެ.\nއެކަށީގެންވާ ރަށެއް ކަނޑައެޅުމަށް ޕްރީބިޑް މީޓިން ބާއްވާފައިވަނީ، 25 ނޮވެންބަރު 2020ވަނަ ދުވަހުގެ 10:00 އިން 11.00 އަށެވެ.\nދަނޑުވެރިކަމާ ގުޅުންހުރި މަސައްކަތްތައް ކުރުމަށް ކުއްޔަށް ދިނުމަށްޓަކައި ބިޑް ހުށަހެޅުމަށް މިދިޔަ އަހަރުގެ ފެބްރުއަރީ މަހުގެ އަށް ވަނަ ދުވަހު ހުޅުވާލިއިރު، އެ ހުޅުވާލި ހުޅުވާލުން ނިމުމަކަށް ގެނައުމަށް މިނިސްޓްރީން ނިންމާފައިވާކަން އިއުލާންކުރީ، އެއަހަރުގެ ޑިސެމްބަރު މަހުގެ 14 ގައެވެ.\nބީލަން ބަލައިގަތުމުގެ އިންތިޒާމް، 27 ޑިސެންބަރު 2020 ވަނަ ދުވަހު ސްޓެލްކޯ މާލަމުގައި ކުރިއަށް ގެންގޮސްފައިވާއިރު، ބިޑިން ޑޮކިއުމަންޓްގައި ބަޔާންކޮށްފައިވާ ގޮތުގެމަތިން ތިން ދުވަހުގެ ތެރޭގައި ބިޑް ހުށަހެޅުއްވި ފަރާތްތަކުގެ ލިސްޓް އީމެއިލް މެދުވެރިކޮށް ބިޑް ހުށަހެޅި ފަރާތްތަކަށް މިނިސްޓްރީން ފޮނުވާފައިވެއެވެ. އަދި ދަނޑުވެރިކަމަށް ހުޅުވާލެވުނު ހަ ރަށަށް ހުށަހެޅުނު ބިޑްތައް އިވެލުއޭޓް ކުރުމުގެ މަސައްކަތްތައް 30\nޑިސެންބަރު 2020 އިން 2021 ޖަނަވަރީ 28 ވަނަ ދުވަހުގެ ނިޔަލަށް ކުރިއަށް ގެންގޮސް ވަނީ ނިންމާލާފައެވެ.\nއޭގެފަހުން ބީލަމަށް ހުޅުވާލި ހަ ރަށުގެ ބިޑް އިވެލުއޭޝަންގެ ނަތިޖާ ޝީޓްތައް އެ މިނިސްޓްރީގެ ވެބްސައިޓުގައި ޝާއިއުކޮށް އެކަން ބިޑް ހުށަހެޅި ފަރާތްތަކަށް މިއަހަރުގެ ފެބުރުވަރީ އަށްވަނަ ދުވަހު އެންގުމުގެ އިތުރުން އީމެއިލް މެދުވެރިކޮށް އެކަން ބިޑް ހުށަހެޅުއްވި ފަރާތްތަކުގެ މައުލޫމާތަށްޓަކައި އޭގެ ޖެހިގެން އާ ދުވަހު ވަނީ ފޮނުވާފައެވެ.\nއަދި ނަތީޖާ ޝީޓްތަކާ ގުޅޭގޮތުން މައުލޫމާތު ސާފުކުރައްވަން ބޭނުންވާ ފަރާތްތަކަށް އެ ފުރުސަތު ހަމަ އެމަހުގެ 15 ވަނަ ދުވަހުގެ ނިޔަލަށް ހުޅުވާލިއެވެ.\nހަ ރަށަށް ހުށަހަޅާފައިވާ ބިޑްތަކުގެ ތެރެއިން، ބިޑް އިވެލުއޭޝަންގެ ނަތިޖާ އަށް ރިއާޔަތްކޮށް، ބިޑިން ޑޮކިއުމަންޓްގައި ކަނޑައަޅާފައިވާ ހަމަތަކުގެ މަތިން، މާކްސް ލިބިފައިވަނީ މަޑުލް އާއި ކަކާއެރިޔަދޫ އަށެވެ. ދެން ހުރި ރަށްތަކަށް ބިޑިން ޑޮކިއުމަންޓްގެ އިވެލުއޭޝަން ކްރައިޓީރިއާގައި ބަޔާންކޮށްފައިވާ މިންވަރަށް އެއްވެސް ފަރާތަކަށް މާކްސް ލިބިފައިނުވާތީ، ރަށް އެވޯޑް ކުރެވިފައިނުވާ ކަމަށް މިނިސްޓްރީން ބުނެއެވެ.\nއެހެންކަމުން ބިޑިން ޑޮކިއުމަންޓް ގައި ބަޔާންކޮށްފައިވާ ފަދައިން، ބިޑް ކާމިޔާބުވި މަޑުލު އަދި ކަކާއެރިޔަދޫގެ "ހަޔަސްޓް ބިޑާ“ އަށް "ކޮންޑިޝަނަލް ލެޓާ އޮފް އެވޯޑް“ ސިޓީ 17 ފެބުރުވަރީ 2021 ވަނަ ދުވަހު ފޮނުވާފައިވެއެވެ.\nއަދި ”ކޮންޑިޝަނަލް ލެޓާ އޮފް އެވޯޑް“ ސިޓީގައި ބަޔާންކޮށްފައިވާ ކަންތައްތައް ފުރިހަމަކޮށް އެ\nމިނިސްޓްރީއަށް ހުށަހަޅާފައިވާތީ، “ނޮޓިފިކޭޝަން އޮފް އެވޯޑް“ ނުވަތަ ބިޑް ކާމިޔާބުވި ކަމުގެ ސިޓީ ކަމާއި ގުޅޭ ފަރާތްތަކަށް އިއްޔެ ފޮނުވާފައިވާ ކަމަށް މިނިސްޓްރީން ބުނެއެވެ.\nފަޅު ރަށްފިޝަރީޒް މިނިސްޓްރީފިޝަރީޒް އެންޑް އެގްރިކަލްޗަ މިނިސްޓްރީގެ ދާއިރާދަނޑުވެރިންދަނޑުވެރިކަން\nކަނޑޫދޫ މިރުހުގެ އަގު އުފުލިއްޖެ


Dhivehi – Page4– COVID-19\nDhivehiBy webmaster 26 March 2020\nރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ކޯވިޑް19އަށް ޝައްކުކުރެވޭ އަލާމާތްތައް ހުރެގެން ގްރޭންޑް ޕާރކް ކޮއްދިއްޕަރު މޯލްޑިވްސް އިން ބިދޭސީއެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށްގެންދެވޭނެ. ޓެސްޓްގެ ނަތީޖާ ލިބެންދެން އެރިސޯޓު ވަނީ މޮނިޓަރިންގްއަށް ލެވިފައި. ރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން ކޯވިޑް19 އަށް ޝައްކުކުރެވޭ އަލާމާތްތައް ހުރެގެން ސިނަމަން ހަކުރާ ހުރާ މޯލްޑިވްސް ރިސޯޓުން ބިދޭސީއެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށްގެންދެވޭނެ. އެމީހާ މިހާރު ވަނީ ރިސޯޓުގައި އެކަހެރި…\nDhivehiBy webmaster 25 March 2020\nކޯވިޑް19އަށް ޝައްކުކުރެވޭ އަލާމާތްތައް ހުރެގެން ސޭންޑީސް ބަތަލާ ރިސޯޓުން ނެގި ސާމްޕަލްތަކުގެ ޓެސްޓުގެ ނަތީޖާ ނެގެޓިވް ވެފައިވާތީ އެ ރިސޯޓު ވަނީ މޮނިޓަރިންގެ ހާލަތުން ނެގިފައި. ވެލިދޫ އައިސޮލޭޝަން ފެއިލިޓީ ގައި ހުރި ކޯވިޑް 19 އަށް ކުރިން ޕޮސިޓިވްވެފައިވާ3މީހަކު މިހާރުވަނީ މިބަލިން ރަނގަޅުވެފައެވެ. މިހާރު އަމަލު ކުރަމުންދާ އުސޫލުގެ މަތިން 14 ދުވަހުގެ އައިސޮލޭޝަންއަށްފަހު ސާމްޕަލް ދެފަހަރަށް ތަހުލީލު ކުރެވުނު އިރު ވަނީ މިބައްޔަށް ނެގެޓިވް ވެފައެވެ. ރައްކާތެރިކަމުގެ ގޮތުން ޢަމަލު ކުރަމުންދާ…\nDhivehiBy webmaster 24 March 2020\nކޯވިޑް19 އަށް ޝައްކުކުރެވޭ އަލާމާތްތައް ހުރެގެން ސޭންޑީޒް ބަތަލާ، އަނަންތަރާ ދިގު އަދި ކްލަބް މެޑް ކަނިފޮނިޅުން ނެގި ސާމްޕަލްތަކުގެ ޓެސްޓުގެ ނަތީޖާ ނެގެޓިވް ވެފައިވާތީ އެ ރަށްތައް މޮނިޓަރިންގގެ ހާލަތުން ވަނީ ނެގިފައި.\nDhivehiBy webmaster 23 March 2020\nޑައުންލޯޑްކުރުމަށް ވެލިދޫ އައިސޮލޭޝަން ފެއިލިޓީ ގައި ހުރި ކޯވިޑް 19 އަށް ކުރިން “ޕޮސިޓިވް” ވެފައިވާ މީހަކު މިހާރުވަނީ މިބަލިން ރަނގަޅުވެފައެވެ. މިހާރު އަމަލު ކުރަމުންދާ އުސޫލުގެ މަތިން 14 ދުވަހުގެ އައިސޮލޭޝަންއަށްފަހު ސާމްޕަލް ދެފަހަރަށް ތަހުލީލު ކުރެވުނު އިރު ވަނީ މިބައްޔަށް “ނެގެޓިވް” ވެފައެވެ. މާލެ ސިޓި ކައުންސިލް އަދި މޯލްޑިވްސް ނެޝެނަލް ޑިފެންސް ފޯރސް ގުޅިގެން މާލެތެރެ ސާފު ކުރުމުގެ ޕްރޮގްރާމެއްވަނީ ފައްޓާފައިއެވެ. ރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ކޯވިޑް19 އަށް…\nDhivehiBy webmaster 22 March 2020\nޑައުންލޯޑްކުރުމަށް ކޯވިޑް19އަށް ޝައްކުކުރެވޭ އަލާމާތްތައް ހުރެގެން ވެލިގަނޑު އައިލެންޑް ރިސޯޓާއި، ސެންތާރާ ގްރޭންޑް އައިލެންޑް ރިސޯޓާއި، “އެލިއޯން” ކިޔާ އުޅަނދުން ނެގި ސާމްޕަލްތަކުގެ ޓެސްޓުގެ ނަތީޖާ ނެގެޓިވް ވެފައިވާތީ އެ ރަށްތަކާއި އުޅަނދު މޮނިޓަރިންގގެ ހާލަތުން ވަނީ ނެގިފައި. ރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ކޯވިޑް19 އަށް ޝައްކުކުރެވޭ އަލާމާތްތައް ހުރެގެން، އަދާރަން ސެލެކްޓް ހުދުރަން ފުށި ރިސޯޓުން ދިވެއްސެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށްދަނީ. ޓެސްޓްގެ ނަތީޖާ ލިބެންދެން އެރިސޯޓު ވަނީ…\nDhivehiBy webmaster 20 March 2020\nޑައުންލޯޑްކުރުމަށް ކޯވިޑް19 އަށް ޝައްކުކުރެވޭ އަލާމާތްތައް ހުރެގެން ޗަވަލް ބްލަންކް ރަންދެލިން ނެގި ސާމްޕަލްގެ ނަތީޖާ ނެގެޓިވް ވެފައިވާތީ އެ ރިސޯޓު ވަނީ މޮނިޓަރިންގްގެ ހާލަތުން ނެގިފައި. ިޑް19 އަށް ޝައްކުކުރެވޭ އަލާމާތްތައް ހުރެގެން ޕެރަޑައިސް އައިލަންޑް ރިސޯޓުން ނެގި ސާމްޕަލްތަކުގެ ނަތީޖާ ނެގެޓިވް ވެފައިވާތީ އެ ރިސޯޓު ވަނީ މޮނިޓަރިންގްގެ ހާލަތުން ނެގިފައި. މިހާރު އަމަލުކުރަމުންދާ އުޞޫލުގެ ތެރެއިން، ކުރެއްދޫއިން 32 ބިދޭސީން، 14 ދުވަހުގެ ކަރަންޓީނު މުއްދަތު ފުރިހަމަ ކުރުމަށްފަހު މިހާރުވަނީ ދޫކޮށްލާފައި. އައިލެންޑް…\nDhivehiBy webmaster 19 March 2020\nޑައުންލޯޑްކުރުމަށް • ރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ކޯވިޑް19އަށް ޝައްކުކުރެވޭ އަލާމާތްތައް ހުރެގެން އެކުއެޓަރ ސަފާރީ ގައި ހުރި ދިވެއްސެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށްދަނީ. • ޓެސްޓްގެ ނަތީޖާ ލިބެންދެން އެއުޅަދު ވަނީ މޮނިޓަރިންގްއަށް ލެވިފައި. • ރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ކޯވިޑް19އަށް ޝައްކުކުރެވޭ އަލާމާތްތައް ހުރެގެން އއ. ބޮޑުފުޅަދޫއިން ބިދޭސީއެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށްދަނީ. • ކޯވިޑް19 އަށް ޝައްކުކުރެވޭ އަލާމާތްތައް ހުރެގެން…\nރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ކޯވިޑް19 އަށް ޝައްކުކުރެވޭ އަލާމާތްތައް ހުރެގެން ޝެވަލް ބްލޮންކް ރަންދެލިން ބިދޭސީއެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށްގެންދެވޭނެވެ. ޓެސްޓްގެ ނަތީޖާ ލިބެންދެން އެރިސޯޓުގައި ވަނީ މޮނިޓަރިންގްއަށް ލެވިފައެވެ. ކޯވިޑް19 އަށް ޝައްކުކުރެވޭ އަލާމާތްތައް ހުރެގެން ފުރަވެރި އައިލެންޑް ރިސޯޓުން ނެގި2ބިދޭސީންގެ ސާމްޕަލްގެ ނަތީޖާވެސް ނެގެޓިވް ވެފައިވާތީ އެ ރިސޯޓު ވަނީ މޮނިޓަރިންގްގެ ހާލަތުން 18 މާރިޗް ގައި ނެގިފައި. ސެނަހިޔާގައި ޤާއިމްކޮށްފައިވާ ފްލޫ ކްލިނިކުން…\nDhivehiBy webmaster 18 March 2020\nކޯވިޑް-19 ގެ އެންމެ ފަހުގެ މަޢުލޫމާތު • ބޭރު ގައުމުތަކުން ދިވެހިރާއްޖެ އެތެރެވާ ދިވެހިން ކަރަންޓީނު ކުރުމަށް ވަނީ ރައްކާރެރިވުމުގެ ގާނޫނުގެ ދަށުން އަންގަފައެވެ. މިގޮތުން ކޯވިޑް19 އާއި ގުޅިގެން މިހާތަނަށް ދިވެހިރާއްޖެއިން އެތެރެވުން މަނާކޮށްފައިވާ ޤައުމުތައް ނުވަތަ ސަރަހައްދުތަށް ފިޔަވައި އެހެން ގައުމުތަކުން އަންނަ ދިވެހިން 14 ދުވަހުގެ މުއްދަތަކަށް ގޭގައި އެކަހެރި ކުރެވޭނެއެވެ. • ކަރަންޓީނުވުން ނުވަތަ އެކަހެރިވާން އަންގާ އެންގުމާއި ޚިލާފުވާ ފަރާތްތަކާއިމެދު ފިޔަވަޅުއެޅިގެންދާނެ ކަމަށް މިއަދު ވަނީ އެންގިފައިއެވެ. މިގޮތުން އާމު…


SunOnline: Eii goas niyathehgai kuri kameh noon, maafah edhen: Luba beach\nއެއީ ގޯސް ނިޔަތެއްގައި ކުރި ކަމެއް ނޫން، މާފަށް އެދެން: ލުބާ ބީޗް\nފާޠިމަތު ނަޒީފާ އަޙްމަދު 13 Sep 2021, 16:54\nލ. ފޮނަދޫގައި ހިންގި ހަރަކާތެއްގެ ތެރެއިން -- ފޮޓޯ/ ލުބާ ބީޗް\nލ. ފޮނަދޫގައި ކުދިންތަކެއް ހިމަނައިގެން ކުރިއަށް ގެންދިޔަ ހަރަކާތަކާ ގުޅިގެން، މީހުންގެ ހިތްތަކުގައި ނުތަނަވަސްކަން އުފެދިފައި ވާތީ، އެ ހަރަކާތް ކުރިއަށް ގެންދިޔަ 'ލުބާ ބީޗް' ގެ ފަރާތުން މާފަށް އެދިއްޖެއެވެ.\nފޮނަދޫ އަތިރިމަތީގައި ކުރިއަށް ގެންދިޔަ ހަރަކާތް ބައެއް މީހުން ސިފަކުރީ 'ޔޯގާ'ގެ ހަރަކާތް ކަމަށެެވެ. އަދި ބައެއް މީހުން މީސްމީޑިޔާގައި ނުރުހުން ފާޅު ކޮށްފައިވެއެވެ.\n"ނަން ބަދަލު ކޮށްލާފަ ކޮންމެ އެއްޗެއް ދިވެހިންގެ ތެރޭގަ އާއްމު ކުރަނީ. ޔޯގާ ކިޔަސް އެއީ ބުދިސްޓް އަދި ހިންދޫއިން ކުރާ ކަމެއް،" މީސް މީޑިއާގައި ނުރުހުން ފާޅުކުރި މީހަކު ހިއްސާ ކޮށްފައި ވެއެވެ.\n'ލުބާ ބީޗް' ގެ ފަރާތުން މިކަން ހިނގާދިޔަ ގޮތް ހިއްސާކުރަމުން ހުސެން ޝަރީފް ވިދާޅުވީ، އެ ހަރަކާތަކީ މާންދޫ ހޮރައިޒަން ފިޝަރީޒްއާ ލުބާ ބީޗްއާ ގުޅިގެން ކުރިއަށް ގެންދިޔަ ހަރަކާތެއް ކަމަށެވެ. އަދި އެ ހަރަކާތުގައި ބައިވެރިވި މީހަކީ މާންދޫގެ ވިޔަފާރި ޕާޓްނަރެއްގެ ގޮތުގައި ހަރަކާތްތެރިވާ ޖަރުމަނު މީހެއް ކަމަށެވެ. އެ ފިރިހެން މީހާއާއެކު އޭނާގެ ލޯބިވެރިޔާވެސް ދިޔައެެވެެ.\nއެމީހުން ދިޔައީ ޗުއްޓީހޭދަކުރަން ކަމަށާއި، އެތަނުން އަންހެން މީހާ އަކީ ޖަރުމަނުގައި އާޓް ދާއިރާގައި މަސައްކަތް ކުރާ މީހެއް ކަމުން، އެ އާޓިސްޓް މެދުވެރިކޮށް ކުދިންނަށް ހަރަކާތެއް ކުރިއަށް ގެންދިޔައީ ކަމަށް ހުސެން ކިޔައިދިނެވެ.\nލުބާ ބީޗްގެ ފަރާތުން ކުރިއަށް ގެންދިޔަ ހަރަކާތަށް ކިޔަނީ 'ސޭންޑް އާޓް ފޯ ޑިފަރެންޓް ޕޯސެސް' އެވެ.\n"އެ ސަރަހައްދަކީ އަޅުގަނޑުމެން އަމިއްލައަށް ސާފުކޮށް ބަލަހައްޓާ ސަރަހައްދެއް. އެތަނުގަ އަޅުގަނޑުމެންނާ އެކު މަސައްކަތް ކުރާ މީސްމީހުންގެ ދަރިންނާ، އެގޮތަށް ތަންކޮޅެއް ގާތް މީހުންގެ ދަރިން އެތަނުގައި ތިބޭނީ،" އޭނާ ބުންޏެވެ.\nވިހި ކުދިން ހިމެނޭގޮތަށް ކުރިއަށް ގެންދިޔަ އެ ހަރަކާތުގައި އެކި 'ޕޯސްޓް' ތައް ހެދި ކަމަށް އޭނާ ކިޔައިދިނެވެ.\nފޮނަދޫގައި ކުރިއަށް ގެންދިޔަ ހަރަކާތުގެ ތެރެއިން -- ފޮޓޯ/ ލުބާ ބީޗް\nވެލައެއްގެ ގޮތަށާއި ގަހެއްގެ ގޮތަށް ވެސް ބައްޓަން ހެދި އެ ހަރަކާތުގައި، 'ޔޯގާ' ސިފަވާގޮތަށް ހުރި ޕޯސް އެކަނި މީސްމީޑިއާގައި ދައުރުވީކަމަށް އޭނާ ބުންޏެވެ.\nކުދިންގެ ބެލެނިވެރިންވެސް އެތާނގައި ތިބޭނެކަން ފާހަގަ ކުރަމުން އޭނާ ބުނީ، އެތާނގައި ތިބޭނީ 'ލޭގެ ގޮތުން' ގާތް ކުދިން ކަމަށެވެ.\nމީސް މީޑިއާގައި އެގޮތަށް ވާހަގަ ފެތުރުނީ ހަގީގަތް ނުބަލާ ބަޔަކު ދެއްކި ވާހަކަ އަކުން ކަމަށް ފާހަގަ ކުރެއްވިއެވެ.\n"އެ ޕޯސް އަޅުގަނޑުވެސް ފަހުން ބަލާލި އިރުގަ އެ ޕޯސް އަސްލު ކަމަކު ނުދޭ. އެއީ އޭގަ އެބައިން ޔޯގާ އެސް ޕޯސް. އެހެން ޕޯސްތައް ކަމުދޭ. އެ ޕޯސްއެއް އަޅުގަނޑަކަށް ކަމަކު ނުދޭ. އެއްވެސް މީހެއް އެކަމާ މެދުގަ އެއްވެސް ރުޅިވެރިކަމެއް ނުބޭއްވުން އެދެނީ،" އޭނާ ބުންޏެވެ.\nފޮނަދޫގައި ކުރިއަށް ދިޔަ ހަރަކަތުގެ ތެރެއިން -- ފޮޓޯ/ ލުބާ ބީޗް\nއެއީ ޔޯގާ ނޫން ކަމަށާއި، އާޓް މަސައްކަތެއް ނަމަވެސް މީހުނަށް ހީވެފައިވާ ހީވުމަށްޓަކައި އޭނާ ވަނީ މާފަށް އެދިފައެވެ.\nއެއީ ސަރުކާރާ އެއްވެސް ގުޅުމެއް އޮވެގެން ކުރިއަށް ގެންދިޔަ ކަމެއް ނޫން ކަމަށާއި އަދި ގޯސް ނިޔަތެއްގައި ކުރިކަމެއް ނޫން ކަމަށް އޭނާ ބުންޏެވެ.\nފޮނަދޫގައި ކުރިއަށް ދިޔަ ހަރަކާތުގެ ތެރެއިން -- ފޮޓޯ ލުބާ ބީޗް\nމިކަމާ ގުޅިގެން އެޑިއުކޭޝަން މިނިސްްޓްރީގެ މީޑިއާ އޮފިޝަލް "ސަން" އަށް ވިދާޅުވީ އެއީ ސްކޫލުން ހިންގި ހަރަކާތެއް ނޫން ކަމަށެވެ.\n"އެއީ ސްކޫލުން ހިންގި ކަމެއް ނޫން. އެއީ ހަމަ ޕްރައިވެޓް ބަޔަކު ކުރި ކަމެއް. އެއްވެސް ގޮތަކަށް ސްކޫލް ރިލޭޓެޑް ކަމެއް ނޫން،"\nމިކަމާ ގުޅިގެން ބައެއް ފަރާތްތަކުން މިނިސްޓްރީއަށް ގުޅަމުންދާ ކަމަށާއި މިކަމަކީ ސްކޫލުން އިންތިޒާމު ކުރި ހަރަކާތެއް ނޫން ކަން އެ ފަރާތްތަކަށް ވެސް ސާފު ކޮށްދީފައި ވާނެ ކަމަށް އެޑިއުކޭޝަންގެ މީޑިއާ އޮފިޝަލް ވިދާޅުވިއެވެ.\nފޮނަދޫ ކައުންސިލް މެމްބަރު އަބްދުއް ރައޫފް ޔޫސުފް "ސަން" އަށް ވިދާޅުވީ، އެރަށުގައި އެފަދަ ކަމެއް ހިނގައިގެން އުޅޭކަމަށް މީސް މީޑިއާގެ ޒަރިއްޔާއިން އެނގިފައިވާ ކަމަށެވެ.\nއަދި އެއީ ސްކޫލާ ގުޅުންހުރި ކަމެއް ނޫން ކަމަށާއި، އަމިއްލަ ބައެއް ކުރިއަށް ގެންދިޔަ ހަރަކާތެއް ކަމަށް އޭނާ ވެސް ފާހަގަ ކުރެއްވިއެވެ.\nރައޫފް ވިދާޅުވީ، އެ ހަރަކާތުގައި ބައިވެރިވި ކުދިން ބައިވެރި ކޮށްފައި ވަނީ އެއީ ކޮން ކަމެއްކަން ބެލެނިވެރިންނަށް ސާފުކޮށްް ނޭނގި ކަމަށް ލަފާކުރެވޭ ކަމަށެވެ.\nމިނިސްޓްރީގެ ހަރަދުގައި ޕްރިންސިޕަލުން ތަމްރީން ކުރަނީ\nމޫސުމީ މައުލޫމާތު ގައުމީ މަންހަޖުގައި ހިމެނުމުން ތައުރީފް\nއޭ ލެވެލް ޓޮޕް ޓެން ޖަލްސާ އާދީއްތަ ދުވަހުގެ ރޭ ބާއްވަނީ


Furaana Hurikan En'gunee Postmortem Hadhan Thahyaaru Vanikoh - Vaguthu\nމަރުނުވާ މީހެއް، މަރުވިކަމަށް ކަނޑައަޅާ ޕޯސްޓްމޯޓަމް ހަދަން އުޅުނު މައްސަލައެއް، އިންޑިޔާއިން ފެންމަތިވެއްޖެއެވެ. މި މައްސަލަ ފެންމަތިވެފައިވަނީ އިންޑިޔާގެ މަދިޔާ ޕްރަދޭޝްގެ ހޮސްޕިޓަލެއްގައެވެ.\n"އިންޑިޔާ ޓައިމްސް" ނޫހުން ބުނެފައިވާ ގޮތުގައި 24 އަހަރުގެ ހިމަންޝޫ ބަރްދުވާޖް ނަމަކަށް ކިޔާ މީހަކު، ހޮސްޕިޓަލަށް ގެންގޮސްފައިވަނީ ސައިކަލު އެކްސިޑެންޓެއްގައި އަނިޔާވެގެންނެވެ. ޑޮކްޓަރުން ބެލި ބެލުންތަކުން އެމީހާގެ ސިކުނޑިއަށް ވަރަށް ބޮޑު ގެއްލުންތަކެއް ލިބިފައިވާކަން ހާމަވިއެވެ. އަދި، އެކަންކަން ބަލަން އެހެން ހޮސްޕިޓަލަކަށް ފޮނުވާލާފައިވެއެވެ.\nފޮނުވާލި ހޮސްޕިޓަލުން ބެލުމަށްފަހު، އެމީހާގެ ސިކުނޑި މަރުވެފައިވާކަމަށް ބުނެ ވަނީ ކުރިން ބެލި ޗިންދްވަރާ ހޮސްޕިޓަލަށް ފޮނުވާލާފައެވެ. އެއަށްފަހު، ބެލި ބެލުންތަކަށްފަހު، ހިމަންޝޫގެ ފުރާނަ ނެތްކަމަށް ކަނޑައަޅާފައިވާއިރު އޭނާގެ ޕޯސްޓްމޯޓަމެއްގެ ހެދުމަށް ޗިންދްވަރާގެ ހޮސްޕިޓަލުން ނިންމިއެވެ.\nޕޯސްޓްމޯޓަމް ހަދަން ތައްޔާރުކޮށް، ހިމަންޝޫ މޯޗަރީއަށްވެސް ގެންދެވުނުއިރު، އެމީހާގެ ހަށިގަނޑުން ހަރަކާތްތަކެއް ކުރާކަމުގެ ނިޝާންތަކެއް ފެނުނީ، އިއްޔެ މެންދުރުފަހު، ޕޯސްޓްމޯޓަމް ކުރިއަށް ގެންދާ މީހުންނަށެވެ.\nމޯޗަރީގެ ފަރާތްތަކުން މިކަން ވަގުތުން ޑޮކްޓަރުންނަށް އަންގާފައިވާއިރު، ޑޮކްޓަރުންގެ ޓީމެއްވަނީ މޯޗަރީއަށް ގޮސް ފަރުވާ ދޭން ފަށާފައެވެ. އަދި، އެއަށްފަހު އޭނާ ހޮސްޕިޓަލަށް ގެންގޮސް ދިން ފަރުވާތަކަށްވެސް އިޖާބަ ދެމުން އަންނަކަމަށް އިންޑިޔާ ޓައިމްސްގައި ބުނެފައިވެއެވެ.\nމިކަމާ ގުޅިގެން ހިމަންޝޫގެ އާއިލާގެ މީހަކު ބުނެފައިވަނީ މިކަމުގައި އިހުމާލުވާ ޑޮކްޓަރުންނާ މެދު ހަރުކަށި ފިޔަވަޅު އަޅަން ޖެހޭކަމުގައެވެ.


Covid19 Aadhaige Roagaa Akaai Ehvvaru Kurevumun Member Raaee Ma'aafah Edhijje\nކޮވިޑް19 އާދައިގެ ރޯގާއަކާއި އެއްވަރު ކުރެވުމުން މެންބަރު ރާއީ މައާފަށް އެދިއްޖެ\nމަކުނުދޫ ދާއިރާގެ މެންބަރު ރާއީ -- ފޮޓޯ / މަޖިލިސް\nދުނިޔޭގެ އެކި ގައުމުތަކުގައި ފެތުރިފައިވާ ނުރައްކާތެރި ކޮވިޑް19 ވައިރަހަކީ އާދައިގެ ރޯގާއެއްގެ ގޮތަށް ސިފަ ކުރެއްވުމުން މަކުނުދޫ ދާއިރާގެ މެންބަރު މުހައްމަދު ރާއީ މައާފަށް އެދިވަޑައިގެންފިއެވެ\nރައްޔިތުން މަޖިލިސް ޖަލްސާއެއްގައި ރާއީ ވަނީ ކޮވިޑް19 ވައިރަހަކީ އެހާ ނުރައްކާތެރި ވައިރަހެއް ނޫން ފަދަ މޭރުމަކުން ވާހަކަދައްކަވާފައެވެ. އެގޮތުން އޭނާ ވިދާޅުވީ އެއީ އާއްމުކޮށް ޖެހޭ އާދައިގެ ރޯގާއަކާއި އެއްގޮތް އެއްޗެއް ކަމަށް ވިދާޅުވެފައެވެ. އެކަމުގެ ސަބަބުން އަމިއްލަ އަށް ޖަލެއް ހަދައިގެން އުޅެން ޖެހޭ ކަމަށް ގަބޫލު ނުކުރައްވާ ކަމަށް ރާއީ ވިދާޅުވިއެވެ.\nއެދުވަހު ރާއީ ވަނީ ކޮވިޑް19 އަކީ މާ ބިރުވެރި ބައްޔެއްގެ ގޮތުގައި ސިފަ ކުރަމުން ގެންދަނީ ރާއްޖޭގެ މީޑިއާތަކުން ކަމަށް ވިދާޅުވެފައެވެ. އަދި މީޑިއާތަކުން ފަތުރާ ހަބަރުތަކުގެ ސަބަބުން ރައްޔިތުން ބިރު ގަންނަނީ ކަމަށް އެ ދުވަހު ރާއީ ވިދާޅުވިއެވެ. ރާއީ އެފަދައިން ވިދާޅުވިއިރު ރާއްޖޭގައި ކޮވިޑް19 ބަލި އެހާ ބޮޑަކަށް ނުފެތުރެއެވެ.\nނަމަވެސް މި މަހުގެ 15ވަނަ ދުވަހުން ފެށިގެން ރާއްޖޭގައި އަންނަނީ ހަލުވިކަމާއި އެކުގައި ކޮވިޑް19 ފެތުރެމުންނެވެ. އެއާއި އެކު މި ބައްޔަށް ދުވަހެއް ދުވަހަކަށް ޕޮޒިޓިވްވާ މީހުންގެ އަދަދު އަންނަނީ ގިނަވަމުންނެވެ. ސޯޝަލް މީޑިއާގައި އެ ދުވަހުގެ މަޖިލިސް ޖަލްސާގައި ކޮވިޑް19 ލުއިކޮށް ނެގި މެންބަރުންނަށް އަންނަނީ ފާޑު ކިޔަމުންނެވެ.\nއެކަމާއި ގުޅިގެން ދިވެހި އެންމެހާ ރައްޔިތުންގެ ކިބައިން މައާފަށް އެދޭ ހާލު މެންބަރު ރާއީ ކުރެއްވި ޓްވީޓެއްގައި ވިދާޅުވީ އެދުވަހު ކޮވިޑް19 އާއި ގުޅިގެން ދެކެވުނު ވާހަކައެއް ދެކެވިފައި ހުރީ އޭރު ލިބިގެން ދިޔަ މައުލޫމާތާއި ގުޅިގެން ކަމަށެވެ. އޭރު އެ ބައްޔަށް ނަމެއްވެސް ދެވިފައި ނުވާ ކަމަށާއި އެ ދުވަހު ދެކެވުނު ވާހަކަތަކަށް އެންމެހާ ރައްޔިތުންގެ ކިބައިން މައާފަަށް އެދިލައްވާ ކަމަށެވެ.\nAlhugadu,edhuvahuegotha vaahaka dhekee eyru covid aai behey gothun libifaivaa mauloomathu ge aleegai, eyru eyee Crona, bayya nameves nudhevey, eyru libi huri mauloomathu aai eku dhekevunu vaahaka thaka, dhivehi hurihaa lobuvethi rayyithunge kibain nihaayatha maafa edhen. 🙏 pic.twitter.com/tvFi6cK501\n— Mohamed Raee / Makunudhoo Constituency (@Mraee12) May 1, 2020\nރާއީގެ އިތުރުން އެމްޑީޕީގެ ބައެއް އެހެން ރައްޔިތުން މަޖިލިސް މެންބަރުންވެސް ވަނީ އެ މޭރުމުން ވާހަކަދައްކަވާފައެވެ. ނަމަވެސް ރާއީ ފިޔަވާ މިފަދައިން އަދި އެއްވެސް މެންބަރަކު މައާފަށް އެދިވަޑައިގެންފައެއް ނުވެއެވެ. އެހެންކަމުން ބައެއް މީހުން އަންނަނީ ރާއީ މައާފަށް އެދުމުން އެކަން ބަލައިގަނެ އެފަދަ ކަމެއް ދެވަނަ ފަހަރަށް ތަކުރާރު ނުކުރުމަށް އެދިފައެވެ. ނަމަވެސް ބައެއް މީހުން އަންނަނީ ރާއީ ދެއްކެވި ވާހަކައަށް އަދިވެސް ނުރުހުން ފާޅު ކުރަމުންނެވެ.\nއިއްޔެ އާއި ނިޔަލަށް މުޅި ރާއްޖެއިން މިހާތަނަށް ކޮވިޑް19 އަށް 491 މީހަކު ވަނީ ޕޮޒިޓިވްވެފައެވެ. އޭގެތެރެއިން އެންމެ ގިނައީ ބިދޭސީންނެވެ. އެގޮތުން ރާއްޖޭގައި މަސައްކަތް ކުރާ ބަންގްލަދޭޝް ރައްޔިތުންގެ ތެރެއިން 261 މީހަކަށް ވަނީ ކޮވިޑް19 ޖެހިފައެވެ. އިންޑިއާގެ 51 ރައްޔިތަކަށް ރާއްޖެއިން ކޮވިޑް19 ޖެހިފައިވާއިރު ޕާކިސްތާނު ތިން މީހުންނާއި ލަންކާ އަދި ނޭޕާލުގެ ދެ މީހަކަށް ކޮވިޑް19 ޖެހިފައެވެ.\nމިހާތަނަށް ރާއްޖެއިން ކޮވިޑް19 ޖެހުނު މީހުންގެ ތެރެއިން އެންމެ ގިނައީ ބަންގްލަދޭޝް މީހުންނެވެ. ދެވަނަ އަށް އެންމެ ގިނައީ ދިވެހިންނެވެ. އެގޮތުން 157 ދިވެއްސަކަށް ވަނީ ކޮވިޑް19 އަށް ޕޮޒިޓިވްވެފައެވެ.


(1 އޯގަސްޓް 2021 އާ ގުޅޭ)\n"މޯނިންގް ލަވް." ނީރާގެ ނޭފަތުކޮޅުގައި ބޮސްދީފައި ލޯބިން ލައިޒަލް ބުނެލިއެވެ.\nނީރާ ލޯ ހުޅުވާލުމުގެ ބަދަލުގައި އެނބުރީ އަނެއް ފަރާތަށެވެ. އޭނާއަށް ހޭލެވިއްޖެއެވެ. ލައިޒަލްއާ ހަތަރުކަޅި ހަމަކުރަން ލަދުގަތީއެވެ. ރޭގައި ހިނގައިދިޔަ ހުރިހާ ކަމެއް ހަނދާނުގެ ލޯގަނޑަށް ފުނިޖެހެމުން ދިޔައެވެ. ރޭގެ އެ މަންޒަރުތަކުގައި ލައިޒަލްއެކޭ އެއްފަދައިން ޝާމިލުވަމުންދިޔަ ނީރާއަކީ ކާކުކަމެއް ހުދު ނީރާއަށް ވެސް ނޭނގެއެވެ. އެފަދަ ކެރުންތެރިކަމެއް އޭނާގެ ހުރެދާނޭ ނީރާ ހިޔެއް ނުކުރެއެވެ. އެ ހަށިގަނޑުގައި ލައިޒަލް ނުބީހޭ އެންމެ ތަންފުކެއް ވެސް ނެތެވެ. ބިރުގަނެ ޖެހިލުންވީ ނަމަވެސް ލައިޒަލްގެ މައްޗަށް ބަޔާންކުރަން ނޭނގޭ ފަދަ އިތުބާރެއް ނީރާގެ އޮތެވެ.\n"ނީ... ހޭލާކަން އެނގޭ ތިއޮތީ." ނީރާގެ އިސްތަށިގަނޑު އެއްފަރާތް ކޮށްލާ ކަނދުރާގައި ލައިޒަލް ބޮސްދިނެވެ.\n"އައި ހޭވް ޓު ގޯ." ނީރާ ތެދުވަން އުޅުނެވެ. ހުސިޔާރުކަމާއެކު ނީރާގެ ގައިގާ ލައިޒަލް ހިފިއެވެ. ތަންމައްޗަށް ވައްޓާލިއެވެ.\n"އަބީނާ ޖާއޯ ޗޯޅުކަރް، ޔެ ދިލް އަބީ ބަރާ ނެހީ..." ސިއްރެއް ފަދައިން ނީރާގެ ކަންފަތް ދޮށުގައި ލައިޒަލް ބުނެލިއެވެ. އެހިނދު ކުއްލިއަކަށް ނީރާގެ ހިނިގަނޑު ފަޅައިގެން ހިނގައްޖެއެވެ. ބާރަށް ހެމުންދިޔަ ނީރާ އިހުނަށްވުރެ ލައިޒަލްއާ ގާތަށް ދަމާލިއެވެ. ނީރާގެ ހިތް ލައިޒަލްއަށް ފިދާވަނީ އެހެންވެއެވެ. ލައިޒަލްގެ ގެންގުޅޭ ހީނުކުރާ ފަދަ ސަމާސާ ކުރުންތަކުންނެވެ. ކޮށްފާނޭ ހީނުކުރާ ކިތަންމެ ކަމެއް ލައިޒަލްގެ ފުށުން ނީރާ ދުށްޓެވެ. އޭނާ ފެންނަ މީހަކަށް ހީވާނީ އެއީ ހިނިތުންވާން ނޭނގޭ، ޖަޒުބާތާއި ޝުއޫރު ފާޅުކުރަން ނުކުޅެދޭ ސީރިއަސް މީހެއް ހެންނެވެ. މީހުން ކުރިމަތީ އޭނާ ހުންނަނީ މަޑުމައިތިރިކޮށެވެ. ބަސްމަދެވެ. އެކަމަކު އެ ސިކުނޑީގައި ކުރިއަށްދާ ޕާޓީގެ ކުލަގަދަވެފައި ފޯރިގަދައެވެ.\n"ނީ..." ލައިޒަލް ގޮވާލިއެވެ.\nނީރާ އެނބުރިލިއެވެ. ލައިޒަލްއަށް ބަލާލިއެވެ. ތަރުތީބުގެއްލި ހޭވިފައިވާ ލައިޒަލްގެ އިސްތަށިގަނޑުން ފެށިގެން އެ މޫނަށް ފަރުވާތެރިކަމާއެކު ނީރާގެ ނަޒަރު ދަތުރުކޮށްލިއެވެ.\n"ހަވީރުން ދާނީ." ނީރާއަށް ބަލަން އޮވެ ލައިޒަލް ބުންޏެވެ.\n"އެވަރުން ހިތް ފުރޭނަތަ؟" ހިނިތުންވުމަކާއެކު ބޯއަރިކޮށް ބަލަމުން ނީރާ ސަމާސާކޮށްލިއެވެ.\n"ނުފުރޭނެ... އެކަމަކު މިއަދަށް ފުދޭނެ." ލައިޒަލް ހިނިތުންވެލިއެވެ. ނީރާ ހީނލިއެވެ.\nލައިޒަލްގެ އަތުގެތެރެއަށް ނީރާ ގެނެވުނެވެ. އެއާއެކު ލައިޒަލްގެ ހިތުގެ އެދުން އޭނާގެ ބީހުންތަކުން ނީރާ ދެނެގަތެވެ. މުޅި ދުވަހު އެނދުގައި އޮންނަން ލައިޒަލް ގަސްދުކުރާ ކަހަލައެވެ. ވަރުބަލިކަމުގެ ތެރެއިން ނީރާގެ ދެ ލޯ މެރުނީއެވެ. ލައިޒަލްގެ ނޭވާގެ ހޫނުކަން ނީރާގެ މޫނަށް އެޅިއެޅި ހުއްޓެވެ. އެހެން އޮވެވުނީ ކިހާއިރަކުކަމެއް ނީރާއަށް ނޭނގެއެވެ. ލޯ ހުޅުވުނުއިރު އެނދުގައި އޮތީ އޭނާ އެކަންޏެވެ. ލައިޒަލް ފެންނާކަށް ނެތެވެ. މަޑުމަޑުން އެނދުން ނީރާ ފޭބިއެވެ. ކޮޓަރީގަ ހުރި ގޮނޑީގައި އަޅުވާލެވިފައި އޮތް ލައިޒަލްގެ ޓީޝާޓު އޭނާ ނެގިއެވެ. ގަޔަށް ހެޔޮވަރުކޮށްލުމާއެކު ޓީޝާޓުގެ ތެރެއިން އިސްތަށިގަނޑު ނެރިލިއެވެ. ކޮޓަރިން އޭނާ ނުކުތްއިރު އެ އެޕާޓްމެންޓުގެ ބަދިގޭގައި ހަމައެކަނި ސްވެޓްޕޭންޓްސްއެއްގަ ހުރެ ލައިޒަލް ހަރަކާތްތެރިވާތީ ފެނުނެވެ.\n"ހާއި..." ނީރާ ގޮވާލިއެވެ. އެ އަޑަށް ބަލާލި ލައިޒަލްގެ ނަޒަރު ފުރަތަމަ ވެސް ހުއްޓުނީ ބުޑާހަމައަށް ހުރި ޓީޝާޓުގެ ދަށުން ފެންނަމުން ދިޔަ ނީރާގެ ދެފަޔަށެވެ. މާނަވީ ހިނިތުންވުމެއް އޭނާގެ ތުންފަތުގައި ދުވެލިއެވެ.\n"ސައިބޯންވީނު." ލައިޒަލް އަހާލިއެވެ. ތަށިތައް ގެނެސް ވަށްކޮށް ހުރި ކާމޭޒުމަތީ ލައިޒަލް ބަހައްޓާލިއެވެ. ނީރާއާއެކު ކާމޭޒުދޮށުގައި އޭނާ އިށީނެވެ.\n"މިތާ އެކަނިތަ އުޅެނީ؟" ނީރާ އަހާލިއެވެ.\n"މީ އަންހެންކުދީން ގޮވައިގެން އަންނަތަން." ނީރާއަށް ބަލާލުމެއްނެތި ކާން އިނދެ ލައިޒަލް ބުނެލިއެވެ. ސިއްސައިގެން ދިޔަފަދަ އަސަރެއް ނީރާގެ މޫނުން ވަގުތުން ފާޅުވިއެވެ. އިރުކޮޅަކު ލައިޒަލްއަށް ބަލަން ނީރާއަށް އިނދެވުނެވެ. އިސްއުފުލާ އޭނާ ނީރާއަށް ބަލައެއް ނުލިއެވެ. ނީރާ ހިމޭންކަން ހިޔާރުކުރިއެވެ. ލައިޒަލް އެފަދަ އެއްޗެއް ބުނީ ނީރާއަށް ސިހުން ލިބޭނެކަން އެނގި ހުރެއެވެ. އެ އަންހެންކުއްޖާއާއެކު ހޭދަކުރި ވަގުތަށްފަހު އޭނާއަށް ވާގޮތް ބަލާލުމަށް ލައިޒަލް ކޮށްލި ސަމާސާއެކެވެ.\n"ސުވާލެއް ނުކުރާނަންތަ؟" ނީރާ ހިމޭންވެ އިނދެ ސައިބޮމުން ދާތީ ލައިޒަލް އަހާލިއެވެ.\n"ވަރަށް ސާފުކޮށް ބުނެދީފި، އެކަމުގައި ސުވާލު ކުރާނޭ ފުރުސަތެއް އޮތް ކަމަކަށް ނުދެކެން." ހިތަށްވީ އުނދަގުލެއްގެ ސަބަބުން ނީރާއަށް ނަޒަރު އުފުލާލުން ވެސް ވީ ބޮޑުކަމަކަށެވެ. ލައިޒަލްއަށް ބަލާނުލީ އެހެންވެއެވެ.\n"ނީރާ." ނީރާގެ ހިމޭންކަމަށް ލައިޒަލްއަށް ކެތެއް ނުކުރެވުނެވެ.\n"ކީއްވެ ބުނީ؟ ނުބުނިނަމަ..." ނީރާއަށް ކޮށްފައިވާ އަސަރު އެ ދެ ލޮލުން ފާޅުވޭވޭ ހުއްޓެވެ. ލައިޒަލް ކަންބޮޑުވީވަރުން ގޮނޑިން ތެދުވިއެވެ. ނީރާގެ ގާތަށް އައިސް ކުޑަކަކޫ ޖަހާލިއެވެ. އަވަސްއަވަހަށް އެއީ ދޮގެކޭ ބުނެލިއެވެ. އޭނާގެ ބޭންޑު ޕްރެކްޓިސް ކުރާނޭ ތަނެއް ނެތީމަ ހިފާފަ ހުރި އެޕާޓްމެންޓެއް ކަމުގައި ލައިޒަލް އޮޅުންފިލުވާ ދިނެވެ. ނީރާގެ ދެއަތުގައި ހިފާލަމުން ގޮނޑިން ނެގިއެވެ. އޭނާއަށް ޕްރެކްޓިސް ކުރާ ކޮޓަރި ދެއްކިއެވެ. ލައިޒަލްގެ ހާމައަށް އޮތް މޭގައި ނީރާގެ ދެއަތް ގެނެސް ޖައްސާލިއެވެ. އެ ހާމަ ހަށިގަނޑުގައި އަތްލީ ފުރަތަމަ އަންހެންކުއްޖަކީ ނީރާ ކަމުގައި ލައިޒަލް ބުންޏެވެ. އަދި އެ ފުރުސަތު އޭނާ އެހެން އަންހެނަކަށް ދޭން ބޭނުންނުވާކަން ބުނެލިއެވެ. ލައިޒަލްގެ ގައިގާ ނީރާ ވިކައިގަތެވެ. ތަދުވިގެން ފިރުމާލި ލައިޒަލް ހޭންފެށިއެވެ.\n"އެކަހަލަ ސަމާސާއެއް ދުވަހަކުވެސް ނުކުރާތި." ނީރާ ތުންދަމާލިއެވެ. ލައިޒަލް ދެ ކަންފަތުގައި ހިފާލައި މަޢާފަށް އެދުނެވެ.\nބެލްކަނީގައި ހުރިއިރު އެހާ މަތިން ވެސް އީހާނުގެ ލޮލުގައި އިމާރާތުގެ ތިރިއަށް ވަންނަން އައި ކަޅުކުލައިގެ ކާރު ފެނުނެވެ. ލައިޒަލް ދުއްވާ ކާރާ އެ ކާރު އީހާނަށް ވައްތަރުވިއެވެ. ފަހަރެއްގައި އޭނާ ލައިޒަލްއާ މެދު ފިކުރުކުރަން ހުރީތީ ހީވީކަމަށް ވެދާނޭ އީހާން ހީކުރިއެވެ. މިފަހަކަށް އައިސް އޭނާ އެންމެ ގަޔާނުވާ މީހާއަށް ލައިޒަލް ވެއްޖެއެވެ. އެކުވެރިއެއްގެ ގޮތުގައި ޔަމާނު އެމީހުންނަށް ލައިޒަލް ތައާރަފްނުކޮށްދިންނަމައޭ އީހާން ހިތަށް އަރައެވެ. ނީރާގެ ސަމާލުކަން ލައިޒަލް އަތުލާ ގޮތް އީހާނަށް ކަމުނުދަނީއެވެ.\n"ނީރާ..." ގޭތެރެއިން މަންމައާ އަންހެނަކު ވާހަކަދެއްކި އަޑު އިވުމާއެކު އީހާނަށް ކިޔާލެވުނެވެ. ހަލުވިކޮށް އައިސް ގޭތެރެއަށް ވަނެވެ. ނީރާ ފެނި އީހާން ހުއްޓުން އެރިއެވެ. ހިނިތުންވެ މަންމައާ ވާހަކަދައްކަން ހުރި ނީރާ ބަދަލުވެއްޖޭ އީހާނުގެ ހިތް ބުނީ ކީއްވެކަމެއް ނޭނގެއެވެ. ނީރާގެ ދެ ލޮލުން ކުރީން ނުފެންނަ ތަފާތު ދިރުމެއް ފާޅުވޭވޭ ހުއްޓެވެ. އުފާވެރިކަމުގެ އުޖާލާކަން އެ މޫނުގައި ވެއެވެ.\n"މިހުރިހާއިރު ކޮންތާކު އުޅުނީ؟. ދުވަހަކުވެސް ސްލީޕްއޯވާއަކަށް ދައުވަތު ދޭނޭ އެކުވެރިއަކު ނީރާގެ ނެތް. ދެން ކުއްލިއަކަށް ކޮންތާކުން އެފަދަ ދައުވަތެއް ދޭނޭ ރައްޓެއްސަކު ފާޅުވީ..." ސުވާލުތައް ޝަކުވާތަކެއްގެ ސިފައިގަ އީހާނުގެ ހިތުގައި ފުނިޖެހުނެވެ.\n"އީހާން." ނީރާ ގޮވާލީ ހިނިތުންވެ ހުރެއެވެ. ރޭގައި އީހާން ދުށް ނުރުހުމުގެ އެއްވެސް އަސަރެއް ނީރާގެ ނެތެވެ. މަންމާއާ ދެމީހުން ކޮންމެވެސް ވާހަކައެއް ދެއްކުމާއެކު ހީނގަތެވެ. ކައިރީގަ ހުރިއިރު ވެސް އެ އަޑު އީހާނަކަށް ނީވެއެވެ. އެ ދެ ލޮލަށް ހަމައެކަނި ފެންނަނީ ނީރާއެވެ. އޭނާގެ ކޮންމެ ހަރަކާތެކެވެ. ނީރާގެ ތުންފަތަށް އީހާންގެ ނަޒަރު ހުއްޓުނެވެ. އެ ތުންފަތުގައިވަނީ ތަފާތު ރަތްކަމެކެވެ. އުނދަގޫ ގޮތަކަށް އޭނާއަށް ހިންދިރުވާލެވުނެވެ. އީހާންގެ ހިމޭންކަން ނީރާއަށް ފާހަގަނުވާ ކަހަލައެވެ. އޭނާ ގޮސް ކޮޓަރިއަށް ވަންނަން ދެން އީހާން ބަލަން ހުރީއެވެ. އެއަށްފަހު އީހާނު ވެސް އައިސް ކޮޓަރިއަށް ވަނެވެ.\nއެނދުގައި އިށީނުމާއެކު ފައިގެ ދެފަރާތުން ވިއްދާލި ދެއަތުގެ ތެރެއަށް ރަޖާގަނޑު އީހާނަށް ބޮނޑިކޮށްލެވުނެވެ. އޭނާ ދެ ލޯ މަރާލިއެވެ. ނަފްސު ހަމައަކަށް އެޅުވުމަށް ފުންކޮށް ނޭވާލިއެވެ. އެގޮތުގައި އިރުގަނޑު އިނެވެ. ދެން އެނދުގައި އުއްޑުން އޮށޯތެވެ. މެޔާ ދިމާއިން ދެއަތުގެ އިނގިލިތައް މަހާލެވިފަ ވިއެވެ. ކޮޓަރިއަށް ވެރިވެފައި ފަނޑުކަމުގެ ތެރޭ އޭނާ ހިމޭންވެ އޮވެ ފިކުރު ކުރަނީއެވެ. މާޒީގެ ސަފުހާތައް އުކަނީއެވެ. ނީރާއާއެކުވީ ކޮންމެ މަންޒަރެއް އޭނާ ބަލަނީއެވެ.\n"ކީއްވެ މިހެންވާންވީ..." ކުއްލިއަކަށް އީހާން އަމިއްލަ ހިތާ ސުވާލުކޮށްލިއެވެ.\nލަމްހާ އައިސް ގޮވަންދެން އީހާން އޮތީ ކޮޓަރީގައެވެ. ރޭގަނޑުގެ ކެއުމުގެ ވަގުތު ޖެހިގެން އެންމެން ކާމޭޒު ދޮށަށް ޖަމާވިއެވެ. ޖޫސްތަށި ބޯލައިގެން ނީރާ ބޭނުންވީ ނިދަން ދާށެވެ. ބޭރުގައި އުޅުމުން އޭނާ މާބޮޑަށް ވަރުބަލިވެއްޖެކަމުގައި މަންމަ ކައިރީ ބުންޏެވެ. ލަމްހާ ޝަކުވާއެއް ނުކުރިއެވެ. ނީރާ ދަމުން "ގުޑްނައިޓް" އޭ ބުނެލިއެވެ.\n"އީހާން، ނީރާއާ ވާހަކަނުދައްކަންތަ ތިއިންނަނީ؟" އީހާން މާމަޑުން އިނީތީ ލަމްހާ ބުނެލިއެވެ.\n"މިފަހަރު ކޮންމައްސަލައެއް ޖެހުނީ؟" ސުޖާއު ނެގީ ސަމާސާއެއްގެ ގޮތުގައެވެ.\n"ކަމެއްނުވޭ." އީހާން ބުނެލިއެވެ. އޭނާ ޖަދަލުނުކުރީތީ ސުޖާއު ހައިރާންވިއެވެ. ލަމްހާއަށް ލޮލުން އިޝާރާތްކޮށްލީ ވީ ކީއްތޯ އަހާލާ ފަދައިންނެވެ. ލަމްހާ ދެ ކޮނޑުއަރުވާލަމުން މޫނުން ފާޅުކޮށްލީ ނޭނގެއޭ ބުނާ ފަދަ އަސަރެކެވެ.\nގޭތެރެ ހިމޭންވެ އެންމެން ކޮޓަރިތަކުގައި ނިދާފައި ތިއްބެވެ. ގަޑިތަކުން ތިނެއް ޖެހުމާ ކައިރިވެއްޖެއެވެ. މިރޭ ޝީންއާ ވެސް ވާހަކަދެއްކުމަށް އީހާން ޝައުގުވެރިއެއް ނުވިއެވެ. އޭނާ ދެތިންފަހަރަށް ގުޅީމާ ވެސް އީހާނު ފޯނުކޯލު ނުނެގީއެވެ. ލޮލުގައި ނިދީގެ އަސަރު ނެތަސް ހަށިގަނޑަށް ލޮޑުކަން ވެރިވެފައި ވެއެވެ. އީހާން އެނދުން ފޭބިއެވެ. ގޮނޑިމަތީ އޮތް ރަޖާ ކޮނޑަށް އެއްލިއެވެ. ކޮޓަރިން ނުކުމެގެން އޭނާ އައިސް ނީރާގެ ކޮޓަރިއަށް ވަންނަން އުޅުނެވެ.\n"މިރޭ ވެސް ތަޅުލީތަ؟" ދޮރު ނުހުޅުވުމުން އީހާނަށް ބުނެލެވުނެވެ.\nއިރުކޮޅަކު ދޮރުމަތީ މަޑުކޮށްލައިގެން ހުރުމަށްފަހު އީހާން ހިނގައިގަތެވެ. އޭނާ ދަނޑުފަތި ނަގައިގެން އައިސް ނީރާގެ ކޮޓަރި ހުޅުވިއެވެ. ސިއްރުން އުޅޭ މީހަކު ހެންނެވެ. ހުޅުވާލި ދޮރުމަތީ ހުރެ ކޮޓަރި ތެރެއަށް އީހާން ބަލާލިއެވެ. ނީރާ ނިދާފައި އޮތްތަން ފެނުނެވެ. މަޑުމަޑުން އެތެރެއަށް ވަދެ ކޮޓަރީގެ ދޮރު ލައްޕާލިއެވެ. އޭނާ އައިސް އެނދުކައިރީ ހުއްޓި ނީރާއަށް ބަލަން ހުއްޓެވެ. އީހާނަށް ފުރަގަސްވާނޭ ގޮތަށް އަރިއަކަށް އެއްފައި ކުރުކޮށްލައިގެން އަނެއްފައި ދަމާލައިގެން ނީރާ އޮތެވެ. އޭނާގެ ކަންނެޔޮލުގައި ބައްދާލައިގެންނެވެ. ކުރުކުރު ސޯޓުބުރިން ނިވާވެފައި އޮތީ ނީރާގެ ބުޑު އެކަންޏެވެ. ޓީޝާޓުކޮޅު ނިދީގައި ނީރާ ފުރޮޅުމުގެ ސަބަބުން އޮތީ މައްޗަށް އަރާފައެވެ. ރަޖާއަޅާލައި ނިވާކޮށްލަން އީހާން ގުދުވެލިއެވެ. އެވަގުތު ނީރާގެ ފަލަމަސްގަނޑުގެ އެތެރެ ފަރާތުން އީހާންގެ ލޮލުގައި ކަމެއް އަޅައިގަތެވެ. ކައްޓެއްހެން ތެދުވިގޮތަށް އޭނާ އަރިމަތީ ހުރި ބޮކިދިއްލާލިއެވެ. ފެނުނު މަންޒަރުން އޭނާއަށް ފަހަތަށް ޖެހިލެވުނެވެ.\n"ހޫ ޑިޑް ދިސް ޓު ޔޫ؟..." ދެ ލޯ ބޮޑުވެފައި ހުރެ އީހާނަށް ބުނެލެވުނެވެ. ދަތްކުނޑިވިކާލެވުނެވެ. ނިތްކުރިއާއެކު ބޮލުގައި އީހާނަށް ހިފަހައްޓާލެވުނެވެ. މަޑުމަޑުން ކުރިއަށް ޖެހުނެވެ. ގުދުވެލައި ނީރާގެ ޓީޝާޓު މައްޗަށް ހިއްލާލިއެވެ. ދަތްއަޅައިފަ ހުރި ނިޝާނާއެކު ރަތްވެފައި ހުރި ތަންތަންގަނޑު އެ ހަށިގަނޑުން ފެންނަން ހުއްޓެވެ.\n"ވަޓް ހޭވް ޔޫ ޑަން؟... ނީރާ..." ވޭނީ އާހެއް ފަދައިން އީހާނަށް ބުނެލެވުނެވެ.\nކެތްނުކުރެވިގެން ކަހަލަ ގޮތަކަށް އީހާން ހަލުވިކޮށް އެ ކޮޓަރިން ނުކުތެވެ. އިހު ހުރިހެން ކޮޓަރި ތަޅުލާފައެވެ. ކޮނޑަމައްޗަށް އެއްލާފައި އޮތް ރަޖާގަނޑު ތަޅުންމައްޗަށް ދޫކޮށްލާފައި އެ ދަންވަރު އޭނާ ނުކުތީ ބެލްކަންޏަށެވެ. ރެއިލިންގައި ދެ އަތުން ހިފަހައްޓާލި ގޮތަށް އޭނާ ފުންކޮށް ނޭވާލިއެވެ. މައްޗަށް ބޯހިއްލާލުމާއެކު އިސްދަށަށް އޭނާ ޖެހިއެވެ. ދެފަރާތަށް ބޯހޫރަން ފެށިއެވެ. ދެއަތުން ބޮލުގައި އޭނާ ހިފެހެއްޓިއެވެ. އަޑުގެ ނެތްތަނަށް ހަޅޭލަވަން އޭނާ ބޭނުންވިއެވެ. ދަތްކުނޑިވިކާލައިގެން ހުރިއިރު ކަރުބުޑުން އަޑެއް ބޭރުވެސް ވިއެވެ. ބެލްކަނީގެ ރެއިލިންއާ ދިމާއަށް އޭނާ ބަލާލިއެވެ. އެ ދަގަނޑުގައި ނިތްކުރި ޖެހިޖެހީނުން ފަޅާލަން އީހާނު ހިތަށް އެރިއެވެ. ބޯތިރި ވެސް ކޮށްލިއެވެ. ނަމަވެސް އެފަދައިން ޢަމަލެއް އޭނާ ނުކުރިއެވެ.\nހެނދުނުގެ ވަގުތެވެ. އީހާން ލޯ ހުޅުވާލިއެވެ. ބަދިގެއިން ކޮފީތަށި ހިފައިގެން ހިނގައިގަތް ނީރާ ފެނުނެވެ. ހެނދުނުގެ ސަލާމް އޭނާ އީހާނާ ކޮށްލިއެވެ.\n"ރޭގަ ޝީންއާ ވާހަކަދައްކަމުން ކޮޓަރިން ނުކުތް ރެއަކީތަ؟" ނީރާ އަހާލިއެވެ. ސޯފާއިން ތެދުވެ އިށީން ގޮތަށް ނީރާއާ ދިމާއަށް ބަލަހައްޓައިގެން އީހާނު އިނީއެވެ.\n"ވަޓް؟..." އީހާން ބަލަން އިން ގޮތުން ނީރާ އަހާލިއެވެ.\n"ލައިޒަލްއާއެކު ދޯ ކެފޭއިން ނުކުތީ. ތި ދެމީހުން އޭރުއްސުރެ އެކީގަތަ އުޅުނީ." އީހާން އަހާލިއެވެ. ނީރާ ހީނލާފައި ފާޅުގައި ދެކޮޅު ހެދިއެވެ.\n"ނޯ... އޭނާ ކޮންއިރަކު ނުކުތީ. އަހަރެން ދިޔައީ ރައްޓެއްސަކާއެކު. ވާރޭ ވެހޭތީ މަޑުކުރަން އެދުނީމަ ހިތަށް އެރީ ފްރައިޑޭއޭ ޖެހިގެން އޮތީ..." ނީރާ ކިޔާދިނީ އެހެންވާހަކައެކެވެ. އީހާންގެ ކުރިމަތީ އެއްވެސް ފިރެހެނަކީ ނީރާއާ އެކަށޭނެ މީހަކަށް ނުވާނެއެވެ. ލައިޒަލްއާއި ނީރާގެ ގުޅުން އެނގި އެކަމަށް އީހާނު ފާޑުކިޔަން ފުރުސަތުދޭން ނީރާ ނޭދެއެވެ.\n"ކޮންއިރަކު ނީރާ އަހަންނަށް ދޮގު ހަދަންފެށީ؟" ނީރާ ދައްކާ ވާހަކަ އަޑުއަހަން އިން އީހާނުގެ އަމިއްލަ ނަފްސާ ސުވާލުކުރިއެވެ. އޭނާއަށް މަގުމަތިން ފެނުނު ކަޅު ކާރަކީ ލައިޒަލްގެ ކާރުކަން މިހާރު ޔަގީނެވެ. ނީރާ ގެއަށް އައިސްވަނީ އެ ކާރު އިމާރާތުގެ ޕާކިން ސަރަހައްދަށް ވަނުމުންނެވެ. އޭގެ އިތުރުން ރޭގައި ނީރާގެ ހަށިގަނޑުގެ ފޮރުވައި ހުންނަ ހިސާބުން ފާޅުވާން ހުރި ނިޝާންތަކަކީ އޭނާ މީހަކާ ގާތްވެގެންނުވާނޭ ދަރަޖައަށް ގާތްވެއްޖެކަމުގެ ހެއްކެވެ. ނަމަވެސް މިއިން އެއްވެސް ކަމެއް އީހާނަށް އެނގުނުކަން ބުނުން ބުއްދިވެރިކަމަކަށް ނުވާނޭކަން އީހާނަށް އެނގެއެވެ. ފުރަތަމަކަމަކީ ނީރާ ކޮޓަރި ތަޅުލާންފެށީ އެ ކޮޓަރިއަށް އީހާނު ނުވެއްދުމަށެވެ. ތަޅުލާފައި ހުއްޓާ އެކޮޓަރިއަށް އީހާނު ވަންކަން އެނގެން ބޭނުންނުވަނީއެވެ. އަނެއްކޮޅުން ނީރާގެ ހަށިގަނޑަށް އޭނާ ބެލިބެލުމެވެ. ހިސާބެއްގެ ކުށްވެރިކަމެއް އީހާންގެ އަމިއްލަ ނަފްސަށް ވެރިވެފައި ވެއެވެ. އެ ބެލުމުގައިވި ހަގީގާތް ފަޅާއަރާކަށް އޭނާ ނޭދެއެވެ. ނީރާގެ ހިތުގައި ބިރުވެރިކަމެއް އުފެދިދާނޭތީއެވެ.\n"އެންމެން ވަރަށް ޝަކުވާކުރި. ތި ދެމީހުން ގެއްލުނީ އެކީގަ... އެންމެން ވެސް ހީކުރީ ދެމީހުން އެކީގަ ދިޔައީކަމަށް. އެކުގާ ދާހާ ތި ދެ މީހުން ކްލޯޒްކަމެއް ނޭނގޭ... ނީރާ!... ހަމަ ލައިޒަލްއާ ދިމާނުވޭތަ؟" އީހާން އަހާލިއެވެ. ނީރާ ހޫން ލައްވާލީ ނިކަން އަވަހަށެވެ. އޭނާ ނުކުތްކަން ނޭނގެއޭ އަނެއްކާ ވެސް ނީރާ ބުނެލިއެވެ.\nފާއިތުވަމުންދިޔަ ދުވަސްތަކުގައި އީހާނުގެ ސަމާލުކަން ނީރާއަށް އިތުރުވިއެވެ. އެއާއެކު ޝީންއާ އޮތް ގުޅުން ހީނަރުވިއެވެ. އީހާނުގެ ހަށިގަނޑުގެ އެދުން ފުއްދުމަށް ޝީން ދެކޮޅު ހެދިއެވެ. އެ ނޫންކަމަކު އީހާނަށް މިހާރު ޝީން މުހިންމުވާހެން ހީނުވާތީއެވެ. ކޮންމެ ފަހަރަކު ހައްލަކީ އެއީ ކަމުގައި ޝީން ގަބޫލެއް ނުކުރެއެވެ. އީހާނުގެ ސަމާލުކަން ލިބެން ޝީން އެދެނީ އެގޮތަކަށް ނޫނެވެ. ފުރަތަމަކޮޅު ދެ މީހުން ގުޅުންއިރު ފެނުނު އީހާނާއި މިހާރު ޝީންގެ ކައިރީ ހުންނަ އީހާން ތަފާތެވެ. ޝީންގެ ގާތުގައި ހުއްޓަސް އީހާންގެ ނަޒަރު ހުއްޓިފައިވާތަން ފެންނަނީ ނީރާއަށެވެ. އިރުއިރުކޮޅަކުން އީހާންގެ ދުލުން އިވޭ ނަމަކަށް ވަނީ ނީރާއެވެ. އޭނާގެ ސަމާލުކަން ހޯދަން އީހާން އުޅޭ ގޮތުން ޝީންގެ ހިތަށް އުނދަގޫވާވަރުވެއެވެ. ހީވަނީ ޝީންގެ ކައިރީގަ ހުންނަނީ ހަމައެކަނި އީހާނުގެ މަސްގަނޑު އެކަނިހެންނެވެ. އެހެނަސް ނީރާ ދެކެ ރުޅިއައިސް އޭނާގެ ބޮލުގައި އިލްޒާމެއް އެޅުވޭކަށް ނެތެވެ. ނީރާގެ އެކުވެރިކަން ޝީންއަށް ކަމުދެއެވެ. އޭނާ ޝީނާއި އީހާނާ ދެމެދަށް ހުރަސް އަޅާން މަސައްކަތެއް ނުކުރެއެވެ. އީހާނާމެދު ޝައުގުވެރިކަމެއް ނީރާގެ ނެތްކަން އެކުގައި އުޅޭ ކޮންމެ މީހަކަށް ވެސް އެނގޭނެއެވެ. އީހާނު ބަލާފަދަ ބެލުމަކުން ނީރާ ބަލާ މީހަކަށް ހުރީ ލައިޒަލްއެވެ. އެ ދެމީހުން ސިއްރު ބެލުންތައް ބަދަލުކުރާތަން ޝީން ދުށްޓެވެ. އެ ދެމެދުގައި ސިއްރު ގުޅުމެއް ހިނގައޭ ޝީންއަށް ވަރަށް ބޮޑަށް ޔަގީންކުރެވުނެވެ. އެހެންވެ އެކަން އީހާންގެ ގާތުގައި ހިއްސާކުރި ދުވަހަކީ އީހާން އޭނާދެކެ އެންމެ ރުޅިއައި ދުވަހެވެ.\n"އިނަފް އިޒް އިނަފް." ޝީން ބުނެލީ އަމިއްލަ ނަފްސަށެވެ. އީހާނަށް ގުޅާތާ ވީއިރެއް ނޭނގެއެވެ. އޭނާއަށް ނީރާގެ އޮފީސް ނިމޭއިރަށް ބަލާދިއުން މުހިންމުވީއިރު، ފޯނުކޯލެއް ނެގުން މުހިންމު ނުވީތާއޭ ޝީން ހިތަށް އެރިއެވެ. ގައިމު މިހާރު ނީރާ ގޮވައިގެން ގެއަށް އަންނަހާއިރު ވެސް ވެއްޖެއެވެ. އަދިވެސް ޝީންއަކީ އޭނާގެ ލޯބިވެރިޔާއެވެ.\n"ނީރާގެ ކަންތައްތަކުން ސަލާމަތްވީއިރަކުން މަށަށް ގުޅާބަލަ. ވަރިހަމަ ކިތަންމެ ލަސްވެފައި ހުއްޓަސް. ވާހަކައެއް ބުނަންވެފަ އޮތީ." ހިތްހަމަނުޖެހި އިނދެ ފޯނުގައި މެސެޖު ލިޔެ ޝީން ފޮނުވާލިއެވެ. (ނުނިމޭ)


Shahid ge Jersey november5gai cinema thakah - Hama.mv\nޝާހިދުގެ ޖާޒީ ނޮވެމްބަރު5ގައި ސިނަމާތަކަށް\n18 ޖެނުއަރީ 2021 | 10:07\nޝާހިދުގެ ޖާޒީ ނޮވެމްބަރު މަހު ސްކްރީނަށް\nހޯމަ , 18 ޖެނުއަރީ 2021 | 10:07\nބޮލީވުޑް އެކްޓަރު ޝާހިދު ކަޕޫރު ލީޑް ރޯލުން ފެންނަ ފިލްމު "ޖާޒީ" މިއަހަރުގެ ނޮވެމްބަރު މަހުގެ ފަސް ވަނަ ދުވަހު ސިނަމާތަކުގައި އަޅުވަން ނިންމައި ތާރީހު އިއުލާން ކޮށްފި އެވެ.\nމިދިޔަ އަހަރު ކޮވިޑް-19 ގެ ބަލިމަޑުކަމުގެ ތެރޭގައި ޝޫޓިން ނިންމައިލި އެ ފިލްމުން ޝާހިދުގެ އިތުރުން ޕަންކަޖު ކަޕޫރާއި މްރުނާލް ޓާކުރު ވެސް މުހިންމު ރޯލުތަކުން ފެންނާނެ އެވެ. ގޯތަމް ތިއްނަނޫރީ ޑައިރެކްޓު ކުރާ މި ފިލްމަކީ ހަމަ އެ ނަމުގައި އުފެއްދި ތަމަޅަ ފިލްމުގެ ރީމޭކެކެވެ.\nއިއްޔެ ޝާހިދު އޭނާގެ ސޯޝަލް މީޑިއާގައި ބުނީ އިންޑިއާގައި ފާހަގަކުރާ ދިވާލީ އާއި ދިމާކޮށް މި އަހަރުގެ ނޮވެމްބަރު ފަސް ވަނަ ދުވަހު މިފިލްމު ސިނަމާތަކުގައި އަޅުވަން ނިންމާފައިވާ ކަމަށެވެ. އަދި ފިލްމުގައި ކުރެވުނު މަސައްކަތާއިމެދު ވަރަށް ހިތްހަމަޖެހޭ ކަމަށްވެސް ޝާހިދު ބުންޏެވެ.\nފިލްމުގެ ޕްރޮޑިއުސަރު އަމަން ގިލް އޭނާގެ ސޯޝަލް މީޑިއާގައި ބުނީ ދިވާލީ އަކީ އާއިލާތަކަށް އަންނަ އެންމެ އުފާވެރި މުނާސަބާ ކަމުން "ޖާޒީ" ސިނަމާތަކުގައި އަޅުވަން އެންމެ ރަނގަޅު ދުވަސްވަރަކީ އެއީ ކަމަށެވެ. އަދި މުޅި އާއިލާއާއިއެކު ސިނަމާއަށް ގޮސް ފިލްމު ބަލައިލުމުގެ އުފާ ލިބިގަތުމަށް އަމަން ވަނީ އެދިފަ އެވެ.\nޝާހިދު މީގެ ކުރިންވެސް ވަނީ އެހެން ބަހުރުވައިން އުފައްދާފައިވާ ކާމިޔާބު ފިލްމުތަކުގެ ރީމޭކުތަކުން ފެނިގެން ގޮސްފަ އެވެ. އެގޮތުން ދާދި ފަހުން ސިނަމާތަކުގައި އަޅުގައި ވިޔަފާރީގެ ގޮތުން ބޮޑު ކާމިޔާބެއް ހޯދި "ކަބީރު ސިންގް" ފާޙަގަކޮށްލެވެ އެވެ. އެއީ ތަމަޅަ ފިލްމު "އަރުޖުން ރެއްޑީ" ގެ ރީމޭކެކެވެ. އެ ފިލްމަކީ ޝާހިދުގެ މުޅި ބޮލީވުޑް ކެރިއަރުގައިވެސް އެޅުވި އެންމެ ކާމިޔާބު ފިލްމެވެ.\nބޮލީވުޑް މުނިފޫހިފިލުވުން ޝާހިދު ކަޕޫރު


Janhvi thaureefu Arjun aai Anshula ah\nޖާންވީގެ ތައުރީފު އަރްޖުން އާއި އަންޝުލާ އަށް\nއަރްޖުން އާއި އަންޝުލާ (މ) އެމީހުންނާ އެއްބަފާ ޚުޝީ (ވ) އާއި ޖާންވީ އާއެކު\nޖާންވީ ކަޕޫރު އަދި މިހާތަނަށް ކުޅުނީ މަދު ފިލްމެއް ނަމަވެސް ކޮންމެ ފިލްމަކާއެކު ޖާންވީ ގެންދަނީ އޭނާގެ އެކްޓިން ހުނަރު ކުރިއަރަމުން ދާކަން ސާބިތު ކޮށްދެމުންނެވެ. އޭނާ ކުޅޭ ފިލްމު ތަކެކޭ އެއްގޮތަށް ޖާންވީގެ އަމިއްލަ ދިރިއުޅުމުގެ ވާހަކަތައް ވެސް ވަރަށް ގިނައިން ނޫސްތަކުން ފެނެ އެވެ. ޚާއްސަކޮށް އޭނާ އާއި ކޮއްކޮ ޚުޝީ އަށް އެ މީހުންގެ މަންމަ ޝްރީދޭވީ ކުއްލިއަކަށް މަރުވުމުން އެއްބަފާ ބޭބެ އާއި ދައްތަ، އަރްޖުން އާއި އަންޝުލާ ކަޕޫރު ދިން ލޯތްބާއި ބެހެއްޓި ގާތް ގުޅުމުގެ ވާހަކަތައް ވަރަށް ގިނައިން އިވެ އެވެ.\nފިލްމްފެއާ އަށް ދިން އިންޓަވިއު އެއްގައި ޖާންވީ ބުނީ މަންމަ ޝްރީދޭވީގެ ކުއްލި މަރުން އޭނާ އާއި ކޮއްކޮ ހިތްހަލާކުވެ ހަދާނެ ގޮތް ހުސްވި ވަގުތު އަރްޖުން ބޭބެ އާއި އަންޝުލާ ދައްތަ އެ ދިން ލޯތްބަކީ ބަޔާން ކުރަން ވެސް ނޭނގޭ ވަރުގެ ލޯތްބެއް ކަމަށެވެ. އެކަމުގެ ސަބަބުން އޭނާ އާއި ކޮއްކޮއަށް ހިތްވަރާއި އަޒުމު ލިބި ދިރިއުޅުމައިގެން ކުރިޔަށް ދާން ފަސޭހަވި ކަމަށެވެ.\n"އެއްބަފާ ބޭބެއަކާއި ދައްތައެއްގެ ލޯބި އަހަރެމެންނަށް ލިބުނީ ބޮޑެތިވީ ފަހުން ނަމަވެސް އެ ގުޅުން ބަދަހިވީކަމީ އަހަރެމެންގެ ނަސީބު ގަދަކަމުން ވީ ކަމެއްކަމަށް އަހަރެން ގަބޫލު ކުރަން،" ޖާންވީ ބުންޏެވެ.\nޖާންވީ އިތުރަށް ބުނި ގޮތުގައި އޭނާގެ މަންމަ ނެތުމުން ބައްޕަ މިހާރު އެމީހުންނާ ދޭތެރޭ ކަންތައް ކުރަނީ ބައްޕަ އަކަށް ވުރެ ގާތް އެކުވެރިއެއްގެ ސިފައިގައި ކަމަށެވެ. އެ މީހުންގެ ގުޅުން މިހާރު މާ ބޮޑަށް ދެފުށް ފެންނަ ތެދުވެރި އެއްޗަކަށް ވެފައިވާ ކަމަށެވެ.\nޝްރީދޭވީގެ ކުއްލި މަރުން އޭނާގެ ދެބެންގެ ހިތް ހަލާކުވެ ހަދާނެ ގޮތް ހުސްވި ވަގުތު އަރްޖުން އާއި އޭނާގެ ކޮއްކޮ އަންޝުލާ ދެއްކި ނަމޫނާގެ ސަބަބުން އެ ދެބެންނަށް ގިނަ ބައެއްގެ ތައުރީފު ލިބިފައި ވެއެވެ.\nއަރްޖުން ބުނި ގޮތުގައި އޭނާއަށް އެގޮތަށް ކަންތައް ކުރެވުނީ މަންމަ ދީފައިވާ ރަނގަޅު ތަރުބިއްޔަތުގެ ސަބަބުންނެވެ. އަރްޖުންގެ މަންމަ ދުނިޔެ އާ ވަކިވެގެން ބައްޕަ ބޯނީ ކަޕޫރު ބޭވަފާތެރިވެ މަންމަ ވަރިކޮށްލާފައި ގޮސް ޝްރީދޭވީ އާ ކައިވެނި ކުރުމުން ކަން އަރްޖުން އަށް އެނގެ އެވެ. އަދި ޝްރީދޭވީ ދުނިޔޭގައި ހުރިހާ ދުވަހަކު އޭނާގެ ދަރިންނާއި ބޯނީ އާ ވެސް އަރްޖުން އާއި އަންޝުލާ މާ ބޮޑު ގުޅުމެއް ނުބާއްވަ އެވެ. ނަމަވެސް ޝްރީދޭވީ ކުއްލިއަކަށް މަރުވުމުން އެ ދެބެން ދެއްކި ނަމޫނާ އަކީ ތައުރީފު ހައްގު ނަމޫނާ އެކެވެ.\nޖާންވީ އާއި ޚުޝީ އަކީ އެމީހުންގެ އެއްބަފާ ކުދިންކަން ގަބޫލުކޮށް އެކުދިންނާ އޮތް ގުޅުން ވަރުގަދަ އެކުދިންނަށް އެ ބޭނުންވީ ވަގުތު އެ ކުދިންނާއެކު އެ ދެބެންނަށް ބޭނުންވާ އަޅާލުމާއި ލޯބި ދީގެންނެވެ.\nޖާންވީ ކަޕޫރު އަރުޖުން ކަޕޫރު\nބައްޕައާ ގުޅުން ރަނގަޅުވީ ޖާންވީއާ ހުޝީގެ ސަބަބުން: އަރްޖުން\nއަރްޖުންގެ ހަށިގަނޑު ރީތި ކޮށްލައިފި\nޚުޝީގެ ފުރަތަމަ ފިލްމު އޭޕްރީލްގައި ފަށާނެ: ބޯނީ


Facebook Trillion Dollar ge kunfungnakah\nފޭސްބުކް ވަނީ މިދިޔަ ހޯމަދުވަަހު ޓރިލިއަން ޑޮލަރުގެ ކުންފުންޏަކަށް ވެފައިވޭ\nއެއް ޓްރިލިއަން ޑޮލަރުގެ ކުންފުންޏަކަށް ފޭސްބުކް ވެއްޖެ އެވެ.\nޔާހޫ ފައިނޭންސްއިން ބުނާ ގޮތުގައި ޖޫން 28 ވަނަ ދުވަހުގެ މާކެޓް ބަންދކުރި އިރު ފޭސްބުކްގެ އަގު ވަނީ 1.008 ޓްރިލިއަން އަށް އަރާފަ އެވެ. އަދި މިއީ އެ ކުންފުނީގެ ހަޔާތުގައި ކުންފުނީގެ އަގު ޓްރިލިއަން ޑޮލަރަށް އަރާއިގެން ދިޔަ ފަހަރެވެ. އެހެންކަމުން މިހާރު ފޭސްބުކް ޓްރިލިއަން ޑޮލަރުގެ ކުންފުނިތަކުގެ ލިސްޓްގައި ވަނީ ހިމެނިފަ އެވެ.\nމުޅި ދުނިޔޭގައި ވެސް މިވަގުތު ޓްރިލިއަނުން އަގު ކިޔޭ އުޅެނީ ހަ ކުންފުންޏެކެވެ. އޭގެ ތެރޭގައި އެމެރިކާގެ މަޝްހޫރު އެމެޒޯން (އެއް ޓްރިލިއަން) އާއި އެޕަލް (ދެ ޓްރިލިއަން) އަދި މައިކްރޮސޮފްޓް (ދެ ޓްރިލިއަން) ހިމެނެ އެވެ.\nފޭސްބުކް އަކީ މި ލިސްޓުގައި ހިމެނުނު 2000 ގެ އަހަރުތަކުގައި އުފައްދާފައިވާ ހަމަ އެކަނި ކުންފުންޏެވެ. އަދި ފޭސްްބުކް ވެފައިވަނީ މި ލިސްޓްގައި ހިމެނޭ އެންމެ ޒުވާން ކުންފުންޏަށެވެ.\nދެހާސް ހަތަރު ވަނަ އަހަރު އުފެއްދި ފޭސްބުކަކީ މަޝްހޫރު ސޯޝަލް މީޑިއާ އެޕްލިކޭޝަން "ފޭސްބުކް" ގެ އިތުރުން އިންސްޓަގްރާމް އަދި ވަޓްސްއެޕް ވެސް ހިންގާ ކުންފުޏެވެ. އަދި އޭގެ އިތުރުން އެ ކުންފުނިން ދަނީ ވާޗުއަލް ރިއަލިޓީ ބްރޭންޑް އޮކިއުލަސް ވެސް ހިންގަމުންނެވެ.\nއީރާންގައި ޓެލެގްރާމް މަނާ، 45 މިލިއަން ބޭނުންކުރޭ\nފޭސްބުކްއަށް 10.4 ބިލިއަން ޑޮލަރުގެ ފައިދާއެއް


Street Dancer 3D ge furathama lava ah bodu tharuheebeh\n"ސްޓްރީޓް ޑާންސާ 3D"ގެ ފުރަތަމަ ލަވައަށް ބޮޑު ތަރުހީބެއް\n22 ޑިސެމްބަރ 2019 - 08:04:29\nބޮލީވުޑްގެ ކުޅަދާނަ ނެށުންތެރިޔާ ރެމޯ ޑި ސޫޒާގެ ކުރިއަށް އޮތް ފިލްމު "ސްޓްރީޓް ޑާންސާ 3D"ގެ ފުރަތަމަ ލަވައަށް ބޮޑު ތަރުހީބެއް ލިބިމުން އެބަދެއެވެ.\nބޮލީވުޑްގެ ކުޅަދާނަ ނެށުންތެރިޔާ ރެމޯ ޑި ސޫޒާގެ ކުރިއަށް އޮތް ފިލްމު "ސްޓްރީޓް ޑާންސާ 3D"ގެ ފުރަތަމަ ލަވައަށް ބޮޑު ތަރުހީބެއް ލިބިމުން އެބަދެ އެވެ.\nއެލަވަކީ ކުރީގެ މަޝްހޫރު ލަވައެއް ކަމަށްވާ "މުގާބުލާ"ގެ ރިމޭކެކެވެ. އެލަވައިން ފެނިގެންދަނީ ވަރުން ދަވަން އާއި ޝްރައްދާ ކަޕޫރު އަދި ޕުރަބޫދެވާ އެވެ. އެ ތިން ފަންނާނުންގެ ވެސް ނެށުން ގަނޑު ވަރަށް ފުރިހަމައަށް ލަވައިން ދައްކާލާފައިވާއިރު ގިނަ ބަޔަކަށް ވަނީ އެލަވަ ކަމުގޮސްފަ އެވެ.\nފިލްމުގައި އެ ތިން ފަންނާނުންގެ އިތުރުން ރާގަވް އާއި ޕުނިތް އަދި ދަރުމޭޝް ފެނިގެންދާނެ އެވެ. ދާދި ފަހުން ފިލްމުގެ ޓްރެއިލާ ވެސް ވަނީ ނެރެފަ އެވެ. އެޓްރެއިލާ އަށް ވެސް ވަނީ ބޮޑު ތަރުހީބެއް ލިބިފަ އެވެ.\nޕްރަބޫދޭވާ އާއި ރާގަވް އާއި ޕުނިތް އަދި ދަރުމޭޝް ވަނީ އޭބީސީޑީގެ ފުރަތަމަ ބައިން އަދި ދެވަނަ ބައިން ވެސް ފެނިފަ އެވެ.\nފިލްމު ނެރުމަށް ހަމަޖެހިފައިވަނީ އަންނަ އަހަރުގެ ޖެނުއަރީ މަހުގެ 24 ވަނަ ދުވަހު އެވެ. ގިނަ ބަޔަކު ގަބޫލުކުރާ ގޮތުގައި ފިލްމަށް "އޭބީސީޑީ 3" ނުކީ ނަމަވެސް އެއީ ޑާންސް ސީރީޒް "އޭބީސީޑީ"ގެ ތިންވަނަ ބައެވެ.\nވަރުން ދަވަންްޝްރައްދާ ކަޕޫރުމުނިފޫހިފިލުވުން


Thin fandiyaareh ge sulookee massala eh balanee | ThePress\nޖޭއެސްސީގެ ބައްދަލުވުމެއްގެ ތެރެއިން / ފޮޓޯ: ޖޭއެސްސީ\nތިން ފަނޑިޔާރެއްގެ ސުލޫކީ މައްސަލައެއް ތަހުގީގު ކުރުމަށް ތަހުގީގު ކޮމެޓީ އެކުލަވާލައިފިއެވެ.\nޖުޑީޝަލް ސާވިސް ކޮމިޝަން (ޖޭއެސްސީ) އިން ބުނީ ތިން ފަނޑިޔާރަކާ ގުޅޭގޮތުން ސުލޫކީ މައްސަލަތަކެއްގެ ބެލުމަށް އެ ކޮމިޝަނުން ތަހުގީގު ކުރުމަށް ތަހުގީގު ކޮމެޓީ އެކުލަވާލާފައި ވާ ކަމަށެވެ. އެގޮތަށް ނިންމާފައި ވަނީ އެ ކޮމިޝަންގެ 79 ވަނަ ބައްދަލްވުމުގައި ކަމަށް ޖޭއެސްސީން ބުނެއެވެ.\nޖޭއެސްސީން ތަހުގީގު ކުރަން ނިންމި ތިން ފަނޑިޔާރުންނަކީ ޏ. ފުވައްމުލަކު މެޖިސްޓްރޭޓް ކޯޓްގެ މެޖިސްޓްރޭޓް އަހުމަދު އަކްރަމް އާއި ހދ. ކުޅުދުއްފުށި މެޖިސްޓްރޭޓް ކޯޓްގެ މެޖިސްޓްރޭޓް އަލީ އާދަމް އާއި، ތ. ކަނޑޫދޫ މެޖިސްޓްރޭޓް ކޯޓްގެ އިސްމެޖިސްޓްރޭޓް އަލީ ޝަރީފް އެވެ. އެގޮތުން އަހުމަދު އަކްރަމްއާ ގުލީގެން ބަލާ މައްސަލައަކީ އޭނާ ބެއްލެވި މައްސަލައެއް ހިންގުމުގައި އެކަށީގެންނުވާ މިންވަރަށް ލަސްވެފައިވާ ކަމަށް ބެލެވޭ މައްސަލައެކެވެ.\nއަލީ އާދަމްއާ ގުލޭގޮތުން ބަލާ މައްސަލައަކީ އޭނާ ޖަމިއްޔާއެއް އުފައްދާ އެ ޖަމިއްޔާގެ ހަރަކާތްތައް ރާއްވާ ހިންގުމުގައި އަމަލީ ގޮތުން ބައިވެރިވާ ކަމަށް ބުނާ މައްސަލައަކާއި މުޒާހަރާތަކުގައި ބައިވެރިވެ ޝުއޫރު ފާޅުކޮށް ސޯޝަލް މީޑިއާގައި ފަނޑިޔާރަކު ހިއްސާކޮށްގެން ނުވާނެ ހިޔާލުތައް ފާޅުކުރި ކަމަށް ބުނާ މައްސަލައެކެވެ.\nއަދި އަލީ ޝަރީފާ ގުލޭ ގޮތުން ބަލާ މައްސަލައަކީ އޭނާ ގާނޫނު ހުއްދަކުރާ މިންވަރަށް ވުރެ ގިނައިން ކުޑަކުދިން އަރުވައިގެން ސައިކަލް ދުއްވާ ކަމަަށް ބުނާ މައްސަލައެކެވެ.\nހަބަރު ފަނޑިޔާރު ޖޭއެސްސީ


ވަފާތެރިވުމުން ބޭވަފާތެރިވަނީހޭ (ޓުރެއިލާރ) – Esfiya\nވަފާތެރިވުމުން ބޭވަފާތެރިވަނީހޭ (ޓުރެއިލާރ)\n“ދަރިފުޅާ ޙަޔާ.. ދަރިފުޅު ހޯދަން ކުއްޖަކު އައިސް އެބައިން.. ތިތަންކޮޅެއް އަވަސްކޮއްލައިގެން ނިކުމެބަލަ..” ޙަޔާގެ ކޮޓަރިއަށް ވަދެ ފާހާނާގައި އުޅުނު ޙަޔާއަށް ހަނީފާ ގޮވަން ފެށިއެވެ.\nޙަޔާ ނިކުތުމުން ދެމީހުން ވާހަކަ ދައްކަން ފުރުސަތުދީފައި ހަނީފާ ބޭރަށް ނިކުތެވެ.\n” ކާކު..” ކުރިމަތީގައި ހުރީ ޙަޔާ ދުވަހަކުވެސް ދެކެފައިނުވާ އަންހެން ކުއްޖެކެވެ. ” ތަނާލް..” އެއަންހެން ކުއްޖާ އޭނާގެ ނަން ބުނުމުން ޙަޔާ އެނަން ދެތިން ފަހަރު ކިޔާލިއެވެ. ނަމަވެސް އެނަން ކިޔާ ކުއްޖަކު މަތިން އޭނާ ހަނދާނެއްނުވިއެވެ.\n” ޙަޔާއަށް އަހަރެން ނޭންގިދާނެ.. އެކަމަކު އަހަންނަށް ޙަޔާ ވަރަށް ރަގަނޅަށް އެނގޭ.. ” އެ ނުދަންނަ އަންހެން ކުއްޖާ ބުނެލިއެވެ. ޙަޔާ އޭނާ ދަންނަނީ ކިހިނެއްތޯ ސުވާލިކޮއްލިއެވެ.\n” މީހުންގެ ފިރިން ފަހަތުން ދުވާ ތިކަހަލަ އަންހެނުންގެ މައުލޫމާތު އެފިރިންގެ އަނބިންނަށް ނޭންގިއެއް ނުދާނެއެއްނު..”\n” ކީއްވެ އަކްމަލް އަހަންނާއި ދޭތެރޭ ތިގޮތަށް ކަންތައް ތިކުރީ.. އަހަރެންގެ ކުށަކީ ކޮބާ.. އަހަރެންގެ ލޯބީގެ އެއްވެސް އަގެއް ނެތީތަ. 12 އަހަރު ދުވަހު އެކީގައި އުޅުމައްފަހު އަކްމަލްއަށް އަހަންނާއި ދޭތެރޭ ތިގޮތަށް ކަންތައް ކުރަން ކެރުނީތީވެސް އަހަރެން ހަމަ އަޖައިބުވެއްޖެ.. ތީތަ އަހަރެން ދެކެވީ ލޯތްބަކީ.. ކީއްވެ އަހަންނަށް ބޭވަފާތެރިވޭ.”\n” ބޭބީ ޕުލީޒް އެހަށް އަހަރެން ދައްކާ ވާހަކަ އަޑުއަހާބަލަ.. އަހަރެން ލޯބިވާ މީހަކު ތިނޫނީ ނުހުންނާނެ. އަހަންނަށް އިތުބާރުކުރޭ.. ” އަކްމަލްގެ ކުރިމަތީގައި ރޮއި ގިސްލަމުން ދިޔަ އަންހެން ކުއްޖާގެ އަތުގައި ހިފަން މަސައްކަތް ކުރަމުން އޭނާ ބުންޏެވެ.\n” ހަބަރުދާރު ތިމުޑުދާރު ދެއަތުން އަހަރެން ގައިގަ އަތްނުލާތި.. އަދި މީގެ ފަހުން ތިދުލުން އަހަރެން ދެކެ ލޯބިވެޔޭ ނުބުނާތި.. ތީ ލޯތްބަކީ ކޮބައިކަން އެނގޭ މީހެއްނޫން..މިހާރު ތީ އަހަރެން ލޯބިވި އަކްމަލް އެއްވެސް ނޫން.. ތީ އަހަންނަށް ނެތް މީހެކޭ އެއްފަދަ. ދެން އަހަރެން ހޯދަން ނޫޅޭތި.. އަހަރެން އަކްމަލްއަށް ނަފްރަތުކުރަން..”\n” އަކްމަލް ޕުލީޒް އަހަރެން ދޫކޮއްނުލާ.. އަހަރެން އަކްމަލް ދެކެ ވަރަށް ލޯބިވޭ.. އަހަރެން ތިދެމީހުން ދޭތެރަށް ވަނީ ގަސްދަކު ނޫނެއްނު.. އަހަންނައްވެސް ލޯބިވެވުނީއޭ.. އަހަންނަށް އެނގެޔޭ އަކްމަލްވެސް ލޯބިވަނީ އަހަރަން ދެކެކަން..”\n“ތީ ކުއްހީޔެއް.. އަހަރެން އޭރުވެސް އަދި މިހާރުވެސް ލޯބިވާ މީހަކީ އެއީ..”\nInsha Allah next weekga vaahaka upload kuran fashaanan.\nHeevanee vaahaka vrh reethi vaanehen….❤ I’m waiting… ❤\nއަންނަންދެން ހުންނާނަން ލޯބިން – އިޢުލާން\nހިތާމަ އެހެނިހެން މަޖާ ލޯބި May 30, 2021\nނާކާ (އެޕިސޯޑް 02)


Raa Atholhuga Ithuru Airport Elhumah Raavaafa Nuvaathee Adam Shareef Ge Rahdhu - Vaguthu\nރ. އަތޮޅުގައި އިތުރު އެއާޕޯޓެއް އެޅުމަށް ރާވާފައި ނުވާތީ އާދަމް ޝަރީފްގެ ރައްދު\nރ. އަތޮޅުގައި އިތުރު އެއާޕޯޓެއް އެޅުމަށް މި ސަރުކާރުން ރާވާފައި ނުވި ނަމަވެސް، ޕީޕީއެމް/ޕީއެންސީގެ ވެރިކަމެއްގައި ރ. އަތޮޅުގައި އިތުރު އެއާޕޯޓެއް އަޅާނެ ކަމަށް ކުރީގެ ޑިފެންސް މިނިސްޓަރު އަދި މަޑުއްވަރީ ދާއިރާގެ މެމްބަރު އާދަމް ޝަރީފް ރޭ ވިދާޅުވެއްޖެއެވެ.\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީގައި އާދަމް ޝަރީފް ކުރެއްވި ސުވާލަކަށް ޖަވާބު ދެއްވަމުން ޓްރާންސްޕޯޓް މިނިސްޓްރީގެ ސްޓޭޓް މިނިސްޓަރު އަހުމަދު ޒުހައިރު ވިދާޅުވީ އެއާޕޯޓްތައް އަޅަމުން ދަނީ ސަރުކާރުން ތައްޔާރުކޮށްފައިވާ ނެޝަނަލް އެއާ ކަނެކްޓިވިޓީ ޕްލޭންއާ އެއްގޮތަށް ކަމަށެވެ. އަދި އެއާޕޯޓުތައް އަޅާނީ ޕްލޭނާ އެއްގޮތަށް ވަކި ތަންތަނެއްގައި ކަމަށް އޭނާ ވިދާޅުވިއެވެ.\n"ދެން އޭގެ ތެރެއިން ފާހަގަކުރާ ދިމަ ދިމާލުގައި އެއާޕޯޓް އެޅޭނީ. އޭގެ ތެރޭގައި އަޅުގަނޑަށް ނުފެނޭ ރ.އަތޮޅުގެ އެއާޕޯޓެއް އޮތް ތަނެއް. ދެން އަޅުގަނޑަށް ހީވަނީ ރ.އަތޮޅަކީ ފުދޭވަރަކަށް ބޮޑަށް ސީޕްލޭންއިން ކަވަކޮށްފަ އޮންނަ ސަރަހައްދެއް. އެހާ ގިނަ ރިސޯޓްސް އޮތީމަ،" ޒުހައިރު ވިދާޅުވިއެވެ.\nއާދަމް ޝަރީފް ކުރެއްވި ޓުވީޓެއްގައި ވިދާޅުވީ މިދިޔަ މަޖިލިސް އިންތިހާބުގެ ތެރޭގައި ރ. އަތޮޅުގެ ދެކުނުގައި އެއާޕޯޓެއް އަޅުއްވައި ދެއްވާނެ ކަމަށް ރައީސް އިބްރާހިމް މުހައްމަދު ސޯލިހް ވައުދުވެވަޑައިގެންފައިވާ ކަމަށެވެ.\nRaa Atoll ge dhekunugai airport eh alhuvvaanekamah majlis inthihaabuge thereygai RS vidhaalhuvi. Mirey Transport Ministry in vidhaalhuvee mihaaru oiy plan gai Raa Atoll gai airport eh elhumah hamajehifai nuvaakamah? PPMPNC ge verikameh gai R Atoll gaieairport alhaanan. IA.\n— Adam Shareef Umar (@Adamshareefz) June 5, 2020\nއަދި އިދިކޮޅު ކޯލިޝަނަށް ވެރިކަން ލިބިއްޖެ ނަމަ ރ. އަތޮޅުގެ ދެކުނުގެ ރަށެއްގައި އެއާޕޯޓެއް އަޅުއްވާނެ ކަމަށް އާދަމް ޝަރީފް ވަނީ ވިދާޅުވެފައެވެ.\nރ. އަތޮޅުގެ އިފުރުގައި މިހާރުވެސް އެއާޕޯޓެއް އޮވެއެވެ. ރައީސް އަބްދުﷲ ޔާމީންގެ ސަރުކާރުގައި ވަނީ ފައިނުގައިވެސް އެއާޕޯޓެއް އެޅުމުގެ މަސައްކަތްކޮށްފައެވެ. ނަމަވެސް އެ އެއާޕޯޓު ނާޅާގޮތަށް ނިންމާފައި ވަނީ އެކަމުގެ ސަބަބުން ތިމާވެެއްޓަނަށް ބޮޑު ގެއްލުންތަކެއް ލިބިދާނެތީއެވެ.\nފައިނުގައި އަޅަން ނިންމާފައިވާ އެއާޕޯޓްގެ މަސައްކަތް ކުރިއަށް ގެންދިއުމުގެ ގޮތުން ހަދާފައިވާ އެންވަޔަރަމެންޓް އިމްޕެކްޓް އެސެސްމެންޓް (އީއައިއޭ) ގައި ބުނެފައިވަނީ އެއާޕޯޓު އެޅުމަށް އެ ރަށުން 5792 ރުއްގަސް ކަނޑަން ޖެހޭ ކަމަށެވެ.\nޖޫން 6, 2020 11:19\nކަލޭމެންގެ ވެރިކަމެއްގައި " ނަމަ " ! ނަމަ ނަމަ އެއްގައި ރިހައެއް ނުކެކޭނެ ! އެކަން ކަލެއަށް އެގޭނެ ! ހަޖަމްކޮށްލާ ! ކަލޭ ނަމަ ނުކިއަސް އެއަރޕޯރޓް އަޅާހިސާބަށް ދިޔާމާ އެކަންވެސް ކުރާނެ !\nޖޫން 6, 2020 13:35\nބަލަ މިހިރަ ބީތާޔާ، ރައްޔިތުންނަށް ވައުދެެއް ވިއްކައިގެން ވޯޓުން ވެރިކަމަށް އައިސް އެކަން ކޮށްދޭންޖެހޭނެ. މިސަރުކާރަށް ތާއީދުކުރާ މީހުންނަށް އެއީ އެކަން އޮންނަގޮތްކަމަށް ނުވެދާނެ. އެއީ އެމީހުންނަނީ ޔަހޫދީ ފިކުރަށް ތަބާވާ ގިނަބަޔަކަށްވާތީ.\nޖޫން 6, 2020 18:12\nބަލަ މުހައްމަދު ޝާޒު ބީތާއާ ކޮންއިރަކު ރ.ގަ އިތުރު އެއަރޕޯޓެއް އަޅަން ވަޢުދުވީ؟؟ އެއީ ޔާމީނު ސަރުކާރު ހާވަން އުޅުނޖ ހަޑިއެއް ފައިނުކިޔާ ދަނޑުވެރި ރަށެއް ފުނޑާލައިގެން. އޭރުވެސް އެމްޑީޕީން ގޮވީ އެކަން ހުއްޓާލަން. މިރާއްޖޭގަ އެއަރޕޯޓެއް ނެތް އަތޮޅުތައްވެސް އެބަހުރި އެތަންތަން ނިންމާފަ ދޯ އެހެން ތަންތާނގަ2ވަނަ އެއަރޕޯޓްއަކަށް ދިޔަޔަސް ދާންވާނޮ\nޖޫން 6, 2020 12:27\nކޮންމެ މީހަކު ގެއިން ނިކުމެވެންވާނީ އެއަރޕޯޓުގެ ތެރެއަށް. އޭރުންތާ ކަމެއްވީ ކަމަކީ.\nޖޫން 6, 2020 12:29\nމިފަހަރު އަހަރުމެން ވޯޓުދޭނީ އެންމެ ގިނަ އެއަރޕޯޓު އަލާ ކެނޑިޑޭޓަކަށް. ވަރިހަމަ ވާލަސޮރު ވިޔަސް.\nޖޫން 6, 2020 13:11\nރ.އަތޮޅު ކޮންމެ ރައްޔިތަކައް އެއަރޕޯޓަށް އަޅަންވީ\nޖޫން 6, 2020 13:29\nއެއްކަމެއް ވެސްނުވާނެ. ބިގޭމެން ވޯޓުހޯދަން ރައްޔިތުންނަށް ދެއްކިދަޅަޔާ، ރަށްގިރާތީ ހިތާމަކޮށް ފެންރައީސް ކީރިތިކުރެއްވިވަރު އެވަގުތު އެތާތިބިބަޔަކަށް ފެންނާނެ. މިހާތަނަށް ކުރިކަމެއް، ހޭކެނޑުނު އުރައްޕަތެއްނެތް ވާންޗޯއިންނަށް ވަޒީފާދިނުން ފިޔަވާ ނެތް. މިހުރިހާކަމެއް މިހެންއޮތީމަ، މިސަރުކާރަށް ކަންކަން ނުކޮށްދެވޭއިރުވެސް އެބަޔަކު އަދިވެސް ވަޒީފާގެ ދަިވެތިކަމިގަ ހޭކެނޑެނީ. މިވަރުގެ ބަޔަކަށް އެޅޭނެ އެއަރޕޯޓެއް ނެތް. ކެވުނުވަރަކަށް ކެއުން އެކަން ކުރާނެ.\nޖޫން 6, 2020 18:53\nއަލިފުށީގަ އެއާޕޯރޓެއް އަޅާ އެއްތިންގިލި ރިސޯޓަކަށް ތަރައްގީ ކުރާނަމޭ ބުނެވުނީ އޮޅުމަކުން ވަރަށް ބޮޑަށް މާފުކުރައްވާ


ShopNGo in ECOODA Brand tha aaraf koh Lucky Draw eh fashaifi - AO News\nއެކޫޑާ ބްރޭންޑް ލޯންޗް ކުރުމުގެ ރަސްމިއްޔާތުގެ ތެރެއިން /ފޮޓޯ ޝޮޕްއެންގޯ\nމަސްވެރިކަމުގެ މަސައްކަތަށް ބޭނުންވާ ސާމާނުތަކަށް ޚާއްސަކޮށްގެން މަރަދޫގައި ހުޅުވާފައިވާ ޝޮޕްއެންގޯއިން މަޝްހޫރު އެކޫޑާ ބްރޭންޑް ތަޢާރަފްކޮށް ޚާއްސަ ޕްރޮމޯޝާނެއް ފަށައިފިއެވެ.\nއިއްޔެ ޝޮޕްއެންގޯ ފިހާރައިގައި ބޭއްވި ރަސްމިއްޔާތުގައި މި ބްރޭންޑް ލޯންޗްކޮށްދެއްވީ ކުރީގެ މަޖްލިސް މެންބަރ ޢަލީ ނިޒާރެވެ. އެކޫޑާ އަކީ އޮސްޓްރޭލިއާގެ ބްރޭންޑެކެވެ. ދުނިޔޭގެ ކުރިއަރާފައިވާ ގިނަ ޤައުމުތަކެއްގައި މި ބްރޭންޑުގެ އުފެއްދުންތައް ބޭނުން ކުރަމުން އަންނަ އިރު ރާއްޖޭގައި ވެސް މި ބްރޭންޑް ވެފައިވަނީ މަސްވެރިންގެ މެދުގައި މަގްބޫލު ބްރޭންޑަކަށެވެ.\nއިއްޔެވަނީ އެފިހާރައިގައި ޚާއްސަ ޕްރޮމޯޝަނެއްވެސް ފަށާފައެވެ. ޖެނުއަރީ 1 ން 15 ގެ ނިޔަލަށް ކުރިއަށްދާ ޕްރޮމޯޝަންގައި 100ރުފިޔާގެ ވިޔަފާރިކުރާ ކޮންމެ ކަސްޓަމަރަކަށް ލަކީ ޑްރޯގައި ބައިވެރިވެވޭ ކޫޕަނެއް ލިބެއެވެ. ލަކީ ޑްރޯގައި ބައިވެރިވާ ފަރާތްތަކުގެ ތެރެއިން3ނަސީބުވެރިއަކު ހޮވާގޮތަށް ހަމަޖެހިފައިވެއެވެ. 1 ވަނަ2ވަނަ3ވަނަ އަށް ހޮވޭ ފަރާތަކަށް އެކޫޑާ ބްރޭންޑްގެ އަގުހުރި އިނާމް ކަނޑައެޅިފައިވާ ކަމަށް ޝޮޕްއެންގޯއިން މަޢުލޫމާތު ދެއްވައެވެ.\nޝޮޕްއެންގޯ އައްޑޫ ފިހާރަ ހުންނަނީ މަރަދޫގައެވެ. މާލޭގެ ޝޮޕްއެންގޯ އިން ލިބެން ހުންނަ ކޮންމެ އެއްޗެއް މިފިހާރައިންވެސް ލިބެން ހުރެއެވެ. އެގޮތުން މިތަން ވެފައިވަނީ މަސްވެރިކަމުގައި ބޭނުންކުރާ ބްރޭންޑެޑް ސާމާނު ދެކުނުގެ މި ސަރަޙައްދުގައި އެއްތާކުން ލިބެން ހުރި ހަމައެކަނި ފިހާރައިގެ ގޮތުގައެވެ. މިތަނުން މަސްވެރިކަމަށް ބޭނުންވާ އާލާތްތަކުގެ އިތުރުން މަސްވެރިންގެ ގައުންއާއި ޑައިވްކުރާ ސާމާނާއި ފެންމަތީ އުފުލިފައި ހުންނަ މޮޅު އައިނާއި ވޯޓަރ ސްޕޯޓްސް ގެ ސާމާނާއި މިހާރުގެ ޒުވާން މަސްވެރިންގެ ހުނަރުތައް ދައްކާލުމުގައިއާއި ކަނޑުއަޑީގެ ޙަރަކާތްތައް ވީޑިއޯކޮށް ފޮޓޯނެގޭ ގޯޕްރޯފަދަ ހުރިހާ ވަސީލަތްތަކެއް ލިބެން ހުރެއެވެ.\nސ.ހުޅުދޫ މުހައްމަދު ދީދީ: މެދުކެނޑުމެއް ނެތި މަސްވެރިކަމުގައި 20 އަހަރު


"Israel ah dhuvaalaku 2,500 rocket Hezbollah fonuvaane"\n"އިޒްރޭލަށް ދުވާލަކު 2،500 ރޮކެޓް ހިޒްބުﷲ ފޮނުވާނެ"\nސީރިއާ އާއި ލުބުނާގައި ހަރަކާތްތެރިވާ ހިޒްބުﷲ ޖަމާއަތުގެ ހަނގުރާމަވެރިން އިޒްރޭލަށް ފާރަވެރި ވަނީ\nލުބްނާންގައި ހަރަކާތްތެރިވާ ހިޒްބުﷲ އާއި ފަލަސްތީންގެ ހަމާސްއަށް އެންމެ ބޮޑަށް މަދަދުވެރި ވަނީ އިރާނުންނެވެ. މިއީ މުޅި ދުނިޔެ ދަންނަ ކަމެކެވެ. އީރާންގެ އެހީތެރިކަމާއެކު މި ޖަމާއަތްތަކުން އަސްކަރީ ބާރުވެރިކަން ވެސް ވަނީ ލިބިގެންފަ އެވެ.\nއިޒްރޭލުން ބުނާ ގޮތުން ހިޒްބްﷲ އާއި ހަމާސްއާ ހަނގުރާމަ ކުރުމަކީ ފަސޭހަކަމެއް ނޫނެވެ. އެއިން ކޮންމެ ގުރޫޕަކަށް ހަމަލާދިން ނަމަވެސް ރޮކެޓްތައް އޮހެން ފަށާ ކަމަށް އިޒްރޭލުން ބުނެ އެވެ.\nއިޒްރޭލުގެ އަސްކަރިއްޔާއާ ހަވާލާދީ އޭއެފްޕީ ބުނާ ގޮތުން ހިޒްބުﷲއާ ހަނގުރާމަކުރަން ޖެހިއްޖެ ނަމަ ދުވާލަކު 2،500 ރޮކެޓް ކޮންމެހެން ވެސް މަތަކުރަން ޖެހެ އެވެ. އެކަމަށް ތައްޔާރު ނަމަވެސް އެއީ ބުރަ ބޮޑު އަދި ޚަރަދު ބޮޑު ކަމެއް ކަމަށް ވެސް އިޒްރޭލުން ބުނެ އެވެ.\nހާމާސްއާ ހިޒްބުﷲ އެކުއެކިގައި އިޒްރޭލަށް ހަމަލާދޭން ފަށައިފި ނަމަ، އެމެރިކާގެ ވަރަށް ބޮޑު އެހީތެރިކަމާއެކު އިޒްރޭލުގައި ބަހައްޓާފައި ހުރި ދިފާއީ ނިޒާމް، އަޔަން ޑޯމްއަށް ވެސް ތައްކަތުކުރަން ދަތިވާނެ ކަމަށް އިޒްރޭލު އަސްކަރިއްޔާއީން ބުނާ ކަމަށް އޭއެފްޕީން ބުނެ އެވެ.\nހަމާސްއާ ހިޒްބުﷲއާ ދެކޮޅަށް ކުރާ ހަނގުރާމަތައް ވީހާވެސް ކުރުކުރުން އިޒްރޭލުން ވިސްނަނީ ދިގުދެމިގެން ދިއުމުން ލިބިދާނެ އިގުތިސޯދީ އަދި ފަރުދީ ގެއްލުން ކުޑަކުރަން ކަމަށް ވެއެވެ.\nއިޒްރޭލުން ދޭ ގަދަފަދަ ހަމަލާތަކުގައި މުޅިތަން ސުންނާފަތިކުރަނީ ދުޝަމަނުންގެ ބާރު އަވަހަށް ކަނޑުވާލަން ކަމަށް ވެއެވެ. އެހެން ނަމަވެސް ހަނގުރާމަތައް ގިނަ ފަހަރު ހިނގައިދަނީ އިޒްރޭލުގެ ޕްލޭނާ އެއްގޮތަކަށް ނޫނެވެ.\nމިއަހަރުގެ މޭމަހު އިޒްރޭލުން ފަލަސްތީންގެ ހަމާސްއަށް ދިން ހަމަލާތަކުގައި އިޒްރޭލު ވިސްނާފައި އޮތް ގޮތާ މުޅިން ޚިލާފަށް ބޮޑެތި ގެއްލުން އެ މީހުންނަށް ލިބިފައިވެ އެވެ. އަސްކަރީ މާހިރުން ބުނާ ގޮތުން މިއީ އިޒްރޭލުން ވަރަށް ކަންބޮޑުވި ކަމެކެވެ. އަދި ހަމާސްގެ ބާރުވެރިކަމާ މެދު އިޒްރޭލަށް ކުރިން ހީކުރެވުނު ގޮތް، ކުރެވުނު އަންދާޒާ ރަނގަޅު ނޫން ކަމަށް އަސްކަރިއްޔާއިން ގަބޫލުކުރެ އެވެ.\nފަލަސްތީން އިޒްރޭލް މެދު އިރުމަތި + ހިޒްބުﷲ ހަމާސް ލުބްނާން\nއިޒްރޭލަށް އޮތް އެންމެ އަމާން ގޮތަކީ ދެ ދައުލަތް: މާކެލް


ދިވެހި ފިލްމް އިންޑަސްޓްރީ / ނިއުމާ މުހައްމަދު\n"ތިއޭ މި ހިތުގެ ވިންދަކީ" ބައިސްކޯފުން\n"ތިއޭ މި ހިތުގެ ވިންދަކީ" ސްޓްރީމްކުރަން ފަށާނީ އަންނަ މަހުގެ 8 ގައި.\nފަންނާނުންގެ ފަރާތުން ފުލުހުންނަށް ޕީޕީއީ\nރާއްޖޭގެ ފިލްމީ ފަންނާނުންގެ ފަރާތުން ފުލުހުންނަށް ޕާސަނަލް ޕްރޮޓެކްޝަން އިކްޕްމަންޓް (ޕީޕީއީ) މިއަދު ހަވާލުކޮށްފި އެވެ.\nދިވެހި ސިލްސިލާތައް؛ އެންމެ ކަމުދިޔައީ ކޮންއެއްޗެއް؟\nޑްރާމާ ސިލްސިލާތައް ބެލުމަކީ ދިވެހިންގެ މެދުގައި ވަރަށް ފޯރި ހުންނަ ކަމެކެވެ. މި ފޯރިއެއް އަރައިގަތީ ޑިޝް އާއި ކޭބަލް ޓީވީ ފަދަ ހިދުމަތްތައް 90ގެ ތެރޭގައި ތައާރަފުވާން ފެށުމާ އެކީގަ އެވެ. އޭރު ދިވެހިންގެ ތެރޭގައި އެންމެ ހިނގަނީ އިންޑިއާގެ ޓީވީ ޗެނެލްތަކުން ދައްކާ ޑްރާމާ ސިލްސިލާތަކެވެ. ލިސްޓެއް ހަދާ ނަމަ ލިޔާނެ ކިތަންމެ ނަމެއް...\nApril 09, 2020 5\nއެންމެ ޑައިރެކްޝަނެއް، އެކަމަކު އަދިވެސް އުންމީދުކުރެވޭ\nރާއްޖޭގެ ފިލްމީ އިންޑަސްޓްރީ ކިތަންމެ ކުޑަޔަސް، ޑައިރެކްޓަރުންގެ ގޮތުގައި މަސައްކަތްކުރާ މީހުން ނިސްބަތުން މަދެއް ނޫނެވެ. މީގެ ތެރޭގައި ފިލްމު ކުޅެމުން ޑައިރެކްޓްކުރާ ފަންނާނުން ވެސް ހިމެނެ އެވެ. އެކަމަކު ޑައިރެކްޓަރެއްގެ އާންމުންގެ މެދުގައި މަގުބޫލުވެ، އެ މީހެއްގެ ނަން ވިދައިލަނީ ގެނެސްދޭ ފިލްމެއްގެ ރީތިކަމަކާއި ފުރިހަމަކަމާ...\nދިވެހި ސިނަމާގައި އެންމެ ހިނގާ އެއް ޖޯންރާ އަކީ ލޯބީގެ ބިރުވެރި ފިލްމުތަކެވެ. އެހެންވެ ފިލްމު ހަދާ ޑައިރެކްޓަރުންނާއި ޕްރޮޑިއުސަރުންގެ އެންމެ އަތްމަތީ ޖޯންރާ އަކީ މިއީ އެވެ. ސަބަބަކީ ފަސޭހަ އިން ހަރަދު ފޫބެއްދުމެވެ.\nMarch 06, 2020 2\nދާދި ފަހުން ސްރީ ލަންކާގައި ޝޫޓްކޮށް ނިންމައިލި ބިރުވެރި ފިލްމު "ކަޅަކި" ގެ ޓީޒާއެއް ދައްކާލައިފި އެވެ.\nJanuary 19, 2020 4\nނިއުމާގެ "ކަޅަކި" ގެ ހުރިހާ މަންޒަރެއް ލަންކާގާއި\nސްރީ ލަންކާގައި މިހާރު ޝޫޓްކުރަމުން އަންނަ ފިލްމު "ކަޅަކި" ގެ ހުރިހާ މަންޒަރުތަކެއް ވެސް ނަގާނީ އެ ގައުމުގައި ކަމަށް ފިލްމުގެ ޕްރޮޑިއުސަރު ނިއުމާ މުހައްމަދު ބުނެފި އެވެ.\n"ކަޅަކި" ގެ ޓީމް ޝޫޓިން އަށް ލަންކާ އަށް\nކުރީގެ ބަތަލާ ނިއުމާ މުހައްމަދު ޕްރޮޑިއުސްކޮށް، ޔޫސުފް ޝަފީއު (ޔޫއްޕެ) ޑައިރެކްޓްކުރާ ފިލްމު "ކަޅަކި" ގެ ޝޫޓިން އަށް ކާސްޓާއި ކްރޫ އަންގާރަ ދުވަހު ސްރީ ލަންކާ އަށް ފުރައިފަ އެވެ.\nރިލީޒްނުކުރެވި އޮތް "މާޔޫސް" ބައިސްކޯފަށް\nމީގެ ފަސް އަހަރު ކުރިން ރިލީޒްކުރަން އުޅުނު ފިލްމު "މާޔޫސް" އެންމެ ފަހުން ބައިސްކޯފުން ސްޓްރީމްކުރާ ގޮތަށް ހަމަޖައްސައިފި އެވެ.\nނިއުމާ ޕްރޮޑިއުސްކުރާ ދެ ފިލްމަކާއި ހޯސްޓް ޝޯއެއް\nމި އަހަރު ރިލީޒްކުރި ފިލްމު "ނިވައިރޯޅި" އިން އެކްޓިން އިން ރިޓަޔާކުރި މަޝްހޫރު ބަތަލާ ނިއުމާ މުހައްމަދުގެ ފިލްމީ ކެރިއަރަށް 25 އަހަރު ފާހަގަކުރަން ރޭ ބޭއްވި ހަފުލާގައި އޭނާގެ އާ ތިން ޕްރޮޖެކްޓެއް އިއުލާންކޮށްފި އެވެ.\nނިއުމާގެ ސަޕްރައިޒްތަކެއް ބުރާސްފަތި ދުވަހުގެ ރޭ\nމި އަހަރުގެ ފުރަތަމަ ފިލްމަކަށް ގެނެސްދިން ބަތަލާ ނިއުމާ މުހައްމަދު ވަދާއީ ފިލްމު "ނިވައިރޯޅި" ގެނެސްދިނުމަށް ފަހު އޭނާގެ ފިލްމީ ކެރިއަރަށް 25 އަހަރުން ފާހަގަކުރަން ބުރާސްފަތި ދުވަހުގެ ރޭ ހާއްސަ އިވެންޓެއް ބާއްވަން ނިންމައިފި އެވެ.\nހަ އަހަރު ފަހުން "4 ހަޅަ" ބައިސްކޯފަށް\nމީގެ ހަ އަހަރު ކުރިން ދިވެހި ސިނަމާ އަށް ގެންނަން އުޅުނު ފުރަތަމަ އެންތޮލޮޖީ ފިލްމު "4 ހަޅަ" އެންމެ ފަހުން ބައިސްކޯފުން ސްޓްރީމްކުރާ ގޮތަށް ހަމަޖައްސައިފި އެވެ.\nމި މަހުގެ ކުރީކޮޅު ޝޫޓިން ފެށި އަލީ ސީޒަންގެ ކުރު ފިލްމު "ސޯލް" ގެ މައިގަނޑު ޝޫޓިން ނިންމާލައިފި އެވެ.\nމި މަހުގެ ތިން ވަނަ ދުވަހުގެ ރޭ އޮލިމްޕަސް ސިނަމާގައި ދައްކަން ފެށި ނިއުމާ މުހައްމަދު ވަދާއީ ފިލްމު "ނިވައިރޯޅި" ހުކުރު ދުވަހުގެ ރެއިން ފެށިގެން ހުޅުމާލޭ ޝްވެކް ސިނަމާގައި ވަނީ ދައްކަން ފަށައިފަ އެވެ.\nJanuary 07, 2019 4\nނިއުމާ މުހައްމަދުގެ ވަދާއީ ފިލްމު "ނިވައިރޯޅި" އިން މި އަހަރު ސިނަމާ ހުޅުވިގެން ދިޔަ އިރު، މި އަހަރަކީ ދިވެހި ފިލްމީ ދާއިރާއާ ދޭތެރޭ އުންމީދުތައް ކުރެވޭ އަހަރެކެވެ. ވަކިން ހާއްސަކޮށް ގިނަ ފިލްމުތަކެއް ނުކުންނާނެ އަހަރެއް ކަމަށް ބެލެވެ އެވެ.\nބަތަލާ ނިއުމާ މުހައްމަދުގެ ސަޕްރައިޒަކާ އެކު އޭނާގެ ވަދާއީ ފިލްމު "ނިވައިރޯޅި" މިރޭ އޮލިމްޕަހުގައި ޕްރިމިއާކުރާނެ އެވެ.\nJanuary 01, 2019 22\nނިއުމާގެ ފަހު ލަވަޔަކަށް "ނިވައިރޯޅި" ގެ ޕްރޮމޯއެއް\nބުރާސްފަތި ދުވަހުގެ ރޭ ޕްރިމިއާކުރާ އަދި އޮލިމްޕަސް ސިނަމާ އަށް މި އަހަރު އަންނަ ފުރަތަމަ ފިލްމު "ނިވައިރޯޅި" ގެ އާ ޕްރޮމޯޝަނަލް ލަވައެއް އާ އަހަރާ ދިމާކޮށް ރޭ ދައްކާލައިފި އެވެ. މިއީ ފިލްމީ ކެރިއަރު ނިންމާލުމުގެ ކުރިން އޭނާ ކުޅޭ ފަހު ލަވަ އެވެ.\nDecember 28, 2018 8\nއެމްއެފްއޭގެ ޗެއާއަކަށް މާސްކޭ، ނައިބަކަށް ނިއުމާ\nމޯލްޑިވްސް ފިލްމް އެސޯސިއޭޝަން (އެމްއެފްއޭ) ގެ ޗެއާޕާސަންއަކަށް ކެމެރާމަން ޝިވާޒް (މާސްކޭ) އަބްދުﷲ އާއި ނައިބަކަށް ބަތަލާ ނިއުމާ މުހައްމަދު އިންތިހާބުކޮށްފި އެވެ.\n"ނިވައިރޯޅި" ގެ ޓިކެޓް ވިއްކަން ފަށައިފި


Yasif court gai ves dhinee maruge inzaaru! | Mihaaru\nކުރީގެ ރައީސް ނަޝީދު ގަތުލުކުރާނެ ކަމުގެ އިންޒާރު ދިން މީހާ --\n22 ސެޕްޓެމްބަރ 2021 - 15:42\nއަބޫޖަހުލަށް ހަދާލި ގޮތް، ކުރީގެ ރައީސް މުހައްމަދު ނަޝީދަށް ހަދާނެ ކަމަށް ބުނެ ފޭސްބުކްގައި އިންޒާރު ދިން މައްސަލައިގައި ހައްޔަރު ކުރި އިސްމައިލް ޔާސިފް މިއަދު ކްރިމިނަލް ކޯޓުގައި ވެސް ނަޝީދަށް މަރުގެ އިންޒާރު ދިނުމުން ކޯޓުގެ ހުރުމަތް ކެނޑުމުގެ ކުށުގައި ޖަލަށް ލައިފި އެވެ.\nރ. މީދޫގައި ހުއްޓާ މިދިޔަ މަހުގެ 23 ވަނަ ދުވަހު ހައްޔަރުކުރި، އުމުރުން 40 އަހަރުގެ ޔާސިފްގެ ބަންދު މުއްދަތު އިތުރުކުރަން ކްރިމިނަލް ކޯޓަށް ހާޒިރުކޮށް އަޑުއެހުން ކުރިއަށް ގެންދަން ފެށުމާ އެކު ނަޝީދު އަވަހާރަކޮށްލާނެ ކަމަށް ބުނެ އިންޒާރު ދީފަ އެވެ.\nއޭނާގެ އަމަލުތައް ހުރި ގޮތުން އެއީ ކޯޓުގެ ހުރުމަތް ކެނޑުން ކަމަށް ބަލައި ގާޒީ އަލީ އާދަމް ނިންމެވީ އެއް މަހަށް ޖަލަށް ހުކުމް ކުރާށެވެ.\nއެ ހުކުމް ކުރުމުން ވެސް އޭނާ ވަނީ ދެއްކި ވާހަކަ ތަކުރާރުކޮށް ނަޝީދު އަވަހާރަކޮށްލާނެ ކަމަށް ބުނެ އިންޒާރު ދީފަ އެވެ.\nޔާސިފް ހައްޔަރުކޮށްގެން ބަންދު ޖަހަން ފުރަތަމަ ގެންދިޔައީ އުނގޫފާރު ކޯޓަށެވެ. އެ ދުވަހު އެ ކޯޓުގެ ހުރުމަތް ކަނޑާލައިގެން ވެސް 15 ދުވަހަށް ޖަލަށް ލާން ހުކުމް ކުރި އެވެ.\nޔާސިފް ހައްޔަރު ކުރީ، ފޭސްބުކް ޕޯސްޓެއްގައި ކުރި ކޮމެންޓެއްގައި "[ނަޝީދު] ދެން ރާއްޖެ އަތުވެއްޖެ ނަމަ ބަދުރު ދުވަހު އަބޫޖަހުލަށް ހެދިގޮތް ހަދާނަން،" ކަމަށް ބުނެ އިންޒާރު ދިނުމުންނެވެ.\nޔާސިފަކީ މީދޫ މީހަކާ އިނދެގެން އެ ރަށުގައި އުޅުނު މާލޭ މީހެކެވެ. ހައްޔަރުކުރީ އޭނާގެ އަންހެނުންގެ ގޭގައި ހުއްޓަ އެވެ.\nމިދިޔަ މޭ6ވަނަ ދުވަހުގެ ރޭ ދިން ބޮމުގެ ހަމަލާގައި ނަޝީދު ވަރަށް ބޮޑަށް ޒަހަމްވެ، އެ ޒަހަމްތަކަށް ފަރުވާ ހޯއްދަވަން ވަޑައިގެން ހުންނެވީ އިނގިރޭސި ވިލާތުގަ އެވެ. އެ މަނިކުފާނަށް ހަމަލާ ދިން ކަމަށް ތުހުމަތު ކުރެވޭ މީހުންގެ ޝަރީއަތް މިހާރު ވަނީ ފަށައިފަ އެވެ.\nNasheed gathulu kuraane kamah buni meehaa court ge hurumaiy kandaalaigen jalah\nރައީސް މުހައްމަދު ނަޝީދު ކްރިމިނަލް ކޯޓް ޓެރަރިޒަމް\nއޭނަ އެހެންބުންޏަކަސް އެގޮތެއްނަހަދާނެ. ހަމަ އެލެކުސް ދެކެ ވާލޯތްބެއްގެ ސަބަބުންކަމަށްވާނީ. ދެމީހުން އެއްކޮޓަރިއަކަށްލާފަ ސަލާންކުރުވާލާ!\nދީނަށް ލޯބިކުރުމަކީ ނަމާދުކޮއްފަ ރޯދަހިފާފަ، މީހުންމަރަން ގޮވުމެއްނޫން، ރަސޫލާ ސއވ ނުކުރައްވާ ކަމެއް ކުރަން އުޅުމަކީ ދީނަށް ލޯބިކުރުން ކަމަށް ގަބޫލެއް ނުކުރަން.\nތީނަ ޖެހެނީ އަނދަގޮޑި ޖަހާފަ ބަހައްޓަން.\nހަމަ "ދެންނިކަން ޖަހާބަލަ" އުސޫލުގެ މީހުން ގިނައީ.\nރާއްޖޭގަ މީހުންމެރުމާއި ތަމަޅައިންގެނެސް ހަނގުރާމަކުރުމާއި ފައިސާ ދޮވުމާއި ބަގާވާތްކުރުމާއި ބޮޑެތި ކޮރަޕުޝަންގެ ކަންކަމާއި މަކަރުހެދުމާއި ދޮގުވައުދުވުމާއި ޓެރަރިޒަމްފަދަ ނުރައްކާތެރި ހުރިހާކަމެއްގަ ކުރީގަތިބީ މާލޭމީހުން. މިއީ އަދި ރަންނަމާރި ޖަރީމާ ނުހިމަނާ. ދެންހަދާގޮތަކީ އުތުރުރަށްރަށުގަ ރޯނުބޮނޑިއެއް ވަގަށްނަގާ ހަބަރު ޓެގުކޮށްފަ އުތުރުމީހުންހާ ގޯސްބަޔަކު ނޫޅޭނެއޭކިޔާފަ އާވިއަރުވާލަނީ.\nޖާބިރު މޮޔަ ވިޔަސް ހޭބަލި ވެގެން މީހުން މަރާކަށް ނުގޮވައެއްނު.\nގޮވާ މިހާރުވެސް މީހަކަށް މަރުގެ އިންޒާރު ދިން މައްސަލަ ފުލުސް އޮފީހަށް ހުށައަޅާފައި އެބައޮތް\nމިކަހަލަމީހުނަށް ތާއަިދުކުރާބަޔަކުވެސް މިގައުމުގައުޅޭ!!\nހިތުން މާގަދަ ޓެރަރިސްޓެއް!\n"އެ ހުކުމް ކުރުމުން ވެސް އޭނާ ވަނީ ދެއްކި ވާހަކަ ތަކުރާރުކޮށް ނަޝީދު އަވަހާރަކޮށްލާނެ ކަމަށް ބުނެ އިންޒާރު ދީފަ އެވެ". ޝަރުޢީ ކޯޓެއްގެ ތެރޭގަ ޝަރީޢަތުގެ މަޖިލިހުގަ ތިއޮތީ އިންޒާރު ދީފަ، އަދި އިތުރު ހެކި ބޭނުންވާނެބާ!؟ ތިސޮރު ތިއޮތީ އަމިއްލަ ... ފައިން އެރިފަ، ހުންނާނެ ރާކަނި މަސްކެވިފަ، މީހުނަށް މަރުގެ އިންޒާރު ދިނުމަކީ ކިހާވަރެއްގެ ކަމެއްކަން މިހާރު އިހުސާސުކުރެވޭނެ.\nމާފަސޭހަ އެއްނު އަތުން ފައިން ކަމެއް ނުކޮށް ޖަލުގައި އޮންނަން\nމިކަހަލަ ކޮންމެކަމެއްގަ ކ.މާލޭމީހަކު އެބަ ހިމެނޭ. އެއީ އިއްތިފާގަކުން ހިނގާކަމެއްތޯ ނޫނީ ކޮޓަރިކުލީ ވިޔަފާރީގެ ސަބަބުން ދިމާވާކަމެއްތޯބަލަން ޖެންޑާއިން ދިރާސާއެއް ކުރަންޖެހޭ.\nއޮނަރަބަލް ކޯންޗެއްކަން ނޭނގޭ އަފީފް ދީދީ\nއޮނަރަބްލް އަމިއްލަޔަށް ކިޔައިގެން އެކަމަކު ވަޒީފާ ގަނޑެއް އަދާކުރާނެ ފެންވަރެއްނެތް އަފީފްދީދީ ކާރީގައި ތިދިރާސާ ކުރަން ބުނަމާ.


Vazeefaa ge gaanoonu ge islaahuthah joint committee akah\nވަޒީފާގެ ގާނޫނުގެ އިސްލާހުތައް ދިރާސާކުރަން ޖޮއިންޓް ކޮމިޓީއަކަށް\nސަރުކާރުގެ ފަރާތުން ރައްޔިތުންގެ މަޖިލީހަށް ފޮނުވާފައިވާ ވަޒީފާއާ ބެހޭ ގާނޫނަށް އިސްލާހު ގެނައުމުގެ ބިލު ތަޅުމަށް ބަލައިގަނެ، ބިލު ދިރާސާ ކުރުމަށް މަޖިލީހުގެ އިގްތިސާދީ ކޮމިޓީއާއި އިޖްތިމާއީ ކޮމިޓީގެ ޖޮއިންޓް ކޮމިޓީއަކަށް ފޮނުވަން މަޖިލީހުން މިއަދު ފާސްކޮށްފި އެވެ.\nސަރުކާރުގެ ފަރާތުން ކެނދިކުޅުދޫ ދާއިރާގެ މެންބަރު އަހުމަދު އީސަ ހުށަހެޅުއްވި އެ ބިލު ތަޅުމަށް ބަލައިގަންނަން ފާސްކުރީ 47 މެންބަރުންގެ ވޯޓުންނެވެ. ނުފެންނަ ކަމަށް އެއްވެސް މެންބަރަކު ވޯޓެއް ނުދެއްވަ އެވެ. އެހެންކަމުން ބިލު ދިރާސާ ކުރުމަށް ފޮނުވީ އިޖުތިމާއީ ކޮމިޓީއާއި އިގްތިސާދީ ކޮމިޓީ ގުޅިގެން މަސައްކަތް ކުރުމަށެވެ.\nއީސަ ހުށަހެޅުއްވި ބިލުގައި ހިމެނޭ ބައެއް ކަންކަމާ ގުޅިގެން އާންމުންގެ ކަންބޮޑުވުންތައް އިތުރުވެގެން ދިޔަ އެވެ. އެއީ ބިލުގައި ބަލީގެ ސަލާން ބުނާ ކޮންމެ ދުވަހަކަށް ޑޮކްޓަރުގެ ލިޔެކިއުން ހުށަހަޅަން ޖެހޭ ގޮތަށް ބިލުގައި އޮތުމުންނާއި\nހަ މަސް ދުވަހަށް ވަޒީފާގެ ޕްރޮބޭޝަން މުއްދަތު އިތުރު ކުރުމަށް ބިލުގައި އޮތުމުންނެވެ.\nމެންބަރު އީސަ ވިދާޅުވެފައިވާ ގޮތުގައި ޑޮކްޓަރުންގެ ލިޔެކިއުން ހުށަނާޅާ ގޮތަށް 15 ދުވަހަށް ބަލީގެ ސަލާން ނެގޭ ގޮތަށް ކޮމިޓީ މަރުހަލާގައި ބިލަށް ބަދަލު ގެނައުމާ ގުޅޭ ގޮތުން އެމްޑީޕީގެ ޕާލިމެންޓްރީ ގްރޫޕްގައި މަޝްވަރާ ކުރައްވާފައިވާ ކަމަށެވެ. އަދި ޕްރޮބޭޝަން މުއްދަތު ކުރިން ވެސް އޮތް ގޮތަށް ތިން މަސް ދުވަހަށް ބޭއްވުމަށް މަޝްވަރާ ކުރެއްވި އެވެ.\nމިނިމަމް ވޭޖާއި ވަޒީފާ ނެތް މީހުންގެ އިނާޔަތުގެ ބާބެއް\nރާއްޖޭގައި މަސައްކަތް ކުރާ މަސައްކަތްތެރިންގެ އެންމެ ކުޑަ އުޖޫރަ ނުވަތަ މިނިމަމް ވޭޖެއް ކަނޑައެޅުން ލާޒިމު ކުރުމަށް ބިލުގައި ހިމަނާފައިވެ އެވެ. ބިލުގައި ބުނާ ގޮތުން މިނިމަމް ވޭޖް ކަނޑައެޅުމުގެ ބާރު އޮންނަނީ އިކޮނޮމިކް މިނިސްޓަރަށެވެ. ވަކި އަދަދެއް ކަނޑައެޅުމަށް ބިލުގައި ނެތަސް އެ ކަމަށް ލަފާ ދޭނެ ބޯޑެއް މިނިސްޓްރީގައި އެކުލަވާލުމަށް އޮތެވެ.\nބިލު ފޮނުވުމުގެ ކުރިން ވެސް މިނިމަމް ވޭޖް ކަނޑައެޅުމަށް ޓަކައި އިކޮނޮމިކް މިނިސްޓްރީގައި ވޭޖް އެޑްވައިޒަރީ ބޯޑެއް އެކުވާލި އެވެ. ދިރާސާތަކެއް ހެދުމަށް ފަހު، ބޯޑުން ލަފާ ދީފައި ވަނީ މިނިމަމް ވޭޖްގެ ގޮތުގައި 6،400 ރުފިޔާ ކަނޑައެޅުމަށެވެ. އެއީ ހުރިހާ ވިޔަފާރިތަކާއި ސިނާއަތްތަކަށެވެ. ފުރަތަމަ ކަނޑައަޅާއިރު ބިދޭސީން ނުހިމަނަން ލަފާ ދިނެވެ.\nމިނިމަމް ވޭޖް ބޯޑުގެ ރިޕޯޓް ދިރާސާކުރަން ވެސް އިކޮނޮމިކް މިނިސްޓަރު ފައްޔާޒު އިސްމާއީލް ފޮނުއްވި އެވެ. އެ ދިރާސާ ކުރުމުގެ ތެރެއިން، ތިން ފަންތީގެ ވިޔަފާރިތަކަށް ވަކި އަދަދުތަކެއް ކަނޑައެޅުމަށް އެމްޑީޕީގެ މެންބަރުން މަޝްވަރާ ކުރި އެވެ. އެއީ މަތީ ފަންތީގެ ވިޔަފާރިތަކަށް 8000 ރުފިޔާ، މެދު ފަންތީގެ ވިޔަފާރިތަކަށް 6000 ރުފިޔާ، އަދި ކުދި ފަންތީގެ ވިޔަފާރިތަކަށް 4000 ރުފިޔާ ކަނޑައެޅުމަށެވެ.\nބިލުގެ އިބްތިދާއީ ބަހުސްގެ މަރުހަލާގައި ހިންނަވަރު ދާއިރާގެ އެމްޑީޕީގެ މެންބަރު ޖީހާން މަހްމޫދު ވަނީ ބިލުގައި ވަޒީފާ ނެތް މީހުނަށް އިނާޔަތް ދިނުމާ ގުޅޭ ބާބެއް ހިމަނަން ހުށަހަޅުއްވައިފަ އެވެ. އެ ކަމަށް މަޖިލީހުގެ ރައީސް މުހައްމަދު ނަޝީދާއި މަޖިލީހުގެ މެޖޯރިޓީ ލީޑަރު އަލީ އާޒިމް ވެސް ތާއީދު ކުރެއްވި އެވެ.\nބެލެވޭ ގޮތުގައި ކޮމިޓީ މަރުހަލާގައި ބިލު ދިރާސާކުރާއިރު ވަޒީފާ ނެތް މީހުންގެ އިނާޔަތް ދިނުމުގެ ބިލެއް އެކުލަވާލާނެ އެވެ. އެ ބާބުގައި ވަޒީފާ ނެތް މީހުންގެ ދަފުތަރެއް އެކުލަވާލަން ބަޔާން ކުރާނެ އެވެ. އިނާޔަތެއް ދޭނީ އެ ދަފުތަރުގައިވާ ފަރާތްތަކަށް ވަޒީފާއެއް ހަމަޖެހެން ދެނެވެ. އެއީ އެމްޑީޕީގެ "އެޖެންޑާ 19" ގެ ވައުދު ކަރުދާހުގައިވާ ގޮތެވެ.\nމަސައްކަތްތެރިންނަށް މިނިމަމް ވޭޖްއެއް ކަނޑައެޅުމާއި ވަޒީފާ ނެތް މީހުނަށް އިނާޔަތެއް ދިނުމަކީ ރައީސް އިބްރާހިމް މުހައްމަދު ސޯލިހްގެ ރިޔާސީ ވައުދުފުޅެކެވެ. އަދި އެއީ ރައްޔިތުންގެ މަޖިލީހުގެ އިންތިހާބުގައި އެމްޑީޕީން ހުށަހެޅި "އެޖެންޑާ 19" ގެ މެނިފެސްޓޯގައިވާ ކަރުދާސްތަކުގައިވާ ވައުދުތަކެއް ވެސް މެ އެވެ.\nއެމްޑީޕީ ރައްޔިތުންގެ މަޖިލިސް މިނިސްޓްރީ އޮފް އިކޮނޮމިކް ޑިވެލޮޕްެމަންޓް + މިނިމަމް ވޭޖް އެޖެންޑާ 19\nމިނިމަމް ވޭޖް ކަނޑައަޅަންވީ ތިން ފަންތިއަކަށް: ނިޔާޒް\nވަޒީފާގެ ގާނޫނުތަކުގެ އިސްލާހުތަކަށް ހިޔާލު ހޯދަނީ\nވަޒީފާ ނެތް މީހުންގެ އިނާޔަތުގެ ބާބެއް ހިމަނަން ހުށަހަޅައިފި


Masverin baanaa mahuge hama agakee kobaikameh neyn’gey, agu kan’da alhaanee market rate ah belumahfahu: Ensis - One Online\n09 ޑިސެމްބަރ 2019، ހުޅުމާލެ، އެންސިސް ފިޝަރީޒް އިން ހުޅުމާލޭގައި ގާއިމުކޮށްފައިވާ ދަޅުގައި މަސް ބަންދުކުރާ ކާރުހާނާ ރަސްމީކޮށް ހުޅުވުމުގެ ރަސްމިއްޔާތުގައި އެންސިސްގެ މެނޭޖިން ޑިރެކްޓަރު ވަސީމް ވާހަކަދައްކަވަނީ -- ވަން ފޮޓޯ: މުހައްމަދު އައުޒަމް\nމަސްވެރިން ބާނާ މަހަށް ލިބެންޖެހޭ ހަމައަގަކީ ކޮބައިކަން ނޭނގޭ ކަމަށާއި ހަމައަގު ކަނޑައަޅަނީ މޭކެޓު ރޭޓަށް ބެލުމަށްފަހު ކަމަށް އެންސިސް އިން ބުނެފިއެވެ.\nވަރަށް ކުޑަ އަގެއްގައި ކަންނެލި ކިރުވާކަމުގެ ޝަކުވާތައް މަސްވެރިން ކުރުމާ ގުޅިގެން އެ މައްސަލަ އިގުތިސާދީ ކޮމިޓީއަށް ހުށަހަޅުއްވީ މަހިބަދޫ ދާއިރާގެ މެންބަރު އަހުމަދު ތޯރިގެވެ.\nރައްޔިތުންގެ މަޖިލީހުގެ އިގުތިސާދީ ކޮމިޓީގައި ވާހަކަދައްކަވަމުން އެންސިސްގެ މެނޭޖިން ޑިރެކްޓަރު މުހައްމަދު ވަސީމް ވިދާޅުވީ މަސްވެރިން ކިރުވާ މަހަށް ލިބޭ އަގު ކޮންމެ ދުވަހަކު ވެސް ބަދަލުވުން އެކަށީގެންވާ ކަމަށެވެ. އަދި ރޯ މަސް އެކްސްޕޯޓުކުރަން ދައްކަން ޖެހޭ ފީތައް މިހާރަށްވުރެ ކުޑަކުރެވިއްޖެ ނަމަ މަސްވެރިންގެ އަތުން އަގުބޮޑުކޮށް މަސް ގަނެވޭނެ ކަމަށް ވެސް އޭނާ ވިދާޅުވިއެވެ.\nއެހެން ގައުމުތަކުން އެއާލައިންތަކާއެކު ހެދޭ އެއްބަސްވުންތަކުގައި އެގައުމަކުން އެކްސްޕޯޓުކުރާ މައިގަނޑު އެއްޗެއްގެ އެއާ ފްރައިޓަށް ނަގާ އަގު ވަކި ވަރަކަށް ކުޑަކުރާ ކަމަށާއި ނަމަވެސް އެކަހަލަ ކަމެއް ރާއްޖޭގައި ނޯންނަ ކަމަށް ވަސީމް ވިދާޅުވިއެވެ. އަދި އެމްއޭސީއެލުން ނަގާ އަގު ވެސް ކުޑަކުރެވޭނެކަން އޭނާ ފާހަގަކުރެއްވިއެވެ.\nމިއަދުގެ ކޮމިޓީ ބައްދަލުވުމުގައި ވާހަކަދައްކަވަމުން އެމްއޭސީއެލްގެ ޖެނެރަލް މެނޭޖަރު އަހުމަދު އަޒީމް ވިދާޅުވީ މިހާރު ވެސް އެކުންފުނިން ފީތައް ނަގަނީ ވަރަށް ކުޑަކޮށް ކަމަށެވެ. އަދި އެކްސްޕޯޓު ކުރާ މަސް ކިލޯއަކުން ނަގަނީ 1.83 ރުފިޔާ ކަމަށާއި އެއީ އެކަށީގެންވާ އަގެއް ކަމަށް ވެސް އޭނާ ވިދާޅުވިއެވެ.\nއެމްއޭސީއެލުން އެކްސްޕޯޓު ކުރުމުގެ ކަންކަމަށް މަގުފަހިކުރަނީ ބޮޑު ހޭދައެއްކޮށްގެން ކަމަށާއި ހިދުމަތްތައް ފުރިހަމައަށް ދިނުމަށް އެ ފީތަކަކީ ވަރަށް މުހިންމު ފީތަކެއް ކަމަށް އަޒީމް ވިދާޅުވިއެވެ.\nކަންނެލީގެ އަގު ދަށްވާ މައްސަލައާ ގުޅޭގޮތުން އެންސިސްގެ މެނޭޖިން ޑިރެކްޓަރު ވަސީމް ވިދާޅުވީ ކަންނެލީގެ އަގު އެހާ ބޮޑަށް ދަށްވަނީ ޔޫރަޕުން މިހާރު ޑިއުޓީ ނަގާތީ ކަމަށާއި ޑިއުޓީއަށް ކިލޯއަކުން ގާތްގަނޑަކަށް ހަތަރު ޑޮލަރު ނަގާ ކަމަށެވެ. އަދި އެ ޑިއުޓީ ކުޑަކުރަން މަސައްކަތްކޮށްފި ނަމަ، އެކަން ވާނެ ކަމަށް ވެސް އޭނާ ވިދާޅުވިއެވެ.\nކަންނެއްޔަކީ ހުރިހާ ގައުމަކުން ވެސް އެކްސްޕޯޓްކުރާ އެއްޗެއް ކަމަށާއި ގިނަ ގައުމުތަކަކީ ޑިއުޓީ ފްރީ ގައުމުތައް ކަމަށް ވަސީމް ވިދާޅުވިއެވެ. ނަމަވެސް ރާއްޖެއަށް އެފަދަ ފައިދާއެއް ނޯންނަކަން ވެސް އޭނާ ފާހަގަކުރެއްވިއެވެ.\nގުޅޭ ޓެގު ރައްޔިތުންގެ މަޖިލިސް މަސްވެރިކަން އެންސިސް


BREAKING NEWS: Madu Kuran Dhekolhu Hedhi Cycle Eh Fain Jahaa Vahtaalumun, Ekakah Aniyaa Vejje - Vaguthu\nމަޑުކުރަން ދެކޮޅު ހެދި ސައިކަލެއް ފައިންޖަހާ ވައްޓާލުމުން، އެކަކަށް އަނިޔާވެއްޖެ\nފައިންޖަހާ ވައްޓާލާފައިވާ ސައިކަލު - ވަގުތު އިމޭޖެސް\nފުލުހުން މަޑުކުރަން އެންގުމުން ދެކޮޅު ހެދި ސައިކަލެއްގައި ފުލުހުން ފައިންޖަހާ ވައްޓާލުމުން، އެކަކަށް އަނިޔާވެއްޖެއެވެ.\nއައްޑޫ ސިޓީ ހިތަދޫ، އައްޑޫ ހައި ސްކޫލާއި ދިމާލުން ލިންކް ރޯޑުގައި މި ހާދިސާ ހިނގިއިރު އެ ސައިކަލުގައި އެވަގުތު ދެ މީހުން ތިއްބެވެ. އަނިޔާވެފައިވަނީ ސައިކަލު ދުއްވަން އިން މީހާއަށެވެ. އޭނާ އަށް މިހާރު ދަނީ ހިތަދޫ ރީޖަނަލް ހޮސްޕިޓަލުގައި ފަރުވާދެމުންނެވެ.\nމި ހާދިސާ ހިނގީ ދުއްވާފައި ދިޔަ އެ ސައިކަލުގެ ފަހަތުން ފުލުހުންތަކެއް ސައިކަލެއްގައި ގޮސް އެ ޒުވާނުން ދުއްވަން ތިބި ސައިކަލުގައި ފައިން ޖެހުމުން، ސައިކަލު ކޮންޓްރޯލް ނުވެ ވެއްޓުމުންނެވެ.\nމި ހާދިސާގައި ސައިކަލުގެ ފަހަތުގައި ހުރި މީހާއަށްވެސް ކޮންމެވެސް ވަރެއްގެ އަނިޔާތަކެއް ވަނީ ލިބިފައެވެ. މަންޒަރު ދުށް ބައެއް ފަރާތްތަކުން ބުނިގޮތުގައި މި ހާދިސާގައި ސައިކަލް ދުއްވަން ހުރި ޒުވާނާގެ ފައި ވަނީ ބިނދިފައެވެ.\nފުލުހުން ވަނީ އެކްސިޑެންޓު ހިނގުމާއި އެކު އެ ސަރަޙައްދު ބަންދުކޮށް ހާދިސާގެ ތަހުޤީޤު ކުރިޔަށް ގެންގޮސްފައެވެ.\nކަމެއްވީމަ ދޯ މަޑުކުރަން އަންގަނީ.. މަޑުނުކޮށްފިއްޔާ މަޑު ކުރެވުނު ގޮތަކަށް މަޑުކުރުވަން ޖެހޭނެ. މީގަ މަޖާ ކަމަކީ އެހެން ވައްޓާލީމަވެސް ގޯސްވާނީ ފުލުހުން. އެސޮރު މަޑުނުކޮށް ގޮސް މީހެއްގެ ގަޔައް ވަޅިޖެހިޔަސް ގޯސްވާނީ ދިވެހިން.. އަހަރެން ބޭނުންވަނީ މިޤައުމުގެ ވެރިޔަކަށް ޕިލިޕިންސްގެ ރައީސް ޑުޓާޓޭ ގެންނަން.. ނޭނގޭ ކުދިން ވިކިޕީޑިޔާ އިން ބަލާލާ ކާކުތޯ..\nއޮކްޓޯބަރ 10, 2018 15:16\nމަވެސް ވަރަށް ތާއީދު ކުރާ ކަމެއް ތީ. އެވަރުގެ އިންޤިލާބެއް ގެންނަންކެރޭ ވަރުގެ ރައީސެއް ނެތް މި ޤައުމަކު\nއޮކްޓޯބަރ 10, 2018 14:52\nސާބަސް ޕޮލިސް، ތިތިކަން ކުރަންވިގޮތް،\nއޮކްޓޯބަރ 10, 2018 14:55\nޕޮލިހުންތިކަހަލަ ކަންތައް ކުރުން މާ ބޮޑަށްވެސް ލަސް ވެއްޖެ ، ސާބަސް ޕޮލިސް ވަރަށް ބޮޑަށް ޝުކުރިއްޔާ\nއޮކްޓޯބަރ 10, 2018 15:00\nއޮކްޓޯބަރ 10, 2018 15:26\nޢަދިކިރިޔާ ތި ރަގަޅުވަނީ....ވަކިމީހެތް ނުބަލާ ފުލުހުންގެ ވާޖިބު އަދާކުރަނި ކޮށް ގައުމު ރަގަޅުވެދާނެ...\nއޮކްޓޯބަރ 10, 2018 15:33\nތީގަ ގޯސްވާނީ ފުލުސްމީހާ. ހުއްޓަންބުނީމަ މަޑުނުކުރިމީހާގެ ހައްގު ނިކަން ގިނަވާނެ.\nއޮކްޓޯބަރ 10, 2018 22:56\nމިގައުމަގަ ކުއްވެރިންގެ ހައްގު އެކަނި އޮންނާނީ


Insaanehgge SIfathah Huri Maheh Fenijje - Vaguthu\nމިފަހަރު ޓްވީޓާގެ ސަމާލުކަމަށް އައިސްގެން މި އުޅެނީ މަހެކެވެ. ތަފާތު މަހެކެވެ. އެ މަހުގެ އިންސާނުންނާއި ވައްތަރު ބައެއް ފީޗާތައް އެބަ ހުރި ކަމަށް ގިނަބަޔަކު ދަނީ ބުނަމުންނެވެ.\nއެ މަހަކީ މެލޭޝިއާގައި ބާނާަފައިވާ މަހެކެވެ. އެ މަހުގެ ފޮޓޯވެސް ނަގާފައިވަނީ މެލޭޝިއާގައެވެ. އެ ފޮޓޯ ހިއްސާކުރުމުން ވަރަށް ރަނގަޅަށް އެ ފޮޓޯއަށް ބަލާފައި އެ މަހުގެ އިންސާނުންގެ ހުންނަ ކަހަލަ ތުންފަތަކާއި، ދަތްތަކެއް ހުންނަކަން މި ވަނީ ހާމަވެފައެވެ.\nމި މަހުގެ ކުރީކޮޅު ހިއްސާާކުރި އެ ފޮޓޯއަށް އެތައް ހާސް ލައިކްއެއް ވަނީ ލިބިގެން ގޮސްފައެވެ. އެ މަހުގެ ދެ ފޮޓޯއެއް ހިއްސާކޮށްފައިވާއިރު ކޮމެންޓް ކުރި މީހުން ބުނަނީ އެ މަސް ފެނިފައި ބިރުން ފިއްކައިގެން ދާ ވަރުވި ކަމަށެވެ.\nއެ ފޮޓޯއަށް 14000 އަށްވުރެ ގިނަ ލައިކްސް ލިބިފައ ވެއެވެ. އަދި 8000 ކޮމެންޓްސް އާއި ރީޓްވީތް ލިބިފައި ވެއެވެ. މީގެ ތެރެއިންވެސް ގިނަބައެއްގެ ލޮލުގައި އަޅައިގަތީ އެ މަހުގެ ދަތްތަކެވެ.\nބައެއް މީހުން އެ ޕޯސްޓަށް ކޮމެންޓް ކުރަމުން ވަނީ، އެފަދަ މަސްތައް މެލޭޝިއާ ސަރަހައްދުން ވަރަށް ފެންނަ ކަމަށް ބުނެފައެވެ.އަދި އެއީ ޓްރިގާ ނަމަކަށް ކިޔާ މަހެއް ކަމަށްވެސް ބުނެފައި ވެއެވެ.\nއިންޑިއާގައި އަލުވި ރިހަ ކާން ދެކޮޅު ހެދި ފިރިމީހާއަށް އަނިޔާ ކުރި މައްސަލައެއް\nޖަލު ހުކުމެއް ތަންޒީފު ކުރަމުންދިޔަ މީހަކު ފިލީ މޮޅު ބަހަނާއެއް ދެއްކުމަށް ފަހު\n"ގެއްލުނު"މީހަކު އަނބުރާ ގެއަށް ދިޔައިރު، މައިންބަފައިން ތިބީ އޭނާ މަރާލި މައްސަލާގައި ޖަލުގައި\nޖުލައި 14, 2020 15:14\nސިޔާސީ ޕާރޓީއެއްގައި އުޅޭ ޓިނު ބޭބެ އާ ވައްތަރޭ\nޖުލައި 14, 2020 16:31\nބުއްޅަބެޔާވެސް ވައްތަރު ގޮތެއް އެބަހުއްޓެއްނު.\nޖުލައި 14, 2020 17:23\nރާއްޖޭގަވެސް ހުރޭ ތިވައްތަރު މަސް..އައްޑޫ ސިޓީ މަރަދޫ މީހުންނަށް އަނގޭނެ\nޖުލައި 14, 2020 19:08\nރޯނުއެދުރު ބެދިގެން މަޖިލިސް ރަޢީސްކަމުގައި އިންނަ ދެބަންދިހާރަ އާ ވަރަށް ވައްތަރު\nޖުލައި 14, 2020 19:40\nޖުލައި 14, 2020 22:20\nހުރިހާ ކަމެއް ސިޔާސީ ކަންތަކާ ނޫނީ ދިޔާސީ މީހުންނާ ގުޅުވާކަށް ނުޖެހެ! މީ މާތް ﷲ ގެ ކުޅަދުންވަންތަކަން!!\nޖުލައި 14, 2020 20:52\nތިޔައީ ފޮޓޯ ނެގިފައި އިންގޮތުން ރީތިވެފައިން އަނގައެއް. ތިޔަށް މަމެން ކިޔަނީ "ރޮނޑު" ރޮނޑަކީ ވަރަށް އާއިލާ ބޮޑުބައެއް. މަށަށް ދެންފަހަރަކުން ރޮނޑެއް ބޭނުނީމާ އަނގަ ފޮޓޮ އެއް ނަގާފަ ތިޔަބުނާ ތަނަކަށް ލާނަށް . ވައްތަރު ކިޔަން ތިބޭތި ހުރިހާ ބޭފުޅުންވެސް\nޖުލައި 14, 2020 20:55\nޖުލައި 14, 2020 23:03\nޖުލައި 15, 2020 07:29\nތިއީ ރާއްޖެއިން ޢާންމުކޮށް ފެންނަ ރޮނޑެއް.\nޖުލައި 15, 2020 08:26\nތީ ރާއްޖޭގައި ވަރަށް ގިނަ އެއްޗެއް ތިޔައްކިޔާނީ ރޮނޑު\nޖުލައި 15, 2020 18:29\nޢެބުނާހެން ޓްރިގާ ފިޝް ކިޔަނީ ރޮނޑަށް...\nޖުލައި 15, 2020 18:32\nބައްލަވާ އެއީ ހަމަ ރޮނޑެއް\nޖުލައި 16, 2020 14:17\nޖުލައި 18, 2020 14:27\nހިހީ... އާ ކުކުޅަށް ގާ ބިހެއް އެޅިފަ ތިއޮތީ... ފޮޓޯ ނެގި ގޮތުން ތިހެން ތިހިރީ... ސާބަސް..\nޖުލައި 18, 2020 23:26\nމި މަހާ މީހަކާ ވައްތަރު ނަމަ ކަލެއާއި ކާފަރަކާއި ވައްތަރުވާނެ.\nޖުލައި 19, 2020 14:23\nއަލަށް މެލޭށިޔާ މީހުންނަށް ރޮނޑެއް ފެނިގެން މިއުޅެނީ.އެއީ މިވީ ގޮތަކީ.ތި ބައްތަރު މަސް އަހަރުމެން ރާއްޖޭގަ މާގިނަ ހުންނަނީ..


Graffiti thah fohunu thanthanugai alun kurahaifi, fuluhun massala balanee - One Online\n18 ޖެނުއަރީ 2022: މާލޭގެ ބައެއް ސަރަހައްދުގައި ހުރި ގްރެފިޓީ ފުހެފައި ވަނިކޮށް އަލުން ކުރަހާފައި--- ވަން ފޮޓޯ.\nގްރެފިޓީތައް ފޮހުނު ތަންތަނުގައި އަލުން ކުރަހައިފި، ފުލުހުން މައްސަލަ ބަލަނީ\nމާލޭގެ ބައެއް ސަރަހައްދުތަކުގެ ފާރުތަކުގައި ކުރަހާފައިވާ ގްރެފިޓީތައް މާލޭ ސިޓީ ކައުންސިލާއި ސިފައިންނާއި ފުލުހުން ގުޅިގެން ފޮހެ، ސާފު ކޮށްފައި ވަނިކޮށް އެތަންތަނުގައި އަނެއްކާ ވެސް ގްރެފިޓީތައް ކުރަހަން ފަށައިފިއެވެ.\nމާލޭ ސިޓީ ކައުންސިލުން ގްރެފިޓީތައް ފޮހެ ސާފުކުރަން ފެށީ މިދިޔަ ހޮނިހިރު ދުވަހުން ފެށިގެންނެވެ. އެގޮތުން، ސިޓީ ކައުންސިލުން މިހާތަނަށް ވަނީ މާލޭގެ 27 ސަރަހައްދެއްގައި ހުރި ގްރެފިޓީ ސާފުކޮށްފައެވެ.\nގްރެފިޓީ ފިލުވުމުގެ މަސައްކަތް ސިޓީ ކައުންސިލުން ފަށާފައިވާ އިރު، "ގުޅިގެން" ޝިއާރުގެ ދަށުން މާލޭގެ ސަލާމަތާއި އަމާންކަން ކަށަވަރުކުރުމަށް މިދިޔަ އާދީއްތަ ދުވަހު ފުލުހުންނާއި ސިފައިން ގުޅިގެން ވަނީ ހާއްސަ އޮޕަރޭޝަނެއް ފަށައިފައެވެ. މި އޮޕަރޭޝަނުގައި މާލޭގައި ގޭންގުތައް އާންމުކޮށް އެއްވެ އުޅޭ ސަރަހައްދުތަކުގައި ވަރަށް ބޮޑަށް އަންނަނީ ފޯރިމަރަމުންނެވެ.\nކައުންސިލުން ގްރެފިޓީތައް ފިލުވާފައިވަނިކޮށް އެފަދަ ތަންތަނުގައި ބައެއް ފަރާތްތަކުން އަނެއްކާވެސް ވަނީ ގްރެފިޓީތައް ކުރަހައިފައެވެ. ބައެއް ސަރަހައްދުތަކުގައި ގޭންގުތަކުގެ ނަންނަމާއި ފުލުހުންނަށް ނިސްބަތްކޮށް ހުތުރު ބަސްތަކާއި ބޭއަދަބީ ބަސްތައް ލިޔެފައިވެއެވެ.\nއެކަމާ ގުޅިގެން ފުލުހުންގެ މީޑިއާ އޮފިޝަލް "ވަން" އަށް ވިދާޅުވީ، ގްރެފިޓީ ކުރަހާ މައްސަލަ ފުލުހުންގެ ސަމާލުކަމަށް އައިސްފައިވާ ކަމަށާއި އެ މައްސަލަ ބަލަމުން އަންނަ ކަމަށެވެ.\nމާލޭގެ އެކި ސަރަހައްދުތަކަށް ގޭންގުތަކުން ބާރު ހިންގަމުންދާ އިރު، އެމީހުން އުޅޭ ސަރަހައްދުތަކުގެ ފާރުތަކުގައި އެމީހުންގެ ގޭންގުތަކުގެ ނަމާއެކު އެކަމަށް ހިތްވަރުދޭ އެކިއެކި ގްރެފިޓީތައް ކުރަހާފައި ހުރެއެވެ.


SunOnline: Iran aamedhu America ninmi ninmunthakaa gulhigen Israel kanboduvehjje\nއީރާނާމެދު އެމެރިކާ ނިންމި ނިންމުންތަކާ ގުޅިގެން އިސްރާއީލު ކަންބޮޑުވެއްޖެ\nމުހައްމަދު ޖަވާދު ޔޫސުފު 20 Feb 2021, 12:45\nއީރާނުގެ ރައީސް ޑރ. ހަސަން ރޫހާނީ އާއި އެމެރިކާގެ ރައީސް ޖޯ ބައިޑެން\nނިޔުޔޯކް (ފެބްރުއަރީ 20): ނިއުކްލިޔާ އެއްބަސްވުމާ އީރާނުން ޚިލާފުވެފައިވާ ކަމަށްބުނެ އީރާނާ ދެކޮޅަށް އަލުން ދަތިކުރުމުގެ ފިޔަވަޅުތައް އެޅުމަށް ގޮވާލައި އެމެރިކާގެ ކުރީގެ ރައީސް ޑޮނަލްޑް ޓްރަމްޕްގެ ސަރުކާރުން އދ. ގެ ސަލާމަތީ މަޖިލީހަށް ހުށަހެޅި ހުށަހެޅުން އެމެރިކާގެ ރައީސް ޖޯ ބައިޑެންގެ ސަރުކާރުން އަނބުރާ ނަގައިފި އެވެ. މިއާއެކު އިސްރާއީލުންވަނީ ކަންބޮޑުވާކަން ހާމަކޮށްފަ އެވެ.\nއދ. ގައި ހުންނަވާ އެމެރިކާގެ ދާއިމީ މަންދޫބު ރިޗަޑް މިލްޒް ވިދާޅުވީ އީރާނާ ދެކޮޅަށް އަލުން ދަތިކުރުމުގެ ފިޔަވަޅުތައް އެޅުމަކީ ރައީސް ބައިޑެންގެ ސަރުކާރުގެ ސިޔާސަތެއް ނޫންކަމަށާ އެހެންކަމުން މިދިޔަ އަހަރުގެ ސެޕްޓެންބަރު މަހު އެމެރިކާގެ ކުރީގެ ރައީސް ޑޮނަލްޑް ޓްރަމްޕްގެ ސަރުކާރުން އިރާނާ ދެކޮޅަށް ދަތިކުރުމުގެ ފިޔަވަޅުތައް އަލުން އިއާދަކުރުމަށް ގޮވާލައި ސަލާމަތީ މަޖިލީހަށް ހުށަހަޅާފައިވާ ހުށަހެޅުން އިއްޔެ އަނބުރައި ނަގާފައިވާނެ ކަމުގަ އެވެ. އދ. ގައި ހުންނަވާ އިސްރާއީލުގެ ދާއިމީ މަންދޫބު ވަނީ އެމެރިކާގެ މިނިންމުމާމެދު ކަންބޮޑުވާކަމަށް ވިދާޅުވެފަ އެވެ.\nއަނެއްކޮޅުން އީރާނުގެ ނިއުކްލިޔާ އެއްބަސްވުމަށް އެމެރިކާ އަލުން އެނބުރި ރުޖޫއަވުމަށް މަގުފަހިކޮށްދޭ އިތުރު ނިންމުމެއްވެސް ބައިޑެންގެ ސަރުކާރުން އިއްޔެވަނީ ނިންމާފަ އެވެ. މިއީ އީރާނުގެ ނިއުކްލިޔާ އެއްބަސްވުން އަލުން ނަގަހައްޓައި އެއަށް އަމަލުކުރަން ފެށުމާބެހޭގޮތުން އީރާނާއެކު ޔޫރަޕްގެ އިއްތިޙާދާއި ދުނިޔޭގެ ބޮޑެތި ބާރުތަކުން ބާއްވާ މަޝްވަރާތަކެއްގައި ބައިވެރިވުމަށް ބައިޑެންގެ ސަރުކާރުން ނިންމި ނިންމުމެވެ. އެމެރިކާގެ ޚާރިޖީ ވުޒާރާއިންވަނީ ވާޗުއަލްކޮށް ބާއްވާ މި ބައްދަލުވުމުގައި އެމެރިކާ ބައިވެރިވާނެކަން ކަށަވަރުކޮށްދީފަ އެވެ.\nއެމެރިކާގެ ކުރީގެ ރައީސް ޓްރަމްޕްވަނީ އީރާނުގެ ނިއުކްލިޔާ އެއްބަސްވުމުން އެކަހެރިގޮތެއްގައި އެމެރިކާ ވަކިވެ އީރާނާދެކޮޅަށް ދަތިކުރުމުގެ ހަރުކަށި ފިޔަވަޅުތަކެއް އަޅާފަ އެވެ. މިއާއެކު އީރާނުންވެސްވަނީ ނިއުކްލިޔާ އެއްބަސްވުމުގެ ސަބަބުން އެގައުމަށް ލިބެންޖެހޭ ހައްގުތައް ނުލިބޭތީ ނިއުކްލިޔާ އެއްބަސްވުމުގެ ބައެއް ބައިތަކާ ޚިލާފުވެފަ އެވެ. މީގެތެރޭގައި ޔޫރޭނިޔަމް ފައްކާކުރާ ޕަސެންޓް3އިންސައްތައިން 20 އިންސައްތައަށް މަތިކުރުމާއި ނިއުކްލިޔާ ސެންޓްރިފިއުޖް މެޝިންތައް އަމިއްލައަށް އުފައްދަން ފެށުމާ އަދި ނިއުކްލިޔާ އައު ރިއެކްޓަރުތަކާއި ލެބޯޓްރީތައް ބިނާކުރުމުގެ މަސައްކަތް އަލުން ފެށުން ހިމެނެ އެވެ.\nއެމެރިކާއާއި އީރާނުގެ މިފިޔަވަޅުތަކުގެ ސަބަބުން ނިއުކުލިޔާ އެއްބަސްވުން އޮތީ ރޫޅިގެން ދިޔުމުގެ ނުރައްކަލުގެ ތެރޭގަ އެވެ. ނަމަވެސް ވެރިކަމަށް ވަޑައިގަތުމުގެ ކުރިންނާ އަދި ވެރިކަމަށް ވަޑައިގަތުމަށްފަހުވެސް ބައިޑެން ވަނީ އީރާނުގެ ނިއުކްލިޔާ އެއްބަސްވުމަށް އެމެރިކާ އަލުން އެނބުރި ރުޖޫއަވާން ތައްޔާރަށް އޮތްކަމަށް ތަކުރާރުކޮށް ވިދާޅުވެފަ އެވެ.\nއީރާނުންވެސްވަނީ ނިއުކްލިޔާ އެއްބަސްވުމަށް އެމެރިކާ އަލުން އެނބުރި ރުޖޫއަވެއްޖެނަމަ ނިއުކްލިޔާ އެއްބަސްވުމާ ޚިލާފަށް އެގައުމުން އެޅި ފިޔަވަޅުތައް ދޫކޮށްލައި ނިއުކްލިޔާ އެއްބަސްވުމަށް ފުރިހަމައަށް އަމަލުކުރާނެކަމަށް ތަކުރާރުކޮށް ބުނެފަ އެވެ. ނަމަވެސް މައްސަލަ ހައްލުކުރުމަށް ފުރަތަމަ ފިޔަވަޅުއަޅަންޖެހޭނީ އެމެރިކާކަމަށް އީރާން ބުނާއިރު އެމެރިކާ ގެންދަނީ ފުރަތަމަ ފިޔަވަޅުއަޅަންޖެހޭނީ އީރާން ކަމަށް ބުނަމުންނެވެ.\nއީރާނާއެކު ޔޫރަޕްގެ އިއްތިޙާދާ އަދި ދުނިޔޭގެ ބޮޑެތި ބާރުތައް ބާއްވާ ބައްދަލުވުމަކީ މިމައްސަލަ ހައްލުކުރުމަށް ބާއްވާ މަޝްވަރާ ތަކެކެވެ. މި ބައްދަލުވުގައި ބައިވެރިވުމަށް އެމެރިކާ ނިންމުމުން ނިއުކްލިޔާ އެއްބަސްވުން އަލުން ނެގެހެއްޓިދާނެކަމުގެ އުންމީދު މިވަނީ އާލާވެފަ އެވެ.\nއެމެރިކާއިން އީރާނާދެކޮޅަށް އަލުން ދަތިކުރުމުގެ ފިޔަވަޅުތައް އަޅައި ނިއުކްލިޔާ އެއްބަސްވުުމުން އެމެރިކާ ވަކިވުމަށް ފަހު އީރާނުން އެއެއްބަސްވުމަށް އަމަލުނުކޮށް ނިއުކުލިޔާ ޕްރޮގްރާމް އިތުރަށް ވަރުގަދަކުރާނެ ކަމުގެ އިންޒާރު ދިނުމާއެކު 2015 ވަނަ އަހަރު ސޮއިކުރި އީރާނުގެ ނިއުކްލިޔާ އެއްބަސްވުންވަނީ ނުރައްކަލުގެ ތެރެއަށް ވެއްޓިފަ އެވެ. ނަމަވެސް ބައިޑެން ސަރުކާރުން އިއްޔެ އެޅި ފިޔަަވަޅުތަކާއެކު ނިއުކްލިޔާ އެއްބަސްވުން އަލުން ދެމެހެއްޓޭނެ ކަމުގެ އުއްމީދު މިވަނީ ވަރަށް ބޮޑަށް އާލާވެފަ އެވެ. އީރާނުންވަނީ އެމެރިކާގެ މިނިންމުންތަކަށް މަރުހަބާ ކިޔާފަ އެވެ.\nމި އެއްބަސްވުމާ ދެކޮޅުހަދާ ދެ ގައުމަކީ އީރާނުގެ ދުޝްމަނުންކަމަށްވާ އިސްރާއީލާއި ސައޫދީ އަރަބިޔާއާ އެވެ. މިދެގައުމު ބޭނުންވަނީ އީރާން ނިކަމެތިކޮށް އީރާނުގެ ނިއުކްލިޔާ ޕްރޮގްރާމް ހުއްޓުވައި އީރާން އަބަދުވެސް އެމެރިކާގެ ދަތިކުރުމުގެ ފިޔަވަޅުތަކުގެ ދަށުގައި ބޭއްވުމަށެވެ. އެމެރިކާގެ ރައީސް ބައިޑެން އިއްޔެ ނިންމެވި މިނިންމެވުންތަކާ ގުޅިގެން އިސްރާއީލުވަނީ މާޔޫސްވެ ކަންބޮޑުވާކަން ހާމަކޮށްފައެވެ. ސައޫދީ އަރަބިޔާއިން ވަކިއެއްޗެއް ބުނެފައެއް ނުވެ އެވެ.\nއިސްރާއީލު ކަންބޮޑުވާ މައިގަނޑު ސަބަބަކީ އީރާން ބާރުގަދަވެއްޖެނަމަ މުޅި މެދުއިރުމަތީގެ އެންމެ ބާރުގަދަގައުމުގެ ގޮތުގައި އިސްރާއީލު އޮންނަ އޮތުން ނިމުމަކަށް އައިސް ބާރުގެ ގޮތުން އިސްރާއީލާ ތިލަފަތް ހަމަކުރެވޭފަދަ ހާލަތަކަށް އީރާން ގޮސްފާނެތީ އެވެ. މިފަދަ ހާލަތަކަށް ގޮސްފިނަމަ ފަލަސްތީނުގެ މައްސަލަ ހައްލުކުރުމުގައި ބޮޑެތި ދޫތަކެއް ދޭން އިސްރާއީލަށް މަޖްބޫރުވެދާނެކަމުގެ ބިރު އިސްރާއީލު އިޙްސާސް ކުރެ އެވެ. އެއީ މުޅި މެދުއިރުމަތީގެ އެންމެ ބާރުގަދަ ގައުމުގެ ގޮތުގައި އިސްރާއީލު އޮވެގެންނޫނީ ފަލަސްތީނުގެ ބިންތަކަށް ވެރިވެގަނެގެން ތާއަބަދަށް ދެމިނޯވެވޭނެކަން އިސްރާއީލަށް އެނގޭތީ އެވެ.\nނަސްލީ އިމްތިޔާޒު ގެންގުޅޭ ކަމުގެ ތުހުމަތު ޝާހީ އާއިލާއަށް\n"މިއަހަރު އެމެރިކާއަށް ހަރޑް އިމިއުނިޓީ ހާސިލު ކުރެވިދާނެ"\nޕާޓީއެއް އުފައްދަން ނޫޅުއްވާ ކަމަށް ޓްރަމްޕް ވިދާޅުވެއްޖެ


TC dhookoh Benjo Maziya ah soi kohfi – adduLIVE\nޓީސީ ދޫކޮށް ބެންޖޯ މާޒިޔާ އަށް ސޮއިކޮށްފި\n0 Mar 12, 2019, 23:11 ލިޔުނީ މުޙައްމަދު އަދުހަމް\nމާޒިޔާއަށް ސޮއިކުރުމަށްފަހު ބެންޖޯ (ކ) އެ ޓީމުގެ ޖާޒީ ދައްކާލަނީ. --ފޮޓޯ: މާޒިޔާ\nމިދިޔަ ދެ އަހަރު ޓީސީ ސްޕޯޓްސްް ކްލަބުގެ ޑިފެންސްގައި މުހިއްމު ދައުރެއް އަދާކުރި ތަޖުރިބާކާރު ޑިފެންޑަރު އަބްދުﷲ ހަނީފް (ބެންޖޯ) މާޒިޔާ އަށް ސޮއިކޮށްފިއެވެ.\nމިޑްފީލްޑްގެ އިތުރުން ޑިފެންސްގައިވެސް ކުޅުމުގެ ގާބިލްކަން ހުރި ބެންޖޯ ފާހަގަވެފައިވަނީ އިތުބާރާއެކު ޓެކްލްކުރުމުގެ އިތުރުން މުހިއްމު ވަގުތުގައި ލަނޑުޖަހާ ކުޅުންތެރިއެއްގެ ގޮތުގައެވެ.\nއޭގެ ނަތީޖާއެއްގެ ގޮތުން، އައްޑޫ އަތޮޅަށް ނިސްބަތްވާ މި ކުޅުންތެރިޔާ ވަނީ އޭނާގެ ފުޓްބޯޅަ ކެރިއަރުގައި މަޝްހޫރު އެތައް ކްލަބަކަށް ކުޅެފައެވެ. އެގޮތުން، ހުއްރިއްޔާ ސްޕޯޓްސް ކްލަބާއި އައިއެފްސީ އާއި ވީބީ އައްޑޫ އެފްސީ އާއި ނިއު ރޭޑިއަންޓް އަދި ކްލަބް ވެލެންސިއާގެ އިތުރުން ކްލަބް އީގަލްސް އަށް ވަނީ ކުޅެފައެވެ. އޭނާ ވަނީ ވީބީ އައްޑޫ އެފްސީގެ ކެޕްޓަނެއްގެ ގޮތުން އެ ޓީމާއެކު ގިނަ ކާމިޔާބީތަކެއް ހޯދައިފައެވެ.\nބެންޖޯ ޓީސީ އަށް ބަދަލުވީ 2017 ވަނަ އަހަރުގައެވެ. އެއަހަރުގެ ކުރީކޮޅު، ބަންގްލަދޭޝްގައި އޮތް ޝެއިހް ކަމާލް ކަޕް ޓީސީން ކާމިޔާބުކުރިއިރު އޭނާ ވަނީ މޮޅު ކުޅުމެއް ދައްކާފައެވެ. ނިމިދިޔަ އަހަރުގެ ސީޒަނުގައި ޓީސީން ދިވެހި ޕްރިމިއާ ލީގުގެ ޗެމްޕިއަންކަން ހޯދިއިރު ބެންޖޯ ވަނީ ލީގުގެ ކުރީކޮޅު މޮޅު ކުޅުމެއް ދައްކާފައެވެ. ނަމަވެސް، ޖުލައި މަހު އީގަލްސްއާ ދެކޮޅަށް ޓީސީ ކުޅުނު މެޗެއްގައި ކަކުލު ހުޅަށް ލިބުނު އަނިޔާއަކާއި ގުޅިގެން ސީޒަނުގެ ބާކީބައި ވަނީ ގެއްލިފައެވެ.\nބެންޖޯ އެންމެ ފުރަތަމަ ގައުމީ ޓީމަށް ކުޅުނީ 2009 ވަނަ އަހަރުގައެވެ. އޭގެފަހުން، ދެ އަހަރުގެ މެދުކެނޑުމަކަށްފަހު އޭނާ އަށް ގައުމީ ޓީމުން ޖާގަ ލިބުނީ 2011 ވަނަ އަހަރުގައެވެ. ނަމަވެސް، ވޭތުވެދިޔަ ހަ އަހަރު ދުވަހުގެ ތެރޭގައި އުމުރުން 33 އަހަރުގެ ބެންޖޯ އަށް ގައުމީ ޓީމުން ޖާގަ ލިބިފައެއްނުވެއެވެ.\nބެންޖޯ އަކީ އާ ސީޒަނަށް ތައްޔާރުވުމުގެ ގޮތުން މާޒިޔާ އިން ގެނައި ފަސްވަނަ ކުޅުންތެރިޔާ އެވެ. މީގެކުރީން، އެ ޓީމުން ވަނީ ނިއު އަށް ނިމިދިޔަ ސީޒަނުގައި ކުޅުނު ހަމްޒާ މުހައްމަދު (ހަމްޕު) އާއި އަހުމަދު އަބްދުﷲ (ލިލީ) އާއި ޓީސީ އަދި ގައުމީ ޓީމުގެ އިތުބާރު މިޑްފީލްޑަރު އިބްރާހިމް ވަހީދު ހަސަން (އިއްބެ) އަދި ވިކްޓްރީ ސްޕޯޓްސް ކްލަބާއެކު ރަނގަޅު ކުޅުމެއް ދައްކައި އެންމެފަހުގެ ސާފް ސުޒުކީ ކަޕްގައި ގައުމީ ޓީމުގައި މޮޅުކުޅުމެއް ދެއްކި ހުސެއިން ނިހާން (ނިހާޓް) ވެސް އެ ޓީމަށް ގެނެސްފައެވެ.\nއާ ސީޒަނަށް ތައްޔާރުވުމުގެ ގޮތުން މާޒިޔާ އިން ކުޅުންތެރިން ގެނައުމަށް ބުރަ މަސައްކަތްތަކެއް ކުރަމުންދާއިރު އެ ޓީމުގެ އެއްބަސްވުން އާކުރި ކުޅުންތެރިންގެ ތެރޭގައި މުހައްމަދު އިރުފާން (އިރޭ) އާއި ހަަސަން ޝިފާޒް (ޑުންގާ)ގެ އިތުރުން މޫސާ ޔާމީން (ޔާމްބެ) ހިމެނެ އެވެ.\nމާޒިޔާ ދޫކޮށް ދިޔަ ކުޅުންތެރިންނަކީ ދަ ގްރާންޑޭ އަށް ބަދަލުވި ޔަސްފާދު ހަބީބު (މުލަކޭ) އާއި އަހުމަދު އިމާޒް (އާއްކޮ) އާއި ޓީސީ އަށް ސޮއިކުރި އިސްމާއިލް އީސާ (މެސީ) އަދި ކްލަބް ގްރީން ސްޓްރީޓްސް އާ ގުޅުނު ގާސިމް ސައްމާމު (ސައްމެ) އެވެ. މީގެއިތުރުން، މާޒިޔާ އަށް މިދިޔަ ސީޒަނުގައި ކޯޗުކޮށްދިން އިސްމާއިލް މަހަފޫޒް (އިންމަ) ވަނީ އެ ޓީމު ދޫކޮށްލުމަށްފަހު ދަ ގްރާންޑޭގެ ކޯޗުކަމާއި ހަވާލުވެފައެވެ.


Mamen Inter School bicycle mubaaraaiy march 14 gai | Mihaaru\nދިރަގުން މިއަދު ބޭއްވި ނޫސްވެރިންގެ ބައްދަލުވުމުގައި ބައިކް މޯލްޑިވްސް އާއި ދިރާގުގެ ފަރާތުން މީޑިއާއަށް މައުލޫމާތު ދެއްވަނީ-- ފޮޓޯ: ދިރާގު\n"މަމެން" އިންޓަސްކޫލް ބައިސްކަލް މުބާރާތް މާޗު 14ގައި\n05 ފެބުރުއަރީ 2020 - 13:584comments\nދިރާގާއި ބައިކް މޯލްޑިވްސް ގުޅިގެން ބާއްވާ "މަމެން އިންޓް ސްކޫލް ސައިކްލިން ޗެމްޕިއަންޝިޕް" ގެ ތިން ވަނަ ބުރު އަންނަ މާޗު 14 ގައި ބާއްވަން ނިންމައިފި އެވެ.\nއެއް ދުވަހުގެ ނިޔަލަށް ކުރިއަށްގެންދާ މި ހަރަކާތް އޮންނާނީ ހުޅުމާލެ ސައިކްލިން ޓްރެކުގަ އެވެ. މި ހަރަކާތް މިއަހަރު ކުރިއަށްދާނީ އެހެން އަހަރުތަކާ ހިލާފަށް މާލެ ސަރަހައްދުގެ އިތުރުން އަތޮޅުތަކަށް ވެސް ހުޅުވާލައިގެންނެވެ.\nމި މުބާރާތުގައި ބައިވެރިވާ ދަރިވަރުން ބަހާލާފައިވަނީ ހަތަރު އުމުރުފުރައަކަށެވެ. އެއީ7އަހަރުން ދަށާއި 11 އަހަރުން ދަށާއި 13 އަހަރާއި 15 އަހަރެވެ. މި އުމުރުފުރާތަކުގެ ތެރެއިން 11 އަހަރުން ދަށުގެ ކުދިންނަށް ހާއްސަކޮށްގެން ކުރިއަށްދާނީ "ފަން ރައިޑް" އެކެވެ. މި ރޭސް ފުރިހަމަކުރާ ހުރިހާ ކުދިންނަށް ވެސް މެޑަލް ލިބޭނެ ކަމަށް ބައިކް މޯލްޑިވްސް އިން ބުންޏެވެ.\nމުބާރާތުގައި ބައިވެރިވާ ދަރިވަރުންގެ ތެރެއިން ހުރިހާ ދަރިވަރުން ވެސް 200 މީޓަރުގެ ރޭހުގައި ބައިވެރިވާން މަޖުބޫރު ވާނެ އެވެ. އޭގެ އިތުރުން، އެއް ކިލޯމީޓަރާއި ދެ ކިލޯ މީޓަރު އަދި ތިން ކިލޯމީޓަރުގެ ތެރެއިން ކޮންމެވެސް ދެ ރޭހެއްގައި ދަރިވަރުންނަށް ބައިވެރިވޭނެ އެވެ. އަދި މި މުބާރާތުގައި ސްކޫލްތަކުން އެކުލަވާލާ ޓީމުތަކަށް "ޓީމް" ރޭހުގައި ބައިވެރިވުމުގެ ފުރުސަތު ލިބޭނެ އެވެ.\nބައިކް މޯލްޑިވްސްގެ ސެކެޓްރީ ޖެނެރަލް އަސްމާ ހަސަން ވިދާޅުވީ މި މުބާރާތުގައި ބައިވެރިވާ ކުދިންނަށް ޕްރެކްޓިސް ކުރުމަށް ހުޅުމާލެ ދެވަނަ ފިޔަވަހި ހުޅުވާލާފައިވާ ކަމަށެވެ. މި ޕްރެކްޓިސް އޮންނާނީ ކޮންމެ ހުކުރު ދުވަހެއްގެ ރޭ 6:30-8:00 އަށެވެ.\n"އެޗްޑީސީގެ އެހީއާއެކު ހުޅުމާލޭ ދެވަނަ ފިޔަވަހީގެ ޓޫރިޒަމް އައިލެންޑް ގޮތުގައި ތަރައްގީކުރާ ތަނުގައި ޕްރެކްޓިސް ކުރިއަށްގެންދާ ގޮތަށް މިވަނީ ހަމަޖެހިފައި. އެހެންވީމާ ހުރިހާ ކުދިން ވެސް އެންމެ ފަހު ވަގުތަށް މަޑު ނުކޮށް ވީހާވެސް އަވަހަށް ޕްރެކްޓިސް ފަށަންވީ،" އަސްމާ ވިދާޅުވި އެވެ.\nދިރާގު އެސިސްޓެންޓް މެނޭޖަރު ބްރޭންޑް ނައިޔާ ޝަރީފް ވިދާޅުވީ މި ހަރަކާތަކީ ކުޑަކުދިންގެ މެދުގައި ކަސްރަތަށް ލޯބި ޖެއްސުމުގެ ގޮތުން އެ ކުންފުނިން ކޮންމެ އަހަރަކު ކުރިއަށްގެންދާ ހަރަކާތެއް ކަމަށެވެ. އަދި މިހަރަކާތުގައި ތިމާވެއްޓާ ރައްޓެހި ގޮތަކަށް ދިރިއުޅުން ބައްޓަން ކުރަން ދަސްވާނެ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެންގެ އަމާޒަކީ ވީހާވެސް ގިނަ ކުދިން ޅަފަތުގައި ދުޅަހެޔޮ ސިއްހަތަކަށް އަހުލުވެރި ކުރުވައި އެގޮތުގައި ދެމިތިބުމަށް ބާރު އެޅުން. އަދި ތިމާވެއްޓާ ރައްޓެހި ގޮތް ހިޔާރުކޮށް އިންޖީނުލީ އުޅަނދުތައް މަދުކުރުމަށް އެއްބާރުލުން ދިނުން،" ނައިޔާ ވިދާޅުވި އެވެ.\nމި މުބާރާތުގައި ބައިވެރިވާ ދަރިވަރުންނަށް ކަލާސް އެވޯޑްސްގައި ވާދަކުރުމުގެ ފުރުސަތު ވެސް ލިބޭނެ އެވެ. މިއީ ކުޅިވަރުގެ ދާއިރާއިން ފާހަގަކޮށްލެވޭ ދަރިވަރުންނަށް ކޮންމެ އަހަރަކު ދެމުން އަންނަ އެވޯޑެކެވެ.\nއިތުރު ލިޔުންތައް ދިރާގު ބައިސްކަލް\nބައިކް މޯލްޑިވްސް އިން ބައިސިކަލް ރޭހެއް ބާއްވައިފި


3 ޝައިޚުން އެއް ފޮޓޯއަކުން ފެނުން- ޙައްޖަކީ ހިތްތައް ގުޅުވައިދޭ ބާރެއް!\nޚަބަރުގައިވާ ފޮޓޯއިން ވަރަށް ގިނަ ވާހަކަތައް ބުނެދޭކަމަށް ބުނެ ގިނަ ބައަކު ގެންދަނީ ޚިޔާލު ފައުޅުކުރަމުންނެވެ. ބައެއް މީހުން ބުނެފައިވަނީ އެ ހިނދެއްގެ ޙާލަތާއި ގުޅޭ ގޮތުން ސިޔާސީ ވިސްނުމާއި ފިކުރު ތަފާތުވި ނަމަވެސް އެކަމުގެ ހަސަދަ ދާއިމީ ކަމެއްގެ ގޮތުގައި ބޭއްވުމަކީ އިސްލާމް ދީން ހުއްދަކުރާ ކަމެއް ނޫންކަމަށް ޢިލްމުވެރިން ބަޔާން ކުރައްވާއިރު3ބޭފުޅުން އެދެއްކެވީ ވަރަށް ފުރިހަމަ ނަމޫނާއެއް ކަމަށެވެ.\n"ޑރ. ޝަހީމް ދެއްކެވީ ވަރަށް ފުރިހަމަ މިސާލެއް. ރިޔާސީ ރޭހުގައި ބަލިވުމުން އެކަން ޤަބޫލުކުރައްވައި ސިޔާސީ މައިދާނުން ދުރަށް ޖެހިވަޑައިގަތީ. އެހެންވީމާ އެކަމުގެ އެއްވެސް ޙަސަދަވެރިކަމެއް ނުވަތަ ރުޅިވެރިކަމެއް އިތުރަށް ބޭއްވުމުގެ އެއްވެސް ބޭނުމެއް ނެތް."\nޑރ. ޝަހީމް ވަނީ ޤައުމަށް ވަރަށް މުހިންމު މަސައްކަތްތަކެއް ކޮށްދެއްވައިފައެވެ. އިސްލާމިކް މިނިސްޓްރީ އުފެއްދުމުން އެމިނިސްޓްރީގެ މަސައްކަތްތައް ފުރިހަމަކޮށް ފުރިހަމަ ޚިދުމަތެއް ފޯރުކޮށްދޭން ފެށުމުގައި ޑރ. ޝަހީމްގެ ދައުރަކީ ފާހަގަކުރެވޭ ދައުރެކެވެ. ހައްޖު ކޯޕޮރޭޝަނާއި ވަޤްފް ފަންޑް އުފެއްދުމަކީ ޑރ. ޝަހީމްގެ ޚިދުމަތެވެ. އިސްލާމިކް މިނިސްޓްރީގެ ކަންކަމަށާއި ވަޤްފް ފަންޑަށް ޑރ. ޝަހީމް ވަނީ ފުޅައު ދާއިރާއެއްގައި ޢާންމުންނާއި ބޭރުގެ އެހީތެރިކަން ހޯއްދަވައިފައެވެ.\nއިސްލާމީ ޔުނިވަރސިޓީ އުފެއްދުމުގައި އިސް ދައުރެއް އަދާކުރެއްވުމުގެ އިތުރުން ކުރު މުއްދަތެއްގައި އެ ޔުނިވަރސިޓީ ބައިނަލްއަޤްވާމީ ފެންވަރަށް ގެނައުމުގައި ޑރ. ޝަހީމް ވަނީ ވަރަށް ފުރިހަމަ ދައުރެއް އަދާކުރައްވައިފައެވެ. މިއަދު ޑރ. ޝަހީމް އެގެންދަވަނީ އޯއައިސީގެ އިސް މަޤާމެއްގައި ހުންނަވައި ރާއްޖެއަށް ޚިދުމަތްކުރައްވަމުންނެވެ.\nޙައްޖަކީ ހިތްތައް ގުޅުވައިދޭ ބާރެކެވެ. ފުރިހަމަ ޙައްޖެއް ވެވޭނީ ހިތްތަކުގެ އެކުވެރިކަން ބަދަހިކޮށްގެންނެވެ. އެކަކު އަނެކަމަށް މާފުކޮށްގެންނެވެ. އެކަކު އަނެކަކަށް އިހްތިރާމްކޮށްގެންނެވެ. އެހެންކަމުން ޝައިޚް އިޔާސް އާއި ޝައިޚް އިމްރާން އަދި ޑރ. ޝަހީމް އެއް ފޮޓޯއަކުން ފެނުނެ ގިނަ ބައަކު ފާހަގަކުރަނީ ވަރަށް ބޮޑު ކުރިއެރުމެއް ކަމަށެވެ.\nލޯބިވެރިޔާގެ އޯގާތެރިކަން ލިބުނު "ކުޑަކުއްޖަކު" މާލޭގަ ވިހައިފި!\nރާއްޖޭގެ ފުރަތަމަ އެމްބާމިންގް ޕްރޮސީޖާ ޓްރީޓޮޕް ހޮސްޕިޓަލުން ހަދައިފި\nކަމަދޫ ގޭގޭގެ ކަރަންޓު ބިލަށް އިތުރުކޮށްގެން ފައިސާ ނަގައިފި\nހޫނު ޚަބަރު: ރައީސުލްޖުމްހޫރިއްޔާގެ ބާރުތައް މަޖިލީހުގެ ރައީސް ނަންގަވައިފި!\nގާސިމްގެ މަރުގެ ތަހުގީގު ނިންމުމަށް ފުލުހުންނަށް އިތުރު ވަގުތު ދީފި!